হুয়াক্সি: চীনের যে গ্রামে সকলেই ধনী\nগ্রাম বলতে আমরা সাধারণত বুঝি সবুজে ঘেরা এমন এলাকা যেখানে খেটে খাওয়া নিম্নবিত্ত বা মধ্যবিত্ত মানুষদের বসবাস। কিন্তু চীনের একটি গ্রাম রয়েছে যেখানে সকলেই ধনী! যার জন্য গ্রামটিকে বলাও হয়ে থাকে ‘পৃথিবীর সবচাইতে ধনী গ্রাম’। বলছিলাম চীনের ধনী ব্যক্তিদের গ্রাম ‘হুয়াক্সি’র কথা। যেখানে প্রত্যেক গ্রামবাসীর অন্ততপক্ষে ২,৫০,০০০ আমেরিকান ডলার করে রয়েছে বলে ধারণা করা হয়। তবে এতো ধনসম্পদ থাকলেও হুয়াক্সি কিন্তু বেশ বিতর্কিত একটি গ্রাম। আসুন আজকে হুয়াক্সি সম্পর্কে জানা যাক।\nকোনো পরিবার এখানে বসবাস করার সুযোগ পেলে তাদের এরকম একটি বাড়ি দেয়া হয়; Source: documentarytube.com\nইতিহাস ঘাঁটলে দেখা যায় যে, প্রথম দিকে গ্রামটি এতোটা সমৃদ্ধ ছিল না। বরং ১৯৬১ সালে প্রতিষ্ঠা লাভ করলেও, হুয়াক্সি সমৃদ্ধি লাভ করেছিল ১৯৯০ এর দিকে। প্রথমদিকে মাত্র ৬০০ জন বসবাস করতেন গ্রামটিতে। ১৯৯০ সালে ঊ রেনবাও গ্রামটিতে আসার পর দৃশ্যপট পুরো পাল্টে যায়। তিনি প্রথম সেখানে সার ছিটানোর বোতল তৈরি করার জন্য একটি কারখানা স্থাপন করেন। যার মাধ্যমে হুয়াক্সির পরিবর্তনেরও সূচনা হয়। রেনবাও ছিলেন সাবেক কমিউনিস্ট পার্টির নেতা। তিনি জানতেন কিভাবে এরকম ছোটখাটো গ্রাম পরিচালনা করা যায়। যার ফলে তার কারখানাটি স্থাপনের পর তাকে আর পেছন ফিরে তাকাতে হয়নি। কারণ প্রতি বছর শুধু কারখানাটি থেকেই তিনি প্রায় আড়াই লাখ ডলার করে মুনাফা অর্জন করা শুরু করেন। এতে ১৯৯০ সালের শেষের দিকে গ্রামটিতে তিনি ১২টি কর্পোরেশন এবং একটি শেয়ারবাজারের কার্যক্রম শুরু করেন। পাশাপাশি তিনি বস্ত্র এবং বিভিন্ন ধাতু তৈরির কারখানাও তৈরি করে ফেলেন।\nWu Renbao; Source: netease.com\n২০১৩ সালে তিনি যখন মারা যান, গ্রামের সকলেই তার অন্ত্যেষ্টিক্রিয়ায় উপস্থিত হয়েছিল। এজন্য তাকে ‘চীনের সবচাইতে জনপ্রিয়তম কৃষক’ উপাধিও দেয়া হয়। তিনি যখন গ্রামটিতে এসেছিলেন তার দলের পক্ষ থেকে, সেক্রেটারি হিসেবে; সাথে করে নিয়ে এসেছিলেন ২৫ হাজার চীনা মুদ্রা; যার মধ্যে ১৫ হাজারই ছিল ধার করা। কিন্তু তিনি তার লভ্যাংশ সবসময় পুনরায় বিনিয়োগ করতেন। যার ফলে আজ গ্রামটির এমন উন্নতি।\n২০১২ সালে ঊ রেনবাওয়ের স্মরণে ‘Wu Renbao’ নামে একটি সিনেমাও তৈরি করা হয়েছিল, যেখানে রেনবাও এর জীবনকথা এবং তার অর্জনগুলো তুলে ধরা হয়েছে।\nরেনবাওয়ের মৃত্যুর পর তার প্রতিষ্ঠা করে যাওয়া কারখানাগুলো থেকে কী পরিমাণ মুনাফা অর্জিত হচ্ছে, তা সম্পর্কে অনুসন্ধান করা হয়েছিল। তবে ২০০৮ সালে সর্বশেষ হুয়াক্সি গ্রামবাসীরা যে রিপোর্ট প্রদান করেছিল তাতে দেখা গেছে, কারখানা থেকে বিক্রিত পণ্যের মাধ্যমেই তারা প্রায় ৭.৮ বিলিয়ন ডলার নিজেদের ঘরে তুলেছে!\nস্টীল ফ্যাক্টরিতে কর্মরত; Source: businessinsider.com\nহুয়াক্সির লভ্যাংশের এক-তৃতীয়াংশই আসে তাদের স্টীল ফ্যাক্টরি থেকে। তারা বিশ্বের প্রায় ৪০টি দেশে দ্রব্য রপ্তানি করে থাকে। যার বিপরীতে মাত্র কিছু পণ্য আমদানি করে মূলত ভারত এবং ব্রাজিল থেকে।\nকিন্তু এতোকিছুর পরেও গ্রামটি নিয়ে রয়েছে রহস্য, রয়েছে বিতর্ক। বাইরে থেকে হুয়াক্সিকে বলা হয় সমাজতান্ত্রিক গ্রাম। কিন্তু ভেতরে এটি আসলে পুঁজিবাদী সংগঠন। বর্তমানে পুরো গ্রামটিকে নিয়ন্ত্রণ করছে রেনবাওয়ের সন্তানেরা এবং প্রায় ২০০০ এর মতো শেয়ারহোল্ডার বা অংশীদারগণ। আর এই ২০০০ অংশীদারগণই হলেন সত্যিকারের ধনী। তারা নিজেরাই প্রায় আড়াই লাখ ডলার করে লভ্যাংশ পেয়ে থাকেন। তারা ছাড়াও অন্যান্য প্রতিষ্ঠান বা ব্যক্তি থেকেও কারখানাগুলোতে প্রচুর বিনিয়োগ করা হয়ে থাকে।\nহুয়াক্সির অভিবাসী শ্রমিক; Source: leslie-writes.com\nহুয়াক্সিতে প্রায় ২৫,০০০ শ্রমিক রয়েছে। যারা প্রায় সবাই মূলত অভিবাসী। তবে তারা সকলেই উঁচুপদে চাকরি করলেও তাদেরকে সপ্তাহের সাতদিনই পরিশ্রম করতে হয়। কিন্তু তাদেরকে কত করে বেতন দেয়া হয় সে সম্পর্কে জানা যায়নি, কারণ বর্তমানে হুয়াক্সির কর্পোরেশন কত আয় করে সে সম্পর্কে কোনো তথ্যই প্রদান করা হয়না।\nহুয়াক্সির যে দু’টি বিষয় এখনও বিতর্কিত, তার প্রথমটি হলো- তারা প্রচুর পরিমাণে সরকারি ভর্তুকি প্রদাণের মাধ্যমে আয় করে থাকে। যেখানে যুক্ত থাকে একটি নির্দিষ্ট হারে সুদ। যদিও হুয়াক্সির গ্রামবাসীরা এটা স্বীকার করেন না। দ্বিতীয়টি হলো- শারীরিক শ্রম। সকলপ্রকার শ্রম প্রদান করে থাকে সাধারণত হাজারেরও অধিক নিচুশ্রেণীর অভিবাসীরা। যদিও তারা পৃথিবীর অন্যান্য শ্রমিকদের থেকে বেশি বেতন পায় তবুও কর্পোরেশনের লভ্যাংশের কোনো অংশ তারা পায় না। এটা পেতে হলে তাদেরকে গ্রামের অধিবাসী হতে হবে, যা খুব সহজ নয়। কারন বাইরের কোন অভিবাসীকে তারা গ্রামে স্থায়ী ঠিকানা দিতে ইচ্ছুক নন। তাই কোনোভাবে এই শ্রমিকদের কেউ যদি চাকরিচ্যুত হয়, তাহলে তাদেরকে সরাসরি ফেরত পাঠিয়ে দেয়া হয়। ফেরত যাবার সময় তাদেরকে তাদের অর্জিত সম্পদ সাথে করে নিয়েও যেতে দেয়া হয় না।\nগ্রামবাসীদের বাড়ি; Source: ©China news\nহুয়াক্সির গ্রামবাসীরা তাদের বাগানবাড়িতে থাকেন যেগুলা দেখতে পশ্চিমা জমিদারবাড়ির মতো। সকলেই নামিদামি ব্র্যান্ডের জিনিসপত্র ব্যবহার করেন। তবে সকল প্রকার জুয়াখেলা এবং নেশাদ্রব্য ব্যবহার নিষিদ্ধ হুয়াক্সিতে। পাশাপাশি সেখানে নেই কোনো ইন্টারনেট ক্লাব, মদের দোকান, নাইটক্লাব, এমনকি পার্টি করার জন্য কোনো রেস্তোরাঁও নেই। অর্থাৎ একজন ইউরোপীয় পর্যটকের কাছে মনে হবে, হুয়াক্সিতে চিত্তবিনোদনের কোনো উৎসই নেই!\nঅভিবাসী শ্রমিকদের মতোই কোনো গ্রামবাসী তাদের নিজেদের ধনসম্পদ নিয়ে হুয়াক্সির বাইরে যেতে পারেন না। তাই এটাও মনে হতে পারে যে তাদের অর্জিত সম্পদটা আসলে তাদের নিজেদের নয়, পুরোটাই কর্পোরেশনের! এমনকি তাদের কোনো পর্যটকের সাথে কথা বলারও অনুমতি নেই।\nহুয়াক্সির লভ্যাংশের এখন আরেকটি পথ হচ্ছে এর পর্যটনকেন্দ্র। গ্রামবাসীরা যেহেতু তাদের অর্জিত অর্থ বাইরে নিয়ে যেতে পারেন না, সেহেতু তারা তাদের নিজেদের ভেতরটার উৎকর্ষ সাধনেই বেশি মনোযোগ দিয়েছেন। যার ফলে তাদের নিজেদের বাসস্থানগুলোর পাশাপাশি পুরো হুয়াক্সি গ্রামটিকে রূপ দিয়েছেন অসাধারণ পর্যটনকেন্দ্র হিসেবে।\nতবে পর্যটকরা আসেন গ্রামটির রহস্যময় কর্মকাণ্ড লক্ষ্য করার জন্য। তারা দেখতে আসেন হুয়াক্সি গ্রামবাসীদের এই অভিজাত জীবনযাপনের রহস্যটা কী। আবার অনেকে আসে গ্রামটিতে স্থাপিত বিখ্যাত সব নিদর্শনের রেপ্লিকাগুলো দেখার জন্য। কারণ গ্রামবাসীরা নিজেদের অর্থ খরচ করে বিশ্বের বিখ্যাত কিছু স্থাপনার হুবহু রেপ্লিকা বানিয়ে রেখে দিয়েছে হুয়াক্সিতে।\nগ্রামটিতে যেসব বিখ্যাত স্থাপনার রেপ্লিকা রয়েছে, সেগুলো হলো, ফ্রান্সের বিখ্যাত স্থাপনা ‘আরচ দে ট্রায়াম্পফ’। তার সাথে পর্যটকগণ চাইলে চীনের বিখ্যাত ‘দ্য গ্রেট ওয়াল’ এর রেপ্লিকায় হাঁটতেও পারেন। এর দৈর্ঘ্য আড়াই মাইল। এটি চীনের মূল ওয়ালের থেকে ১৩০০ মাইল ছোট।\nদ্য গ্রেট ওয়াল অব চায়না’র রেপ্লিকা; Source: n.sinaimg.cn\nদেখার মধ্যে ওয়াশিংটন ডিসির ‘ইউএস ক্যাপিটল হিল’ এর রেপ্লিকাও এখানে রয়েছে। বিখ্যাত ‘সিডনি অপেরা হাউজে’র রেপ্লিকাও দেখতে পাবেন হুয়াক্সিতে। হুয়াক্সির কাছের একটি গ্রামেই সগৌরবে দাঁড়িয়ে থাকতে দেখা যায় বিখ্যাত ‘স্ট্যাচু অব লিবার্টি’কেও।\nহুয়াক্সির স্ট্যাচু অব লিবার্টি; Source: ssl.c.photoshelter.com/\nতবে পর্যটকরা যে স্থাপনাটি দেখার জন্যই হুয়াক্সি ভ্রমণ করে থাকেন, তা হলো একটি হোটেল!\nহুয়াক্সির ঝুলন্ত গ্রাম; Source: ©china news\nগ্রামটির সাফল্যের শীর্ষে উঠার নিদর্শন স্বরুপ এই হোটেলটি নির্মাণ করা হয়েছিল ২০১১ সালে, যার উচ্চতা ৩২৮ মিটার; যা উচ্চতায় আইফেল টাওয়ার থেকেও বড়।\nসোনার তৈরি ষাঁড়; Source: ©china news\nহোটেলটির চূড়ায় সম্পূর্ণ স্বর্ণের তৈরি একটি ষাঁড়ের ভাস্কর্যও রয়েছে। এর ওজন ১ টন এবং মূল্য প্রায় ৩০ মিলিয়ন ডলারেরও বেশি! বর্তমানে হোটেলটিকে বলা হয় ‘হুয়াক্সির ঝুলন্ত গ্রাম’, যা পর্যটকদের কাছে অন্যতম প্রধান আকর্ষণ।\nফিচার ইমেজ: static.soltana.ma


Bihar CM Oath taking ceremony, RJD targets Nitish saying ,BJP leaders grabbed my feet, started crying - Bengali Oneindia\n| Updated: Mon, Nov 16, 2020, 19:39 [IST]\nআর খানিক ক্ষণের মধ্যে বিহারের মুখ্যমন্ত্রী পদে শপথ নিতে চলেছেন নীতীশ কুমার। সপ্তমবার বিহারের কুর্সি তাঁর নামে আসছে। তবে সদ্য সমাপ্ত ২০২০ বিহার বিধানসভা ভোটে কয়েকটি আসনে পিছিয়ে গিয়ে রুদ্ধশ্বাস হারের কষ্ট ভুলতে পারছে না লালু-তেজস্বী আরজেডি। মুখ্যমন্ত্রী পদে নীতীশের বসার আগে তারা ঝাঁঝালো খোঁচা দিতে ছাড়ছে না!\nশপথে নেই আরজেডি\nমূলত বিহারে এই মুহূর্তে বিপক্ষের সবচেয়ে বড় দল আরজেডি। কিন্তু এদিন বিহারের মুখ্যমন্ত্রী হিসাবে নীতীশ কুমারের শপথ তারা বয়কট করেছে। তেজস্বীর দল আগেই দাবি করে যে , বিহারে পুনরায় গণনা প্রয়োজন। তারা নির্বাচন কমিশনের ওপর সন্দেহও প্রকাশ করে গণনা পদ্ধতি নিয়ে। তবে কোনও লাভের লাভ হয়নি। ফলে পাল্টা রোষ রয়ে গিয়েছে!\nএদিন নীতীশ কুমারকে তোপ দেগে আরজেডি টুইটে লেখে , ' আমি মুখ্যমন্ত্রী হতে চাইনি, কারণ আমার পার্টি তৃতীয় স্থানে রয়েছে। আর আমি ক্লান্ত। কিন্তু কয়েকজন বিজেপি নেতা ওসে আমার পা ধরে , কাঁদতে শুরু করে, আমার সামনে আর্জি জানাতে থাকে। আর আমি নরম মনের,... ক্ষমতা লোভী, আমি তাই মত বদলাই। মি কী করে তাঁদের ফেরাতে পারি!'\nতেজস্বী শিবিরের চাঁচাছোলা তীর\nএর আগে তেজস্বী যাদব সাফ জানিয়েছে, যে আরজেডির কয়েকটি আসনে পিছিয়ে থাকা মানে ভোট আদতে নীতীশ বিরোধী। জনমচত নীতীশের বিরুদ্ধে।, ফলে তিনি এখন বিহারের মসনদে কিছুতেই বসতে পারেননা। এরপর নীতীশ কুমার জানিয়েছিলেন যে, বিহারের গদি নিয়ে ভাবনার থেকেও তিনি দলের পারফরম্যান্স নিয়ে ভাবছেন। আর নীতীশের সেই মন্তব্য ধরেই এদিন কটাক্ষের সুর চড়া করে আরজেডি তোপ দাগে।\nতেজস্বী জোরালো পরিকল্পনায়!\nপ্রসঙ্গত, বিহারের আরজেডি জোটের তেজস্বী যাদব জোরালো পরিকল্পনায় রয়েছেন এখনও। তিনি দাবি করেছেন, মন্ত্রিত্ব নিয়ে এনডিএর মধ্যে সংঘাাত অবিশ্যম্ভাবী। আর তার সুযোগের অপেক্ষায় আরজেডি। তিনি দলীয় বিধায়কদের আপাতত পাটনা ছাড়চে বারণ করেছেন। হ্যাম ও ভিআইপি পার্টিকে নিয়ে এনডিএর গতিবিধিতে আপাতত কড়া নজর রেখেছে তেজস্বী শিবির। আর সেই প্রেক্ষাপটেই চলবে পরবর্তী পরিকল্পনা।\nnitish kumar tejashwi yadav bihar bihar assembly elections 2020 bihar assembly election result 2020 নীতীশ কুমার তেজস্বী যাদব বিহার বিহার বিধানসভা নির্বাচন ২০২০\nBihar CM Oath taking ceremony, RJD targets Nitish saying ,BJP leaders grabbed my feet, started crying


চেহারায় বয়সের ভাঁজ মুছে ফেলতে করলার ৪ ব্যবহার! – Provater Khobor\nচেহারায় বয়সের ভাঁজ- বয়স কেবল সংখ্যামাত্র! এমন দা’বি কি জো’রের স’ঙ্গে ক’রতে পারেন আপনি? না কি চামড়ার ভাঁজে, চেহারার গড়নে নানা ভাবে চোখে পড়ে বয়সের ছাপ? বয়সকে তোয়াক্কা না করে কেবল শা’রীরিকভাবে সক্ষম থাকার চেষ্টা তো ক’রতেই হবে, স’ঙ্গে চেহারাতেও যাতে বয়স থা’বা বসাতে না পারে, নজর রাখা উচিত সে দিকেও।\nPrevious যেভাবে ডিম খেলে পুষ্টিও মিলবে, মেদও আটকাবে\nNext মরণব্যাধি থেকে বাঁচতে রোজ খান কলা\n6 thoughts on “চেহারায় বয়সের ভাঁজ মুছে ফেলতে করলার ৪ ব্যবহার!”\nPingback: চেহারায় বয়সের ভাঁজ মুছে ফেলতে করলার ৪ ব্যবহার! - প্রভাত আলো


স্বাস্থ্যমন্ত্রী জাহিদ মালেক জানিয়েছেন, করোনা টিকার বুস্টার ডোজের কথা চিন্তা-ভাবনা করছে সরকার। তবে দেশের বেশিরভাগ মানুষকে টিকার আওতায় নিয়ে আসার পরে বুস্টার ডোজ দেওয়া হবে। মঙ্গলবার (১৬ নভেম্বর) মঙ্গলবার (১৬ নভেম্বর) সকালে রাষ্ট্রীয় অতিথি ভবন পদ্মায়...\nব্রণ বা একনের সমস্যা হলে কি করা উচিত? সচরাচর এমন সময়ে সবাই আতঙ্কগ্রস্থ হয়ে ওঠে। আতঙ্কগ্রস্থ না হলেও হতাশায় ভুগতে শুরু করে। কিন্তু একনে হলে কি করা উচিত এবং কি কি করা উচিত না তা...\nচেহারায় বয়সের ছাপ পড়লে করনীয় কী?\nবয়স একটা সংখ্যা মাত্র। বয়সকে হাতের মুঠোয় বন্দি করে রাখতে সবাই চায়। তবে প্রকৃতির নিয়মের সঙ্গে সঙ্গে বয়স বাড়তে থাকে। কিছু নিয়ম মেনে চললে আপনিও অনেক দিন আপনার বয়স ধরে রাখতে পারবেন। শরীরচর্চা তো করবেনই...\nপ্রতিদিন সকাল বা সন্ধ্যায় নিয়মিত যোগব্যায়াম বা ইয়োগা শারীরিক ও মানসিক ভাবে সুস্থ থাকতে সাহায্য করে। এতে ওজন কমে, শরীরে রক্ত চলাচল বাড়ে, হৃদরোগের ঝুঁকিও কমে। শারীরিক সুস্থতার পাশাপাশি যোগব্যায়ামের গুরুত্বপূর্ন প্রভাব পড়ে মনের ওপর।গবেষণায়...\nসকালে পেট পরিষ্কার না হলে কী করবেন?\nসকালে পেট পরিষ্কার হওয়া নিয়ে অনেককেই সমস্যায় ভুগতে হয়। দীর্ঘ সময় ওয়াশরুমে থেকেও এ সমস্যার সমাধান পাওয়া যায় না। এ থেকে অনেক সময় কোষ্ঠকাঠিন্য,বদহজম ও পেটফাঁপার মতো সমস্যা দেখা দেয়।যেকোন উৎসবের সময় তৈলাক্ত খাবার বেশি...\nশীতে শ্বাসকষ্ট হলে করনীয়\nশীত আসতে খুব বেশি দিন আর বাকী নেই। ত্বক-চুলের সুরক্ষা নিয়ে কমবেশি সবাই চিন্তিত থাকেন শীতের আগে। কিন্তু যারা শ্বাসকষ্টের মতো রোগে ভুগেন তারা শীতের সময়টাতে তুলনামূলক বেশি দুশ্চিন্তায় থাকেন। কারণ শীতের ধুলাবালি থেকে শ্বাসকষ্টের...\nরান্নার ক্ষেত্রে সরিষার তেল বেশি স্বাস্থ্যকর\nঅনেকেই রান্নার জন্য ভিন্ন ভিন্ন তেল ব্যবহার করেন। কিন্তু পুষ্টিবিদরা রান্নার ক্ষেত্রে সরিষার তেল ব্যবহারের কথা বলছেন। শুধু তাই নয়, একদম নন রিফাইন্ড সরিষার তেল খাওয়ারও পরামর্শ দিচ্ছেন বিশেষজ্ঞরা। তাদের মতে, ঘানি থেকে আনা সরিষার...\nঅনন্য গুণের অধিকারী জিরা পানি\nরান্নায় ব্যবহৃত অন্যতম গুরুত্বপূর্ণ মসলা হল জিরা। বেশিরভাগ রান্নাতেই এই মসলার ব্যবহার হয়ে থাকে। তবে জিরা কেবলমাত্র খাবারের স্বাদণ্ডগন্ধ বাড়ায় না, পাশাপাশি এটি স্বাস্থ্যেরও অনেক উপকার করে। জিরাতে কপার, আয়রন, অ্যান্টিঅক্সিডেন্ট, ভিটামিন-এ, ভিটামিন-সি, জিঙ্ক এবং পটাশিয়াম...\nরাত জেগে স্মার্টফোন ঘাঁটাঘাঁটির ক্ষতি\nক্লান্ত শরীরে রাত জেগে স্মার্টফোন ঘাঁটাঘাঁটি করা যেকোনো বয়সি মানুষের জন্য ক্ষতির কারণ হতে পারে। ঘুম না আসার পেছনে অতিরিক্ত স্মার্টফোন ব্যবহারের সম্পর্ক রয়েছে বলে মনে করছেন বিশেষজ্ঞরা। গবেষণা বলছে, অনিদ্রার কারণে শরীরে টেস্টোস্টেরনের মাত্রা কমে...\nওজন কমাতে নির্ভরযোগ্য উপাদান হলো কফি\nওজন নিয়ে অনেকেই আছেন বিড়ম্বনায়। চেষ্টা করছেন ওজন কমাতে। ব্যায়াম করে, খাওয়া নিয়ন্ত্রণে রেখে বেশ অনেক দিন কাটিয়েছেন। এ বার অন্য পদ্ধতি চেষ্টা করে দেখবেন? ভরসা রাখা যাক কফির উপরে। তবে দিনভর এক ভাবে কফি...\nপৃষ্ঠা : ৯ / ৫৭


ঐতিহ্য ও আধুনিকতার মিশেলে এফ টি আই আই » ক্যাটাগরী » ম্যাজিক লণ্ঠন\nচলচ্চিত্র ইসকুল » ঐতিহ্য ও আধুনিকতার মিশেলে এফ টি আই আই\nঐতিহ্য ও আধুনিকতার মিশেলে এফ টি আই আই\nপপি সরদার | সংখ্যা ১০, জানুয়ারি ২০১৬\nদর্শক হিসেবে চলচ্চিত্রের সঙ্গে ভারতীয়দের প্রথম সাক্ষাৎ ১৮৯৬ খ্রিস্টাব্দে, লুমিয়ের ভ্রাতৃদ্বয়ের সৌজন্যে। যদিও নিজেদের চলচ্চিত্রের স্বাদ পেতে তাদের খুব বেশিদিন অপেক্ষা করতে হয়নি। দুই বছর পরই ভারতীয় উপমহাদেশে চলচ্চিত্র-নির্মাণ শুরু হয় ঢাকার হীরালাল সেনের হাত ধরে। ১৮৯৮ খ্রিস্টাব্দে প্রামাণ্যচিত্র ড্যান্সিং সিনস ফ্রম দ্য ফ্লাওয়ার অব পার্সিয়া নির্মাণ করেন তিনি। যদিও প্রথম কাহিনিচিত্র রাজা হরিশচন্দ্র (১৯১৩) নির্মাণের কারণে ভারতের প্রথম চলচ্চিত্রনির্মাতা হিসেবে কৃতিত্ব পান দাদা সাহেব ফালকে। তবে ফালকে প্রথম চলচ্চিত্রনির্মাতার কৃতিত্ব পেলেও, হীরালালকে ধরে চলচ্চিত্রযাত্রায় ভারত একশো বছর পার করেছে প্রায় একযুগ আগেই। শতবর্ষের এই পথ পরিক্রমায় ভারত আজ বিশ্বের সবচেয়ে বেশি চলচ্চিত্র উৎপাদন কারখানায় পরিণত হয়েছে, যেখানে প্রতিবছর হাজারেরও বেশি চলচ্চিত্র নির্মাণ হয়। শুধু সংখ্যার দিক থেকেই নয়, চলচ্চিত্রের শৈলী ও প্রযুক্তিগত দিক থেকেও ভারতীয় চলচ্চিত্র বিশ্ব দরবারে আলাদা জায়গা করে নিয়েছে। আর এই জায়গা করে নেওয়ার ক্ষেত্রে অন্যান্য উপকরণের পাশাপাশি অসামান্য অবদান আছে চলচ্চিত্রবিষয়ক একাধিক প্রতিষ্ঠানের। এসব প্রতিষ্ঠানের মধ্য থেকে যে ক্যাটাগরিতেই তালিকা করা হোক না কেনো, তাতে পুনের ‘ফিল্ম অ্যান্ড টেলিভিশন ইন্সটিটিউট অব ইন্ডিয়া’র (এফ টি আই আই) নাম উপরের দিকেই থাকবে।\nযেভাবে আজকের এফ টি আই আই\n১৯৬০ খ্রিস্টাব্দে মহারাষ্ট্রের পুনেতে অবস্থিত ‘প্রভাত স্টুডিও’কে অবলম্বন করে প্রতিষ্ঠা হয় ‘ফিল্ম ইন্সটিটিউট অব ইন্ডিয়া’, সংক্ষেপে এফ আই আই। ঐতিহ্যবাহী প্রভাত স্টুডিও প্রতিষ্ঠা হয় ১৯২৯ খ্রিস্টাব্দে, মহারাষ্ট্রের কোলাপুরে। কিন্তু ১৯৩৩ খ্রিস্টাব্দে সেটি পুনেতে সরিয়ে নেওয়া হয়। নথি সাক্ষ্য দেয়, এই প্রভাত স্টুডিও সেসময় ভারত তো বটেই, এশিয়ার অন্যতম বৃহৎ ফিল্ম স্টুডিও ছিলো। ১৯৪২ খ্রিস্টাব্দে এই স্টুডিওর পাঁচ প্রতিষ্ঠাতার একজন, চলচ্চিত্রনির্মাতা ভি. সান্তারাম তার নিজস্ব স্টুডিও ‘রাজকমল কালামন্দির’ প্রতিষ্ঠার পরে প্রভাত স্টুডিও থেকে চলে যান। আরেক প্রতিষ্ঠাতা ডেমেল মামা অসুস্থ হয়ে পড়েন। এসব কারণে ক্রমে কঠিন সময় পার করতে থাকে প্রভাত স্টুডিও। একপর্যায়ে ১৯৫২ খ্রিস্টাব্দে এর বিষয়-সম্পত্তি নিলামে ওঠে। আর ১৯৫৩ খ্রিস্টাব্দের ১৩ অক্টোবর আনুষ্ঠানিকভাবে চলচ্চিত্র-নির্মাণ বন্ধ হয়ে যায় ‘প্রভাত স্টুডিও’ থেকে। তবে চলচ্চিত্র-নির্মাণ বন্ধ হয়ে গেলেও ভারতীয় চলচ্চিত্রশিল্পে এর উপযোগিতা কিন্তু শেষ হয়ে যায়নি। এর ঐতিহ্য আর অবকাঠামোকে কাজে লাগিয়ে ১৯৬০ খ্রিস্টাব্দে ভারত সরকারের উদ্যোগে এখানেই প্রতিষ্ঠা করা হয় এফ আই আই।\nশুধু ভারত নয়, এশিয়া ও আফ্রিকার মানুষের জন্য এই চলচ্চিত্র স্কুলটি কাজে লাগবে—শুরুতে এমন চিন্তাই ছিলো। ইন্সটিটিউটের কাজকর্ম ও পাঠ্যক্রম অনেকটা মস্কোর ফিল্ম ইন্সটিটিউট ও ‘ইদেক’ অর্থাৎ ফরাসি ফিল্ম স্কুলের আদলে তৈরি। শুধু চলচ্চিত্র স্কুল হিসেবে যাত্রা শুরু করলেও ১৯৭৪ খ্রিস্টাব্দে এখানে টেলিভিশন শাখা যোগ হয়। এরপর এর নাম হয় ‘ফিল্ম অ্যান্ড টেলিভিশন ইন্সটিটিউট অব ইন্ডিয়া’ (এফ টি আই আই)। তবে শুরুতে টেলিভিশন শাখায় শুধু ভারতীয় দূরদর্শন-এর কর্মকর্তা-কর্মচারীদেরই প্রশিক্ষণ দেওয়া হতো। বর্তমানে বাইরের শিক্ষার্থীরাও এখানে পড়ার সুযোগ পাচ্ছে।\nচলচ্চিত্র একাধারে প্রযুক্তি, তত্ত্ব ও নান্দনিকতার মিশেল। পর্দায় বাস্তবতা তুলে আনতে এফ টি আই আই-এ শিক্ষার্থীদের সর্বাধুনিক প্রযুক্তি ব্যবহার করে যেমন চলচ্চিত্র-নির্মাণের খুঁটিনাটি শেখানো হয়, তেমনই তাদের বাধ্যতামূলকভাবে নিয়মিত বিভিন্ন দেশের চলচ্চিত্রও দেখানো হয়। এর মাধ্যমে শিক্ষার্থীরা চলচ্চিত্র নিয়ে চিন্তা, নান্দনিকতার জায়গাগুলো সম্পর্কে ওয়াকিবহাল হতে পারে। এছাড়া ঐতিহ্য সম্পর্কে পরিচিত করতে এখানে গড়ে তোলা হয়েছে প্রভাত মিউজিয়াম; যেখানে সাদা-কালো যুগের যন্ত্রপাতি, বিখ্যাত সব চলচ্চিত্রের কস্টিউম, প্রপস ও অন্যান্য জিনিসপত্র সংরক্ষিত আছে। এগুলো দেখেও নিশ্চয় কোনো কোনো শিক্ষার্থীর মনের গহীনে আলোড়ন জাগে ভালো কিছু করার। অবশ্য জাদুঘরটিতে সাধারণ মানুষেরও প্রবেশাধিকার আছে।\nএই ইন্সটিটিউটে আছে সমৃদ্ধ একটি গ্রন্থাগার; যেখানে বই ছাড়াও চলচ্চিত্র ও নানাধরনের ভিডিও এবং ভারত ও ভারতের বাইরের গণমাধ্যম সম্পর্কিত বিভিন্ন ধরনের সাময়িকী ও জার্নাল স্থান পেয়েছে। এফ টি আই আই নিজেও ১৯৯১ খ্রিস্টাব্দ থেকে চলচ্চিত্র নিয়ে ‘লেনসাইট’ নামে একটি সাময়িকী প্রকাশ করে আসছে। এতে ইন্সটিটিউটের ছাত্র-শিক্ষকসহ দেশি-বিদেশি গবেষকরা চলচ্চিত্র নিয়ে লেখালেখি করে থাকেন।\nএফ টি আই আই-এ চলচ্চিত্রও নির্মাণ করা হয়। শিক্ষার্থীদের হাতেকলমে চলচ্চিত্র শেখার জন্য রয়েছে ডিপ্লোমা ফিল্ম। এজন্য অবশ্য শিক্ষার্থীরা ক্যামেরা থেকে কালার ল্যাব—সব সহযোগিতাই ইন্সটিটিউট থেকে পায়। শিক্ষাটা যেনো শুধু কাগজ-কলমের না হয়ে হাতেকলমে হয়, সেটা নিশ্চিত করতেই এতো আয়োজন। ইন্সটিটিউটে ‘রেডিও এফ টি আই আই’ নামে একটি ক্যাম্পাস রেডিও আছে। এখানে বিভিন্ন বিষয়ে তথ্য ও শিক্ষামূলক অনুষ্ঠান প্রচার হয়। আবার চলচ্চিত্র শিখতে এসে শিক্ষার্থীরা যেনো শুধু চলচ্চিত্র নিয়েই পড়ে না থাকে, সেজন্য শারীরিক ও মানসিক উন্নয়নের জন্য খেলাধুলা, সুইমিং পুল, শরীরচর্চাকেন্দ্রের ব্যবস্থাও রয়েছে এখানে।\nমনে রাখতে হবে, এফ টি আই আই-এর উদ্দেশ্য চলচ্চিত্রশিল্পের জন্য প্রচুর জনবল তৈরি করা নয়, বরং অল্পসংখ্যক অধিক মানসম্পন্ন চলচ্চিত্র কারিগর তৈরি করা। যে জন্য এখানে প্রত্যেক শিক্ষার্থীকে ক্লাসের বাইরে আলাদা আলাদা করেও বিভিন্ন দিক নির্দেশনা দেওয়া হয়। আর প্রতিষ্ঠান হিসেবে এফ টি আই আই-এর অনন্যতা এখানেই।\nএখানে চলচ্চিত্র ও টেলিভিশন বিষয়ে আলাদা আলাদা বিভিন্ন মেয়াদি অনেকগুলো ডিপ্লোমা কোর্স রয়েছে। এগুলোর মধ্যে চলচ্চিত্রের ওপর তিন বছর মেয়াদি পোস্ট গ্র্যাজুয়েট ডিপ্লোমা কোর্সগুলোতেই সবচেয়ে বেশি গুরুত্ব দেওয়া হয়। এ কোর্সগুলো তিনটি পর্যায়ে বিভক্ত। প্রথম বছরে সব বিভাগের শিক্ষার্থীকেই একটি সাধারণ পাঠ্যক্রমের মধ্য দিয়ে যেতে হয়। এ পর্যায়ে তাদেরকে চলচ্চিত্র নিয়ে তত্ত্বীয় ও ব্যবহারিক ক্লাস করতে হয়। এই ধাপ থেকে শিক্ষার্থীরা চলচ্চিত্রের মৌলিক ধারণা লাভ করে।\nদ্বিতীয় বছরে শিক্ষার্থীরা চলচ্চিত্র পরিচালনা ও চিত্রনাট্য লিখন, চিত্রগ্রহণ, সম্পাদনা, শব্দধারণ ও শব্দ নকশা—এই চার ভাগে বিভক্ত হয়ে স্ব-স্ব বিভাগের ওপর কারিগরি জ্ঞান লাভের সুযোগ পায়। ব্যবহারিক ক্লাস ও কর্মশালার মাধ্যমে তাদের এ সংক্রান্ত শিক্ষা চলতে থাকে। সর্বশেষ পর্যায়ে শিক্ষার্থীরা তাদের অর্জিত দক্ষতাকে বাস্তবে প্রয়োগ করে ডিপ্লোমা ফিল্ম নির্মাণ করে। এজন্য প্রতিটি বিভাগ থেকে একজন করে শিক্ষার্থী নিয়ে বাস্তবভিত্তিক শুটিং ইউনিট গঠন করা হয়। প্রতিটি দল প্রজেক্ট আকারে তাদের পাঠ্যক্রম ও অনুশীলন থেকে শেখা জ্ঞানের প্রয়োগ করে একটি করে ডিপ্লোমা ফিল্ম নির্মাণ করে। এজন্য তারা ৩০ মিনিট দৈর্ঘ্যরে ৩৫ মিলিমিটারে সাদা-কালো চলচ্চিত্র অথবা ২০ মিনিটের ১৬ মিলিমিটারে রঙিন চলচ্চিত্র নির্মাণ করে থাকে। এর ফলে শিক্ষাজীবনেই শিক্ষার্থীরা চলচ্চিত্র-নির্মাণে ব্যবহৃত বিভিন্ন যন্ত্রপাতির সঙ্গে পরিচিত হয়। এবারে বিভাগ চারটি সম্পর্কে জেনে নেওয়া যাক।\nক. পরিচালনা ও চিত্রনাট্য লিখন : চলচ্চিত্র-নির্মাণের মতো একটি সৃজনশীল কাজ করার আগে নির্মাতাকে শিল্প হিসেবে চলচ্চিত্রের গুরুত্ব বুঝতে হয়। তাকে ওয়াকিবহাল থাকতে হয় প্রচলিত শিল্পরীতি, শিল্পীর সামাজিক দায়িত্ব এসব বিষয়েও। তাই একজন শিক্ষার্থীকে চলচ্চিত্র-নির্মাণের কারিগরি বিষয়ের পাশাপাশি এ ধরনের বিষয়েও পড়ানো হয়। বিভাগটিতে প্রথম বর্ষের ক্লাস শুরু হয় চলচ্চিত্রের মৌলিক বিষয় দিয়ে। ধাপে ধাপে তত্ত্বীয় ক্লাস ছাড়াও চলচ্চিত্র-নির্মাণের ওপর বিভিন্ন ধরনের প্রকল্প, ব্যবহারিক অনুশীলন ও কর্মশালা হয়। এ সময় শিক্ষার্থীরা চলচ্চিত্র ক্ষেত্রের পেশাদার ব্যক্তিদের সঙ্গে ঘনিষ্ঠভাবে কাজের সুযোগ পায়। ফলে তারা তাদের নন্দনতাত্ত্বিক চিন্তার বিকাশ ঘটাতে পারে।\nখ. চিত্রগ্রহণ : নির্মাতার কল্পনার ইমেজগুলোকে একের পর এক সাজিয়ে নির্মাণ হয় চলচ্চিত্র। আর কল্পনার এই ইমেজগুলোকে ক্যামেরায় ধারণ করেন চিত্রগ্রাহক। এ বিভাগটিতে শিক্ষার্থীরা শুধু ক্যামেরা সঞ্চালন বা আলোক প্রক্ষেপণই শেখেন না, বরং গোটা চলচ্চিত্রের সঙ্গে এগুলো কীভাবে জড়িত এবং একে অপরের ওপর কীভাবে নির্ভরশীল, তাও আয়ত্ত করেন। এজন্য তাদের তত্ত্বের পাশাপাশি ব্যবহারিক কাজও করানো হয়।\nগ. সম্পাদনা : শিক্ষার্থীরা এখানে স্টেনব্যাক মেশিনের মাধ্যমে ১৬ ও ৩৫ মিলিমিটারে ফিল্ম কাটিং দিয়ে সম্পাদনা শেখা শুরু করে; শেষ হয় সর্বাধুনিক এভিড ও ফাইনাল কাট প্রো সফটওয়্যারে সম্পাদনা শেখার মধ্য দিয়ে। সম্পাদনা বিভাগে নিয়মিত ক্লাস ছাড়াও শিক্ষার্থীদের জন্য বিভাগের উদ্যোগে বিখ্যাত সব সম্পাদকের পরিচালনায় কর্মশালার আয়োজন করা হয়। এছাড়াও মাঠ পর্যায়ের বিভিন্ন কাজ ও শিক্ষা সফরের ব্যবস্থাও আছে।\nঘ. শব্দধারণ ও শব্দ নকশা : আধুনিক প্রযুক্তি ব্যবহার করে শব্দধারণ এবং চলচ্চিত্রে এর সৃজনশীল ব্যবহার শেখানো হয় এ কোর্সটিতে। এখানে একদিকে যেমন শেখানো হয় আধুনিক শব্দধারণ যন্ত্রের ব্যবহার, তেমনই টেপরেকর্ডারের মতো পুরনো প্রযুক্তির ব্যবহারও দেখানো হয়। এফ টি আই আই-তে শব্দধারণের জন্য দুটি স্টুডিও আছে; যার একটি সরাসরি ধারণের জন্য, আর একটি ডাবিং-এর জন্য।\nআছে দুই বছর মেয়াদি ডিপ্লোমাও\nএফ টি আই আই-এ তিন বছর মেয়াদি কোর্সের সঙ্গে সঙ্গে অভিনয়, শিল্প-নির্দেশনা ও সেট নকশার ওপর দুই বছর মেয়াদি ডিপ্লোমা কোর্সও করানো হয়।\nক. অভিনয় : দুই বছর মেয়াদি এই কোর্সে প্রথম বর্ষের শিক্ষার্থীরা থিয়েটার প্রশিক্ষণের খুঁটিনাটি বিষয় শিখে থাকে এবং বছর শেষে তাদেরকে একটি নাটক প্রজেক্ট আকারে উপস্থাপন করতে হয়। দ্বিতীয় বর্ষে এসে তারা চলচ্চিত্রে অভিনয় বিষয়ে জানতে পারে। এ পর্যায়ে শিক্ষার্থীদেরকে অভিজ্ঞ ব্যক্তিদের তত্ত্বাবধানে ও পরিচালনায় চলচ্চিত্রে অভিনয়ের সূক্ষ্ম দিকগুলো সম্পর্কে ধারণা দেওয়া হয়।\nঅভিনয় কোর্সে ভর্তিচ্ছুদের কয়েকটি ধাপে পরীক্ষা নেওয়া হয়। প্রথম ধাপে নেওয়া হয় লিখিত পরীক্ষা। এতে পরীক্ষার্থীদের চলচ্চিত্র বিষয়ে দৃষ্টিভঙ্গি, সৃজনশীলতা, যৌক্তিক চিন্তা-ভাবনা ইত্যাদি বিষয় দেখা হয়। লিখিত পরীক্ষার মধ্য দিয়ে শিক্ষার্থীদের প্রাথমিকভাবে নির্বাচন করা হয়। এই পারফরম্যান্সের ভিত্তিতে পরবর্তী সময়ে তাদের ডাকা হয় অডিশনের জন্য। এই দুই ধরনের পরীক্ষার ক্ষেত্রে যারা ভালো পারফরম্যান্স দেখায়, তাদেরকে পরবর্তী ধাপ, ইনটেনসিভ নির্বাচন কর্মশালা অথবা সাক্ষাৎকারের জন্য ডাকা হয়। এসব পরীক্ষার ফলাফলের ভিত্তিতে করা হয় চূড়ান্ত মেধাতালিকা।\nখ. শিল্প-নির্দেশনা ও সেট নকশা : এই কোর্সে প্রথমে শিক্ষার্থীদের চলচ্চিত্র-নির্মাণের কলাকৌশল ও প্রক্রিয়া সম্পর্কে মৌলিক জ্ঞান দেওয়া হয়। এ পর্যায়ে তারা একজন শিল্পনির্দেশকের চোখে চলচ্চিত্র-নির্মাণ প্রক্রিয়া ও চিত্রনাট্যকে দেখতে শেখে। এ কোর্সে স্টোরি বোর্ডিং, গল্প অনুযায়ী সেট তৈরি, পোশাক পরিকল্পনা ও প্রপস নির্ধারণের কৌশল শেখাতে তত্ত্বীয় ও ব্যবহারিক ক্লাস নেওয়া হয়। বিখ্যাত শিল্পনির্দেশকের তত্ত্বাবধানে নিয়মিত শিক্ষা সফর, কর্মশালা, অ্যানিমেশন ও সেট বিশ্লেষণ শিক্ষার্থীদেরকে স্বাধীনভাবে কাজ করার জন্য আগ্রহী করে। মজার ব্যাপার হলো, এ কোর্সের জন্য ব্যবহৃত শ্রেণিকক্ষগুলো বিভিন্ন ধরনের নকশা দিয়ে সাজানো থাকে। এছাড়া কম্পিউটারসহ বিভিন্ন ধরনের উচ্চ মানসম্পন্ন সফটওয়্যার সমৃদ্ধ পরিবেশেও কাজ করতে পারে শিক্ষার্থীরা।\nএ কোর্সে ভর্তির জন্য পরীক্ষা পদ্ধতি অভিনয় কোর্সের মতোই। তবে অতিরিক্ত হিসেবে ভারত ও পাশ্চাত্য শিল্প, স্থাপত্যশিল্প, সংস্কৃতি প্রভৃতি বিষয়ে জ্ঞানের দরকার হয়। এছাড়া অন্যান্য সাধারণ জ্ঞানেরও প্রয়োজন রয়েছে।\nএক বছর মেয়াদি ডিপ্লোমা\nকাহিনিচিত্রের জন্য চিত্রনাট্য লিখন : কাহিনিচিত্রের জন্য চিত্রনাট্য লিখনের ওপর যে এক বছর মেয়াদি পোস্ট গ্র্যাজুয়েট সার্টিফিকেট কোর্সটি করানো হয়, সেটি মূলত একটি পেশাগত প্রশিক্ষণ কোর্স। এ কোর্সের মাধ্যমে শিক্ষার্থীরা নিজেদেরকে পেশাজীবী চিত্রনাট্যকার হিসেবে তৈরির সুযোগ পায়। এছাড়া তারা বিজ্ঞাপন, বিভিন্ন ধরনের টেলিভিশন প্রযোজনা ও প্রামাণ্যচিত্র বিষয়ে লেখার মৌলিক নিয়মকানুনও শিখে থাকে।\nচলচ্চিত্র গবেষণা বিভাগ : বিভাগটি মূলত প্রচলিত চলচ্চিত্র ধারা ও তত্ত্ব নিয়ে গবেষণাকে উৎসাহিত ও অর্থায়ন করে থাকে। এজন্য বিভাগ থেকে প্রতিবছর ফেলোশিপ প্রদান, সেমিনার-সিম্পোজিয়াম আয়োজন করা হয়। এছাড়াও চলচ্চিত্রের নন্দনতত্ত্ব, গণমাধ্যম ও সংস্কৃতি নিয়ে পড়াশোনাকেও উৎসাহিত করা হয় বিভাগটি থেকে।\nটেলিভিশনের ওপর এক বছর মেয়াদি পোস্ট গ্র্যাজুয়েট সার্টিফিকেট কোর্স\nএফ টি আই আই-এ টেলিভিশনের ওপর এক বছর মেয়াদি পোস্ট গ্র্যাজুয়েট ডিপ্লোমা কোর্স আছে চারটি। এসব কোর্সের মূল উদ্দেশ্য হলো, গণমাধ্যম হিসেবে টেলিভিশন নিয়ে শিক্ষার্থীদের বোঝাপড়া তৈরি এবং এর জন্য অনুষ্ঠান নির্মাণ ও বিভিন্ন ধরনের যন্ত্রপাতির ব্যবহার হাতেকলমে শেখানো। তিনটি ধাপে টেলিভিশন কোর্সগুলো পরিচালনা করা হয়, যার মধ্যে প্রথমটি সব ধরনের শিক্ষার্থীর জন্য। প্রথম ধাপে শিক্ষার্থীদের টেলিভিশন প্রযোজনা, পরিচালনা, চিত্রগ্রহণ, ভিডিও সম্পাদনা, শব্দধারণ ও টিভি প্রকৌশল এবং সিঙ্গেল ও মাল্টি ক্যামেরা প্রোডাকশন সম্পর্কে প্রাথমিক ধারণা দেওয়া হয়।\nদ্বিতীয় ধাপটিতে শিক্ষার্থীরা তাদের বিশেষায়িত পছন্দের ক্ষেত্রগুলোতে দক্ষতা অর্জনের সুযোগ পায়। এ ধাপে টেলিভিশনে কর্মরত অভিজ্ঞ ব্যক্তিদের পরিচালনায় কর্মশালার ব্যবস্থা রয়েছে। চিত্রপরিচালনা কোর্সে চলচ্চিত্র পরিচালনা বা নির্দেশনার বিষয়টি শেখানো হয়। ১৯৭৪ খ্রিস্টাব্দ থেকেই বিভাগটিতে স্বল্প ও দীর্ঘমেয়াদি কোর্স করানো হয়। এছাড়া অন্য কোর্সের সঙ্গে সম্পর্কিত বিষয়ও এ কোর্সে শেখানো হয়।\nচলচ্চিত্র পরিচালনার সঙ্গে আর যে বিষয়টি গুরুত্বপূর্ণ, সেটি হচ্ছে চিত্রগ্রহণ। একজন সফল চিত্রগ্রাহক হওয়ার জন্য ব্যবহারিক দক্ষতা খুবই প্রয়োজন। আর এ বিষয়টিকে মাথায় রেখে সিনেমাটোগ্রাফি বিভাগ শিক্ষার্থীদের ব্যবহারিক দক্ষতা বৃদ্ধির চেষ্টা করে থাকে। আধুনিক প্রযুক্তির যন্ত্রপাতি, যেমন : প্যানাসনিক পি-টু, ক্যামকোরডার ও ক্যানন ফাইভ-ডি মার্ক থ্রি এবং আধুনিক টেলিভিশন স্টুডিওর পরিবেশ ইত্যাদির মাধ্যমে শিক্ষার্থীদের তত্ত্বীয় ও ব্যবহারিক শিক্ষা ও প্রশিক্ষণ দেওয়া হয়। এজন্য ভারতের চলচ্চিত্র ও টেলিভিশন ইন্ডাস্ট্রিতে খ্যাতনামা ব্যক্তিদেরকে কর্মশালার জন্য আমন্ত্রণ জানানো হয়।\nটেলিভিশনের ক্ষেত্রে আরেকটি গুরুত্বপূর্ণ বিষয় ভিডিও সম্পাদনা। আর এ বিষয়টিকে মাথায় রেখে এফ টি আই আই ভিডিও সম্পাদনার ওপর এক বছর মেয়াদি ও স্বল্পমেয়াদি কোর্স করায়। শিক্ষার্থীদের ভিডিও সম্পাদনা শেখানোর জন্য এফ সি পি ও এভিড নামে দুটি সফটওয়্যার ব্যবহার করা হয়। ভিডিও সম্পাদনার সঙ্গে সম্পর্কিত আরেকটি বিষয় শব্দ। আধুনিক প্রযুক্তি ব্যবহার করে শব্দের সৃষ্টিশীল উপস্থাপনই এ কোর্সের মূল লক্ষ্য। এখানে টিভি ইন্ডাস্ট্রিতে ব্যবহৃত সর্বাধুনিক যন্ত্রপাতি, যেমন : ডিজিটাল অডিও ওয়ার্কস্টেশন, ডিজিটাল কনসোল, ডিজিটাল রেকর্ডার, প্রফেশনাল বুম, তারবিহীন মাইক্রোফোন ইত্যাদি ব্যবহার করে প্রশিক্ষণ দেওয়া হয়। তীব্র প্রতিযোগিতাপূর্ণ টিভি ইন্ডাস্ট্রিতে জায়গা করে নিতে শিক্ষার্থীদের যা যা জানা দরকার, বিশেষ করে শব্দধারণের প্রধান তিনটি বিষয়—লোকেশন সাউন্ড রেকর্ডিং, লাইভ মিউজিক রেকর্ডিং ও পোস্ট প্রোডাকশন প্রক্রিয়ার ওপর বিস্তারিত প্রশিক্ষণ দেওয়া হয়।\nএফ টি আই আই-এর টেলিভিশন প্রকৌশল বিভাগে শিক্ষার্থীদের টিভি প্রযুক্তির খুঁটিনাটি, স্টুডিও ইকুইপমেন্ট পরিচালনার ওপর দীর্ঘ ও স্বল্পমেয়াদি কোর্সের ব্যবস্থা আছে। প্রযুক্তিগতভাবে আধুনিক টিভি স্টুডিও শিক্ষার্থীদের স্বাধীনভাবে শিক্ষাগ্রহণ এবং জটিল নিয়মকানুনের মাধ্যমে যোগ্য করে গড়ে তোলে। এ কোর্স সম্পন্ন করা হয় ব্যবহারিক শিক্ষা মানে, হাতেকলমে অনুশীলনের মাধ্যমে। এ ধরনের প্রাতিষ্ঠানিক কাজকর্ম ছাড়াও বিভাগ থেকে চলচ্চিত্র ও টিভি উভয় বিষয়ে কাজকর্মের জন্য যন্ত্রপাতির ব্যবস্থা আছে। পাশাপাশি নতুন যন্ত্রপাতি স্থাপনের জন্য টেকনিকাল পরামর্শক হিসেবে থাকেন বিশেষজ্ঞরা।\nবর্তমানে টেলিভিশন শিল্পে অ্যানিমেশনের ব্যবহার দিন দিন বাড়ছেই। এফ টি আই আই-এর টিভি গ্রাফিক্স ও অ্যানিমেশন বিভাগে টু-ডি ও থ্রি-ডি অ্যানিমেশনের ওপর দেড় বছরের কোর্স করানো হয়। এছাড়া নিয়মিত ক্লাসের পাশাপাশি অন্যান্য অ্যানিমেশন মেথড, যেমন : স্টপ মোশন অ্যানিমেশন, স্যান্ড অ্যানিমেশন, পাপেট অ্যানিমেশন ইত্যাদির কাজ শেখানো হয়। অ্যাডোবি ও অটোডেস্কের মতো আধুনিক টু-ডি ও থ্রি-ডি অ্যানিমেশন সফটওয়্যার দিয়ে বিভাগটি সাজানো।\nশিক্ষার্থীদের আধুনিক প্রযুক্তি ও যন্ত্রপাতি ব্যবহারে দক্ষ করার জন্য পেশাদার লোকজনকে দিয়ে নানা বিষয়ে স্বল্পমেয়াদি কর্মশালার আয়োজন করে এফ টি আই আই। কর্মশালাগুলোতে অংশগ্রহণের জন্য সংবাদপত্রে বিজ্ঞাপন দেওয়া হয় এবং এর অফিসিয়াল ওয়েবসাইটেও এ সম্পর্কিত তথ্য জানানো হয়। এসব কর্মশালায় ফিল্ম অ্যাপ্রিসিয়েশন, মাল্টি ক্যামেরা ব্যবহার ও প্রযোজনা, শব্দধারণ কৌশল, প্রামাণ্যচিত্র-নির্মাণ, শিল্প-নির্দেশনা, মেকআপ, টিভি গবেষণা নীতিমালা ও টিভি ব্যবস্থাপনার কৌশলের ওপর জোর দেওয়া হয়।\nভর্তিচ্ছুদের জন্য প্রয়োজনীয় তথ্য ও নির্দেশনা\nএফ টি আই আই-তে ভর্তি পরীক্ষার জন্য স্নাতক ডিগ্রিধারীরা আবেদন করতে পারেন। তবে স্নাতক পরীক্ষার ফল প্রকাশের আগেও আবেদন করা যায়। এক্ষেত্রে তাকে ওরিয়েন্টেশনের দিন স্নাতকের সার্টিফিকেট অথবা মার্কশিট জমা দিতে হয়। এখানে ভর্তির জন্য কয়েকটি সংরক্ষিত আসন আছে। প্রত্যেক কোর্স হতে মোট আসনের ১৫ শতাংশ নিম্ন বর্ণের শিক্ষার্থীদের জন্য, সাত দশমিক পাঁচ শতাংশ আদিবাসী সম্প্রদায়ের জন্য, ২৭ শতাংশ অর্থনৈতিকভাবে অসচ্ছল শিক্ষার্থীদের জন্য এবং তিন শতাংশ প্রতিবন্ধী শিক্ষার্থীদের জন্য বরাদ্দ থাকে।\nএছাড়া ভারত সরকারের বৃত্তি প্রদানের অংশ হিসেবে প্রতিটি কোর্সে একটি করে আসন বিদেশি শিক্ষার্থীদের জন্য বরাদ্দ থাকে। সেক্ষেত্রে বিদেশি পরীক্ষার্থীদের ভারতীয় দূতাবাসের ইন্ডিয়ান কাউন্সিল ফর কালচারাল রিলেশন-এর (আই সি সি আর) মাধ্যমে পরীক্ষার জন্য আবেদন করতে হয়। পরীক্ষার্থীরা তাদের ইংরেজি ভাষার দক্ষতার জন্য প্রশংসাপত্র জমা দিয়ে থাকে। ভর্তি পরীক্ষার ক্ষেত্রে একজন পরীক্ষার্থীকে চূড়ান্ত মেধা-তালিকায় যাওয়ার আগে যেসব ধাপ অতিক্রম করতে হয়, তার মধ্যে একটি হচ্ছে মেডিকেল টেস্ট।\nএফ টি আই আই-তে ভর্তির পরে শিক্ষার্থীদের যে বিষয়টি সবচেয়ে বেশি খেয়াল রাখতে হয়, সেটি হচ্ছে নিয়মানুবর্তিতা। এ বিষয়ে প্রতিষ্ঠানের সিদ্ধান্তই চূড়ান্ত এবং প্রয়োজনে তারা যেকোনো শিক্ষার্থীর বিরুদ্ধে ব্যবস্থা নিতে পারে। এছাড়া ৮০ শতাংশ ক্লাসে উপস্থিতি ও সময়মতো ফি পরিশোধ করাও বাধ্যতামূলক। সব ডিপ্লোমা ও টেলিভিশনের ওপর এক বছর মেয়াদি সার্টিফিকেট কোর্সের শিক্ষার্থীদের জন্য বিশেষ বৃত্তির সুবিধা আছে। এ ধরনের বৃত্তি সাধারণত ভর্তি পরীক্ষার ফল ও ক্লাস পারফরম্যান্সের ওপর ভিত্তি করে দেওয়া হয়। এছাড়া ভারত সরকারের অনুদানেও বৃত্তির ব্যবস্থা আছে। আগে এফ টি আই আই-এর পক্ষ থেকে শিক্ষার্থীদের আবাসনের ব্যবস্থা করা হলেও বর্তমানে তা বন্ধ রয়েছে। শিক্ষার্থীদের নিজেদের থাকার ব্যবস্থা করতে হয়।\nFilm and Television Institute Of India, Pune-411004\nTel : +91 020 2542 5656 (Direct Line)/ 254318167 Ext. 223\nFax : +91 020 2543 0416\nE-Mail : tutorial-sec@ftiindia.com\nWebsite : http://www.ftiindia.com\nলেখক : পপি সরদার, রাজশাহী বিশ্ববিদ্যালয়ের গণযোগাযোগ ও সাংবাদিকতা বিভাগের তৃতীয় বর্ষের শিক্ষার্থী।


শচীন টেণ্ডুলকার- ব্যাটিং ঈশ্বরের কথকতা! I Egiye Cholo I এগিয়ে চলো\nHome/খেলা ও ধুলা/শচীন টেণ্ডুলকার- ব্যাটিং ঈশ্বরের কথকতা!\nশচীন টেণ্ডুলকার- ব্যাটিং ঈশ্বরের কথকতা!\nকরাচী, পাকিস্তান, সাল ১৯৮৯।\nভারতের হয়ে বছর ষোলো’র এক কিশোর দুরুদুরু বুকে নামছেন ব্যাট হাতে। কৈশরের কোমল আভাটুকু এখনও গাল থেকে মোছেনি তার। বোম্বেতে জন্ম, ক্রিকেটটাকে ধ্যানজ্ঞান বানিয়েছেন একদম শৈশব থেকেই, ক্রিকেটেই গড়েছেন বসতি। সেটারই পুরস্কার হিসেবে জাতীয় দলে ডাক পেয়েছেন এই অল্প বয়সেই।\nআরেক অভিষিক্ত বোলার ওয়াকার ইউনিস তাকে স্বাগত জানিয়েছিলেন বাউন্সারে। আন্তর্জাতিক ক্রিকেট যে ফুলশয্যার বিছানা নয়, সেটা তিনি জেনে গিয়েছিলেন এখানে পা রেখেই। খুব আহামরি কিছু করতে পারেননি, ড্র হওয়া টেস্টটায় একটা ইনিংসে ব্যাট হাতে নেয়ার সুযোগ হয়েছিল, ওয়াকারের ইয়র্কারেই স্ট্যাম্প ভেঙেছিল তার, স্কোরবোর্ডে নামের পাশে তখন পনেরোটা রান মোটে!\nকে ভেবেছিল, সেই ছেলেটা ক্যারিয়ার শেষ করবে চৌত্রিশ হাজারের বেশী আন্তর্জাতিক রান আর একশোটা ইন্টারন্যাশনাল সেঞ্চুরী নিয়ে? কোন জ্যোতিষি কি জানতেন, সেই বিস্ময়বালক শচীন রমেশ টেণ্ডুলকারের নামের পাশে ‘ব্যাটিং ঈশ্বর’ উপাধিটা যোগ হবে অনেকগুলো বছর পরে?\nবাবা ছিলেন লেখক, গানের ভক্ত ছিলেন খুব, শচীন দেব বর্মণ ছিলেন তার প্রিয় শিল্পী। তাঁর নামের সঙ্গে মিলিয়েই ছেলের নাম রাখলেন। ছোট্ট শচীনকে খেলার স্বাধীনতাটা পুরোপুরিই দিয়েছিলেন বাবা, হয়তো ছেলের চোখের কোণে কোথাও ছাইচাপা আগুনের ফুলকি নজরে পড়েছিল তার। টেনিস খেলায় খুব আগ্রহ ছিল, কিন্ত বড়ভাই অজিতকে দেখতেন টেনিস বল দিয়ে ক্রিকেট খেলতে। অজিত খুব উৎসাহ দিতেন ছোট ভাইকে, ক্লান্তিহীন ভাবে সারাদিন বোলিং করতেন ভাইয়ের জন্যে। আর ছোট্ট ব্যাট আঁকড়ে ধরে শটের ফুলঝুরি ছোটাতেন শচীন।\nঅজিতই তাকে নিয়ে গিয়েছিলেন রমাকান্ত আচরেকারের কাছে, শচীনের প্রথম কোচ তিনি। ছেলেটার দুর্দান্ত প্রতিভা চোখ এড়ায়নি পাকা জহুরী রমাকান্তের, জানতেন, ঠিকঠাক ঘষামাজা করা গেলে হীরে হয়ে বেরুবে এই ছেলে। অথচ শচীন কিনা ফাস্ট বোলার হতে চেয়েছিলেন! ডেনিস লিলির ক্যাম্পেও যোগ দিতে চেয়েছিলেন, কিন্ত উচ্চতার কারণে ব্যাটিংটাকেই বেছে নিতে বলা হয়েছিল তাকে। সেটা এমনিতেই ভালো পারতেন তিনি। কতটা ভালো? নেটে ঘন্টার পর ঘন্টা ব্যাটিং প্র‍্যাকটিস করতেন শচীন, নাওয়া-খাওয়া সব ভুলে। প্র‍্যাকটিসে ওকে আউট করাটা বোলারদের জন্যে মহার্ঘ্য বস্তু ছিল তখনও। রমাকান্ত একটা পয়সা রেখে দিতেন স্ট্যাম্পের ওপর, শচীনকে যে আউট করতে পারবে, এটা ছিল তার পুরস্কার!\nস্কুল ক্রিকেটে বিনোদ কাম্বলীর সঙ্গে বিশ্বরেকর্ড গড়া জুটিতে শচীন জানান দিলেন, তিনি আসছেন। অভিষেক সিরিজে ওয়াকার-ওয়াসিম-ইমরান খানের তোপের মুখে দাঁড়িয়ে থেকে শচীন জানান দেন, তিনি এসে গেছেন। বলের আঘাতে রক্তাক্ত নাক নিয়ে পাকিস্তানের ভয়ঙ্কর পেস আক্রমণের বিপক্ষে বুক চিতিয়ে লড়ে শচীন ক্রিকেট বিশ্বকে বার্তা দেন, তিনি জয় করতে এসেছেন, চেহারা দেখাতে নয়!\nনিরানব্বই বিশ্বকাপ, ক্রিকেট তার সবটুকু রোমাঞ্চ নিয়ে ফিরেছে জন্মভূমিতে। সেই মিলনমেলায় যোগ দিয়েছেন শচীনও, সেরাদের কাতারেই তার নাম। হঠাৎ করেই তাকে চড়তে হলো দেশের বিমানে, বাবা মারা গেছেন, শেষকৃত্যে যেতে হবে! সেই বাবা, যার কারণে ক্রিকেট শচীনকে পেয়েছে, শচীন ক্রিকেটকে আঁকড়ে ধরেছিলেন। যিনি শচীনের স্বপ্নটা ধরতে পেরেছিলেন। যে বাবা মাত্র এগারো বছর বয়েসী শচীনকে বলেছিলেন, নিজের স্বপ্নের পেছনে ছুটতে!\nসময়ের সেরা ব্যাটসম্যানকে ছাড়া বিশ্বকাপ জমবে? না, শচীন ফিরে আসেন। কেনিয়ার বিপক্ষে গ্রুপপর্বের ম্যাচ, তিনি মাঠে নামেন বাবাকে হারানোর শোক বুকে চেপে, ভগ্ন হৃদয়ের আর্তনাদ তার ব্যাটে ফুটে ওঠে না, সেখানে শুধুই নিষ্ঠুর নিষ্পেষণ! শচীন পৌঁছে যান তিন অঙ্কের ম্যাজিক ফিগারে। ব্যাটটা তুলে ধরে আকাশের পানে তাকান তিনি, খুঁজে ফেরেন কাউকে, না বলা অনেক কথা, অনেক অভিযোগ জমে আছে বুকে, বাবার সঙ্গে সেসব ভাগাভাগি করতে খুব ইচ্ছে হয় তার। মানুষ মারা গেলে নাকি তারা হয়ে যায়, বাবা কি লুকিয়ে আছেন ওই আকাশের অযুত-নিযুত তারাদের ভীড়ে?\nবাবা রমেশ টেণ্ডুলকারকে শচীন খুঁজে ফেরেন আরও অনেকবার। গ্যালারীর দর্শক, টিভি পর্দার সামনে বসে থাকা কোটি মানুষ সাক্ষী হয়ে থাকেন সেসব দৃশ্যের। শচীন তাঁর বাবাকে খোঁজেন প্রতিটা সেঞ্চুরীর পরে, ঢাকা, কলকাতা, শারজা, জোহানেসবার্গ কিংবা ওল্ড-ট্রাফোর্ড, ক্রাইস্টচার্চ, পোর্ট অব স্পেন অথবা সিডনি- বাদ যায় না ক্রিকেটের পূণ্যভূমিগুলোর কোনটি। মিরপুরে বাংলাদেশের বিপক্ষে সেঞ্চুরী করে শচীন তাঁর শতকের সংখ্যাকেই নিয়ে যান তিন অঙ্কে! স্কয়ার লেগ দিয়ে বলকে সীমানাছাড়া করার পর সেই চিরপরিচিত দৃশ্যের অবতারনা- বাবার উদ্দেশ্যে ব্যাট তুলছেন ‘গড অব ক্রিকেট’!\nএর মাঝে গঙ্গা-পদ্মায় বয়ে গেছে কত জল, পেরিয়ে গেছে কত সময়! শচীন শুধু ক্যালেন্ডারের দিনবদলের সঙ্গে রেকর্ডবুকে নিজের অধ্যায়টা সমৃদ্ধই করেছেন, অর্জন করে নিয়েছেন প্রতিপক্ষের সমীহ আর শ্রদ্ধা। অস্ট্রেলিয়ার মাটিতে ওদের বিপক্ষে রানের পসরা সাজান শচীন, স্বাগতিক দর্শকেরা দাঁড়িয়ে তালি দেয় তাঁকে মাঠে নামতে দেখে! দেশের মাটিতে ‘শচীন…শচীন’ চিৎকার তো অন্যরকম একটা আবহই তৈরী করেছিল ক্রিকেট দুনিয়ায়! বিদায়বেলায় যেটা তিনি সবচেয়ে বেশী মিস করবেন!\n২০১১ সালে দেশের মাটিতে বিশ্বকাপ জয়ের অধরা স্বাদ পেয়েছেন, ভারতের নীল জার্সি গায়ে জড়িয়ে সোনালী ট্রফিটা হাতে তুলেছেন তিনি। বিরাট কোহলিরা তাঁকে কাঁধে তুলে চক্কর দিয়েছে পুরো ওয়াংখেড়ে স্টেডিয়াম। কোহলি পরে বলেছেন, পুরো ভারতকে যিনি দুইযুগ ধরে নিজের কাঁধে চড়িয়ে এগিয়ে নিয়ে গেছেন, তাকে কয়েকটা মিনিটের জন্যে নিজেদের কাঁধে বইতে পারা তো সৌভাগ্যের ব্যপার!\n২০১৩ সাল, আরও একবার মঞ্চ প্রস্তত মুম্বাইয়ের ওয়াংখেড়ে স্টেডিয়ামে। তবে এবার বিদায়ের রাগিনী। শচীন তার ক্যারিয়ারের দুইশোতম টেস্ট ম্যাচ খেলতে নামছেন, ক্যারিয়ারের শেষ টেস্টও এটাই। বিদায় বলছেন শচীন, ব্যাট-প্যাড গুছিয়ে রাখছেন ক্রিকেটের সঙ্গে চব্বিশ বছরের মিষ্টি-মধুর সংসার শেষে। ঘরের ছেলের বিদায়ের ক্ষণে সাক্ষী হতে টিকেটের কাড়াকাড়ি মুম্বাইজুড়ে, বাঘা বাঘা সেলিব্রেটিরা ক্রিকেটবোর্ডে পরিচিতজনদের ফোন দিয়ে বেড়াচ্ছেন, যে করেই হোক, ওয়াংখেড়ের এন্ট্রি পাস চাই তাদের!\nসেঞ্চুরী থেকে শচীনের দূরত্ব তখন ছাব্বিশ রানের। দেওনারাইনের বলটা তার ব্যাটের কানায় লেগে গন্তব্য খুঁজে নিলো স্লিপে। সেখানে দাঁড়ানো ড্যারেন স্যামি ভুল করলেন না সেটাকে তালুবন্দী করতে। এতক্ষণ গর্জন করতে থাকা পুরো ওয়াংখেড়ে এখন শ্মশ্মানের মতোই নীরব! যেন কোনদিন পৃথিবীর বুকে শব্দ বলে কিছু ছিল না! শচীন আকাশের দিকে তাকান না, আজ আর তিনি তারা হয়ে যাওয়া বাবাকে খোঁজার চেষ্টা করেন না। প্যাভিলিয়নে মা বসে আছেন। অঞ্জলী আছে, আছে ছেলে-মেয়েরাও। শচীন ওদের কাছে ফিরে আসেন। ক্রিকেটকে ভালোবাসতে গিয়ে চব্বিশটা বছর ওদেরকে সময় দেয়া হয়নি একদম, আজ থেকে শচীনের সবকিছু, প্রতিটা ঘন্টা-মিনিট-সেকেন্ড ওদের জন্যে বরাদ্দ! মাঠ থেকে ড্রেসিংরুমের পথটা কি সেদিন বড্ড দীর্ঘ মনে হয়েছিল তাঁর কাছে? শচীনই ভালো জানেন!\nওয়েস্ট ইন্ডিজের ভঙ্গুর দশার কারণে শচীনের আরেকবার ব্যাট হাতে নামা হয় না সেই টেস্টে, মহেন্দ্র সিং ধোনি দর্শকদের মনের কথা পড়তে পারেন, তিনি বল তুলে দেন শচীনের হাতে। তাতেও শেষরক্ষা হয় না, ম্যাচ শেষ তিনদিনেই। মোহাম্মদ শামি’র বলে শ্যানন গ্যাব্রিয়েলের স্ট্যাম্প ভাঙতেই আন্তর্জাতিক ক্রিকেট থেকে অতীত হয়ে গেলেন শচীন টেণ্ডুলকার! ওয়াংখেড়ে স্টেডিয়ামের জায়ান্ট স্ক্রিনে বড় বড় হরফে লেখা ভেসে উঠলো- ‘লিজেন্ডস নেভার রিটায়ার’। গার্ড অব অনার দিয়ে তাঁকে মাঠ থেকে বের করে আনলেন সতীর্থরা। আরও একবার তাদের কাঁধে চড়লেন ব্যাটিং ঈশ্বর।\nশচীনের চোখে তখন জল। জল ভারতীয় ক্রিকেটপ্রেমীদের চোখে, বিশ্বজুড়ে ছড়িয়ে ছিটিয়ে থাকা সেই মানুষগুলোর চোখেও, যারা খেলাটাকে ভালোবেসেছিলেন। গ্যালারীতে সেই পুরনো সুর, হাজার হাজার কণ্ঠে প্রতিধ্বনিত হচ্ছে একটাই নাম- ‘শচীন…শচীন!’ খানিক পরে মাইক্রোফোন হাতে নিয়ে ফেয়ারওয়েল স্পিচ দেবেন তিনি, কাগজে করে লিখে এনেছেন সবার নামধাম। ক্যারিয়ারজুড়ে যাদের অবদানে আজকের শচীন হয়ে উঠেছেন, তাদের কাউকে বাদ দিতে চাননা তিনি। তাঁর বক্তব্যে বাবা আছেন, অঞ্জলী আছে, রমকান্ত আচারেকার আছেন, আছেন দর্শকেরাও, যারা এতগুলো বছর নিঃস্বার্থভাবে সমর্থন দিয়ে এসেছেন তাঁকে।\nআটাশ বছর আগের নভেম্বরের এক কুয়াশাভেজা সকালে বিশ্বজয়ের যাত্রাটা শুরু হয়েছিল, থেমেছে বছর পাঁচেক আগে, সেটাও ষোলোই নভেম্বরেই। শচীন টেণ্ডুলকার- ক্রিকেটের রেকর্ডবুকের সবচেয়ে সমৃদ্ধ অধ্যায়টার নাম, শতকোটি মানুষের প্রত্যাশার ভার কাঁধে নিয়ে যিনি ব্যাট হাতে ছিলেন আস্থা আর ভরসার এক অবিচল প্রতিমূর্তি। ভারতে ক্রিকেট একটা ধর্ম, আর তিনি ছিলেন সেই ধর্মের দেবতা। বাকীদের জন্যে সফলতার অন্যরকম একটা মাত্রা বেঁধে দিয়েছিলেন এই ভদ্রলোক, নিজের কীর্তিগুলোকে তুলে রেখেছেন এভারেস্টের চূড়ায়, যেখানে পৌঁছানোটা যে কারো জন্যেই ‘প্রায় অসম্ভব’ একটা ব্যপার!\nব্যাটিং ঈশ্বর ভারতীয় ক্রিকেট শচীন টেন্ডুলকার শচীনের বিদায় শততম সেঞ্চুরী


মধ্যবিত্তদের স্বস্তি দিতে স্টেট ব্যাঙ্কের বড় সিদ্ধান্ত! কমবে EMI-এর বোঝা\nকরোনাকালীন পরিস্থিতিতে অর্থনৈতিক টানাপোড়েনের মধ্যে দিয়ে যাচ্ছে সাধারণ মধ্যবিত্তরা। এমন পরিস্থিতিতে মধ্যবিত্তদের জন্য স্বস্তির খবর নিয়ে আসছে স্টেট ব্যাঙ্ক অফ ইন্ডিয়া। সুদের হারের উপর বড় সিদ্ধান্ত নিল স্টেট ব্যাঙ্ক। শোনা যাচ্ছে গ্রাহকদের উপর সুদের হার কম করার সিদ্ধান্ত নিচ্ছে ব্যাঙ্ক । যে সমস্ত গ্রাহকরা ব্যাঙ্কের থেকে হোম লোন নিয়েছে তাদের উপর চাপ কমানোর জন্য স্টেট ব্যাঙ্ক অফ ইন্ডিয়া এমন সিদ্ধান্ত নিয়েছে। সাধারণত ২০১০ সালের জুলাই মাস থেকে যে সমস্ত গ্রাহকেরা হোম লোন নিয়েছে সমস্ত গ্রাহকদের হোম লোন বেসরেটের সাথে সংযুক্ত। সাধারণত এই সমস্ত গ্রাহকদের উপর চাপ কমানোর জন্য এরকম সিদ্ধান্ত নেওয়া হচ্ছে।\nগ্রাহক দের উপর চাপ কমানোর জন্য স্টেট ব্যাঙ্ক বেসরেট এর সুদ কমানোর সিদ্ধান্ত নিয়েছে। ২০২১ এর ১৪ সেপ্টেম্বর ব্যাঙ্কের পক্ষ থেকে এই সিদ্ধান্ত নেওয়া হয়েছে। এই সেপ্টেম্বরে ব্যাঙ্ক বেসরেটের উপর প্রায় ০.০৫ শতাংশ সুদ কমিয়েছে। ব্যাঙ্কের তরফ থেকে জানিয়ে দেওয়া হয়েছে ২০২১ এর ১৫ সেপ্টেম্বর থেকে এই নিয়ম চালু করা হবে। এই নতুন নিয়ম অনুসারে বর্তমানে নতুন সুদের হার হয়েছে ৭.৪৫ শতাংশ। এক্ষেত্রে লেন্সিং রেট কমিয়ে ১২.২০ শতাংশ করা হয়েছে। এই নতুন নিয়মানুসারে গ্রাহকরা অনেকটাই চাপ মুক্ত হবে।\nসুদের হার কমার ফলে গ্রাহকদের ইএমআই কিছুটা কম দিতে হবে। এই নতুন নিয়ম চালুর ফলে গ্রাহকদের যে শুধু হোম লোন কম দিতে হবে তা নয়। এছাড়া আরও কয়েকটি লোন দেওয়ার ক্ষেত্রে তারা সুবিধা পাবে। গ্রাহকরা হোম লোন, অটো লোন ,পার্সোনাল লোন ,সহ আরও বিভিন্ন ধরনের লোনের ক্ষেত্রে কমসুদ দিতে হবে। ফলে গ্রাহকরা সত্যিই অনেক লাভবান হবে। স্টেট ব্যাঙ্ক অফ ইন্ডিয়ার সাথে সাথে কোটাক মাহিন্দ্রা ব্যাঙ্ক ও হোম লোনের সুদের হার কমানোর সিদ্ধান্ত নিয়েছে। এই ব্যাংকের তরফ থেকে সুদের হার ৬.৫০ শতাংশ করা হয়েছে।\nএস বি আই এর এই নতুন সিদ্ধান্তের সার্বিকভাবে গ্রাহকদের সুবিধাই হবে বলে মনে করা হচ্ছে এক বছরের মধ্যে স্টেট ব্যাঙ্ক অফ ইন্ডিয়ার এমসিএলআর রেট কমে ৭.০০ শতাংশ হয়েছে। এক বছর আগে যেখানে এই সুদের হার ছিল ৭. ২৫ শতাংশ। বর্তমানে ২০২১ এর জুন মাস থেকেই ব্যাংকের তরফ থেকে এমসিএলআর এর সুদের হার ০.২৫ শতাংশ কমিয়ে দেওয়া হয়েছিল। ২০২০, ১০ জুন থেকেই নিয়ম কার্যকর করা হয়েছে। এছাড়া বর্তমানে বেসরেটে এর উপর সুদের হার কমে তা হয়েছে ৭.৪০ শতাংশ। বর্তমানে বলা হচ্ছে ব্যাঙ্কের এই নতুন নিয়মে সার্বিকভাবে গ্রাহকেরা উপকৃত হবে।


হাফিজ মাছুম আহমদ দুধরচকীর ঈদ শুভেচ্ছা – daily human rights news24\nপবিত্র ঈদুল ফিতর উপলক্ষে সিলেটের সকল শ্রেণী পেশার মানুষকে ঈদের শুভেচ্ছা জানিয়েছেন জকিগঞ্জ উপজেলা সচেতন নাগরিক ফোরাম সিলেটের প্রতিষ্ঠাতা সভাপতি, সিলেট নগরীর কদমতলী মাজার জামে মসজিদের সাবেক ইমাম ও খতিব, বিশিষ্ট ইসলামী চিন্তাবিদ হাফিজ মাছুম আহমদ দুধরচকী। তিনি সবাইকে জানান ঈদ মোবারক।\nঈদ শুভেচ্ছা বার্তায় হাফিজ মাছুম আহমদ দুধরচকী বলেন, ঈদ মানে আনন্দ, যা ঘুরে ঘুরে আসে। মুসলমানের দুটি ঈদ। ঈদুল ফিতর বা রোজার ঈদ এবং ঈদুল আজহা বা কোরবানির ঈদ। নবীজি (সা.) বলেন, প্রত্যেক জাতির উৎসব আছে, আমাদের উৎসব হলো এই দুই ঈদ। (মুসলিম, তিরমিজি)।\nরমজানের এক মাস সিয়াম সাধনার পর ঈদের আনন্দের বার্তা নিয়ে পশ্চিমাকাশে উঁকি দেয় হিলাল। তাই ঈদের সঙ্গে নতুন চাঁদের সম্পর্ক সুনিবিড়। ‘হিলাল’ অর্থ নতুন চাঁদ, যা বাংলায় ‘হেলাল’ হিসেবে বেশি উচ্চারিত হয়।\nরাসুলুল্লাহ (সা.) বলেছেন, ‘তোমরা চাঁদ দেখে রোজা রাখো, চাঁদ দেখে রোজা ছাড়ো, ইফতার করো বা ঈদ করো।’ যে সন্ধ্যায় আকাশে চাঁদ দেখা যায়, সে রাত হলো ‘চাঁদরাত’। প্রতি মাসের চাঁদরাত গুরুত্বপূর্ণ। আরবি চান্দ্রবছরের নবম মাস রমজান এবং দশম মাস শাওয়াল।\nএক মাসের কষ্ট আর ক্লান্তিকে ভুলে গিয়ে এদিন আনন্দ ও খুশিতে মেতে উঠার দিন। রমজানের তাকওয়া অর্জনের প্রকৃত শিক্ষা সকলের মাঝে সমভাবে ছড়িয়ে পড়ুক এই প্রত্যাশা করেন দুধরচকী।\nPrevious দশমিনা উপজেলা আওয়ামীলীগ এর ইফতার মাওফিলে দুই গ্রুপের মধ্যে সংঘর্ষ” মোঃ শামীম জেলা প্রতিনিধি পটুয়াখালী।\nNext বন্ধুদের সাথে বেড়াতে যাওয়ার সময় দুই মোটরসাইকেলের মুখোমুখি সংঘর্ষে নিহত ৩


এবার ইভ্যালির রাসেল-শামীমার বিরুদ্ধে আদালতে মামলা - DesheBideshe\nHome/আইন-আদালত/এবার ইভ্যালির রাসেল-শামীমার বিরুদ্ধে আদালতে মামলা\nঢাকা, ২২ সেপ্টেম্বর- ই-কমার্স প্রতিষ্ঠান ইভ্যালির প্রধান নির্বাহী কর্মকর্তা (সিইও) মো. রাসেল ও তার স্ত্রী শামীমা নাসরিনের (প্রতিষ্ঠানটির চেয়ারম্যান) বিরুদ্ধে এবার আদালতে মামলা দায়ের করা হয়েছে। বুধবার (২২ সেপ্টেম্বর) ঢাকা মেট্রোপলিটন ম্যাজিস্ট্রেট দেবদাস চন্দ্র অধিকারীর আদালতে মো. মুজাহিদুর রহমান নামে এক ব্যক্তি মামলাটির আবেদন করেন।\nপরে আদালত মামলাটি গ্রহণ করে ধানমন্ডি থানাকে এফআইআর হিসেবে গ্রহণ করার আদেশ দেন।\nসংশ্লিষ্ট রাষ্ট্রপক্ষের আইনজীবী আজাদ রহমান বলেন, মুজাহিদুর রহমান নামের এক ব্যক্তি আদালতে মামলাটির আবেদন করেন। এরপর আদালত বাদীর জবানবন্দি গ্রহণ শেষে ধানমন্ডি থানাকে এফআইআর হিসেবে গ্রহণ করার আদেশ দিয়েছেন।\nএর আগে যশোরে রাসেলের নামে চেক জালিয়াতির অভিযোগে মামলা হয়। গতকাল মঙ্গলবার দুপুরে যশোরের সিনিয়র জুডিশিয়াল আমলি আদালতে (চৌগাছা) এ মামলাটি দায়ের করেন চৌগাছা উপজেলার জাহাঙ্গীরপুর গ্রামের শফিকুর রহমানের ছেলে তরফদার মো. মোশাহেদুর রহমান।


শ্বেতা তিওয়ারি কন্যা পলকের 'হট-সেক্সি' ছবি দেখলে চোখ ফেরাতে পারবেন না! - Shweta Tiwari’s daughter Palak shares some bold photoshoot pictures on instagram, Bangla News\nবাংলা নিউজ > ছবিঘর > শ্বেতা তিওয়ারি কন্যা পলকের 'হট-সেক্সি' ছবি দেখলে চোখ ফেরাতে পারবেন না!\nশ্বেতা তিওয়ারি কন্যা পলকের 'হট-সেক্সি' ছবি দেখলে চোখ ফেরাতে পারবেন না!\nUpdated: 02 Jul 2021, 10:58 AM IST লেখক Tulika Samadder\nনতুন কয়েকটি ফটোশুটের ছবি শেয়ার করেছেন পলক তিওয়ারি।... more নতুন কয়েকটি ফটোশুটের ছবি শেয়ার করেছেন পলক তিওয়ারি। কালো গাউনে চোখ ধাঁধানো লুকে ধরা দিয়েছেন ক্যামেরায়।\n1/6খুব শীঘ্রই ‘Rosie: The Saffron Chapter’ দিয়ে অভিনয় জগতে ডেবিউ করবেন পলক তিওয়ারি। ছবি পরিচালনার দায়িত্বে রয়েছেন বিশাল মিশ্রা। ছবির প্রযোজক বিবেক ওবেরয়। শ্বেতা- কন্যাকে পরদায় দেখতে বেশ উৎসাহী দর্শক। (ছবি-ইনস্টাগ্রাম)\n2/6যদিও পলক অভিনয় জগতে পা রাখার আগে থেকেই বেশ জনপ্রিয়। তার প্রধান কারন অবশ্যই সামাজিক মাধ্যমে তাঁর সক্রিয়তা। মাঝেমধ্যেই নিজের হট লুক তুলে ধরেন নেট-নাগরিকদের সামনে। আর তারপর তাতে বয়ে যায় লাইক আর কমেন্টের বন্যা। (ছবি-ইনস্টাগ্রাম)\n3/6জানা গিয়েছে, পলক তাঁর ডেবিউ ছবিতে অভিনয় করবেন বিবেক ওবেরয়, আরবাজ খান এবং মল্লিকা শেরাওয়াতের সঙ্গে। সামাজিক মাধ্যমে পলক ছবি দেওয়া মানেই ‘হট’, ‘সেক্সি’, ‘ফায়ার’, ‘লাভলি’-র মতো কমেন্ট আসবেই। (ছবি-ইনস্টাগ্রাম)\n4/6মাঝে নেটিজেনদের একাংশের কটাক্ষের মুখে পড়েছিলেন শ্বেতার মেয়ে পলকও। নেতিবাচক আবহাওয়ার জন্য নিজের ইনস্টাগ্রাম অ্যাকাউন্ট ডিঅ্যাক্টিভেট করে দিয়েছিলেন তিনি। সপ্তাহ খানেক পরে ফের ইনস্টাগ্রামে ফেরেন গত মাসেই। আর তারপর থেকে শেয়ার করে চলেছেন একের পর এক বোল্ড ফোটো। (ছবি-ইনস্টাগ্রাম)\n5/6শ্বেতা সবসময় বলেন, তাঁর সবচেয়ে বড় সাপোর্ট মেয়ে পলক। কিছুদিন আগে ‘খতরো কে খিলাড়ি’র শ্যুটে কেপ টাউনে গিয়েছিলেন। আর সেখান থেকে একের পর এক হট ফোটো শেয়ার করেছিলেন সোশ্যাল মিডিয়ায়। আর জানিয়েছিলেন, তাঁর এই ফিট থাকার মূল অনুপ্রেরণা মেয়ে পলকই। (ছবি-ইনস্টাগ্রাম)\n6/6কেপ টাউনে ‘খতরো কে খিলাড়ি’র শ্যুটিংয়ে শ্বেতা। (ছবি-ইনস্টাগ্রাম)


চাঁদপুরে ৭ মার্চ উপলক্ষে জেলা আ’লীগের আলোচনাসভা\nচাঁদপুরে ঐতিহাসিক ৭ই মার্চ দিবসে জেলা আওয়ামী লীগের উদ্যোগে বঙ্গবন্ধুর প্রতিকৃতিতে মাল্যদান ও আলোচনা সভা আয়োজন করা হয়।\n৭ মার্চ রোববার সকাল সাড়ে ৭টায় জেলা আওয়ামী লীগের কার্যালয় সম্মুখে জাতীয় সংগীতের মাধ্যমে জাতীয় ও দলীয় পতাকা উত্তোলন ও সকাল ৮টায় জাতির পিতা বঙ্গবন্ধু শেখ মুজিবুর রহমানের প্রতিকৃতিতে মাল্যদান করা হয়। এর পর পরই চাঁদপুর জেলা আওয়ামী লীগের কার্যালয়ে আলোচনা সভায় সভাপতিত্ব করেন চাঁদপুর জেলা আওয়ামী লীগের সভাপতি নাছির উদ্দিন আহমেদ।\nতিনি তার বক্তব্যে বলেন, ৭ মার্চ আমাদের বিশাল একটি ঐতিহ্য। বাঙালি জাতি ছিলো পরাধীন। এদিনে জাতিকে জাগ্রত করেছিলেন জাতির পিতা বঙ্গবন্ধু শেখ মুজিবুর রহমান। আর এ জাতিকে জাগ্রত করতে বঙ্গবন্ধু অনেক ত্যাগ স্বীকার করেছেন। বঙ্গবন্ধুর ৭ই মার্চের ১৮ মিনিটের ভাষণ জাতিসংঘের ঐতিহ্য হিসেবে ¯’ান পেয়েছে। সেই ভাষণের ডাকে বাংলাদেশের জনগণ যুদ্ধে ঝাঁপিয়ে পরেছিলো এবং বাংলার স্বাধীনতা লাভ করেছিলো। জাতির পিতার ভাষনের কারনে আমরা একটি স্বাধীন মানচিত্র ফিরে পেয়েছি।\nতিনি বলেন, আমাদের সকলকে ঐক্যবদ্ধ হয়ে থাকতে হয়। এ দেশকে উন্নয়নের চূড়ায় নিতে ঐক্যবদ্ধের কোনো বিকল্প নেই। চাঁদপুরে আওয়ামী লীগ থাকবে ঐক্যবদ্ধ এবং ঐক্যবদ্ধ থেকে জননেত্রী শেখ হাসিনার হাতকে শক্তিশালী করতে হবে।\nএছাড়াও বক্তব্য রাখেন জেলা আওয়ামী লীগের সাধারণ সম্পাদক বীর মুক্তিযোদ্ধা আবু নঈম পাটওয়ারী দুলাল।\nতিনি বলেন, আজকে বাঙালি জাতির অস্তিত্বের দিন। ঐতিহাসিক ৭ মার্চের ভাষনের মাধ্যমে তিনি বাংলার জনগণকে একত্রিত করেছিলেন। এনে দিয়েছেন বাংলার স্বাধীনতা। জাতির পিতা সবসময়ই সাধারণ জনগণের কথা চিন্তা করেছিলেন। সাধারণ জনগণ যেন ভালো থাকে সে চিন্তাই সবসময় করেছেন।\nজেলা আওয়ামী লীগের যুগ্ম সম্পাদক অ্যাড. জহিরুল ইসলামের সঞ্চালনায় আলোচনায় সভায় আরো বক্তব্য রাখেন জেলা আওয়ামী লীগের সহ-সভাপতি ইঞ্জিনিয়ার আব্দুর রব ভূঁইয়া ও আব্দুর রশিদ সর্দার, আইন বিষয়ক সম্পাদক অ্যাড. রুহুল আমিন সরকার, শ্রম বিষয়ক সম্পাদক নুরুল ইসলাম মিয়াজী, দপ্তর সম্পাদক মোহাম্মদ শাহ আলম মিয়া, সাবেক শ্রম বিষয়ক সম্পাদক রফিকুল ইসলাম ভূঁইয়া, জেলা আওয়ামী লীগের সাবেক সদস্য অ্যাড. জসিম উদ্দিন পাটওয়ারী, পৌর আওয়ামী লীগের সাংগঠনিক সম্পাদক সাব্বির হোসেন মন্টু দেওয়ান, শ্রম বিষয়ক সম্পাদক মঞ্জুর আহমেদ, যুব লীগের আহবায়ক আলহাজ্ব মিজানুর রহমান কালু ভূঁইয়া, যুগ্ম আহবায়ক সালাউদ্দিন মোঃ বাবর, পৌর আওয়ামী লীগের নেতা জাহাঙ্গীর হোসেন, শ্রমিক লীগের ভারপ্রাপ্ত সভাপতি মাহাবুবুর রহমান, ছাত্রলীগের সাবেক সাধারণ সম্পাদক পারভেজ করিম বাবু, ছাত্রনেতা ওমর ফারুক, কলেজ ছাত্রলীগের সাবেক সভাপতি আবু বকর সিদ্দিক, কৃষক লীগের যুগ্ম আহবায়ক হারুনুর রশিদ, মহিলা আওয়ামী লীগের পক্ষ থেকে রানু বেগম, মৎস্যজীবী লীগের সভাপতি আব্দুল মালেক দেওয়ান, ছাত্রনেতা মাসুদুর রহমান পলান প্রমুখ।\nবঙ্গবন্ধুর ভাষণটিকে আরো প্রচার ও প্রসার করা দরকার : জেলা প্রশাসক অঞ্জনা খান মজলিশ


গৌতম বুদ্ধের দর্শনঃ কিছু কথা –\nEssay helper viagra in india medical stores\nSexy cam acne doxycycline dosage\nলিখেছেন রুদ্ধ কণ্ঠস্বর । ৭ নভেম্বর, ২০১৫ ।\nফেসবুকে আমার একটি লেখায় প্রশ্ন করেছিলাম, “জীবন যেখানে যুদ্ধ, সেখানে গৌতম বুদ্ধ হওয়াটাই শ্রেষ্ঠ সমাধান কিনা?” একটি মতামত সেখানে পাওয়া গিয়েছিল। মতামতটি এরকম, “গৌতম বুদ্ধ হওয়াটাই সহজ”। এখানে বুদ্ধের দর্শনটা একটু বলে নেওয়া দরকার। না হলে, সহজ বা কঠিনের তুলনামূলক বিচারের মাধ্যমে একটি গ্রহনযোগ্য সমাধানে আসা সহজ হবে না।\nগৌতম বুদ্ধের আসল নাম, সিদ্ধার্থ গৌতম। নেপালের লুম্বিনি রাজ্যের রাজপুত্র হিসেবে জন্মগ্রহণ করেন সিদ্ধার্থ, সময় ৫৬৩ খ্রিস্টপূর্ব। রাজপুত্র হিসেবে নয়, তবে একটি বিশেষ দর্শনের জন্মদাতা হিসেবেই তিনি বেশী পরিচিত। পরবর্তীতে তিনি বুদ্ধ নামেই ব্যাপক পরিচিতি লাভ করেন। রাজ্য আর একটি সুখী জীবন ছেড়ে এই রাজপুত্র কেন সারাজীবন আপাতদৃষ্টিতে একটি সুখবিচ্ছিন্ন জীবন বেছে নিলেন? আকাঙ্ক্ষা, কামনা, বাসনা, চাহিদা কেন তার মনে জায়গা করল না? কিসের ওপর বিরক্ত ছিলেন তিনি?\nবুদ্ধ যখন তরুণ, তখন আমাদের এই দক্ষিণ এশিয়ায় ব্রাহ্মণদের বেশ ভাল কদর, তাদের ধর্মীয় বিধানে হিন্দুধর্ম তখন রাজত্ব করছে মানুষের মনে। তখনকার ব্রাহ্মণেরা মানুষের ভাল করা থেকে নিজেদের ভাল করার দিকেই বেশী নজর দিতেন, ধর্ম তাদের প্রধান হাতিয়ার। আর তাদের এই হাতিয়ারের সম্পূর্ণ ব্যবহার নিশ্চিত করার জন্য রাজাদের তাঁবেদারি, তোষামোদমূলক কর্মকাণ্ড করতেন, বিনিময়ে শাসকেরা ব্রাহ্মণদের সামাজিক প্রতিপত্তি টিকিয়ে রাখার নিশ্চয়তা দিয়েছিলেন। ব্রাহ্মণদের লাভ হল, সাধারণ মানুষ পড়ল জাঁতাকলে। ধর্মের বিধান কায়েম হল, কিন্তু শান্তি এল না।\nস্বাভাবিক কারণেই এই অরাজকতা একদল ভিন্ন মতের অধিকারী শ্রেণি সৃষ্টি করল। এরা সবাই ভিন্ন ভিন্ন উপায়ে কিন্তু একবাক্যে ব্রাহ্মণদের চিন্তাকে প্রত্যাখ্যান করলেন। ব্রাহ্মণেরা সেসময় দেবতাদের উদ্দেশ্যে প্রাণী উৎসর্গ করতে হিন্দু ধর্মের অনুসারীদের বাধ্য করতেন। কিন্তু এই রীতিও প্রত্যাখ্যাত হল ভিন্নমতাবলম্বীদের দ্বারা। তারা বললেন, “ঈশ্বর কেবলই একটি সার্বজনীন ধারণা, তিনি কোন অতিমানব নন”। এদলের বাইরে আরেকটি ধারণা নিয়ে হাজির হন বুদ্ধ আর মহাবীর। মহাবীর পরবর্তীতে জৈন ধর্মের প্রবর্তন করেন।\nগৌতম বুদ্ধ কেবল এই প্রাণী উৎসর্গের রীতিকেই প্রত্যাখ্যান করলেন না, তিনি ব্রাহ্মণদের “সম্প্রসারিত সৃষ্টিতত্ত্ব”-কেও প্রত্যাখ্যান করলেন। এটি হচ্ছে, Metaphysics বা অধিবিদ্যার একটি শাখা, যার মাধ্যমে একদল ব্রাহ্মণ বৈশ্বিক শৃঙ্খলা সম্পর্কে সম্যক ধারণা পেতে নিজেদের নিয়োজিত করেছিলেন। এরাও মানবকল্যানের থেকে ক্ষমতাধারীদের চাটুকারিতায় বেশী মনোযোগী ছিলেন।\nবুদ্ধ একদিন নিজে একটি ধর্ম প্রবর্তন করবেন, এটা কখনোই ভাবেননি। ২৯ বছর বয়সে যখন তিনি ঘর ছাড়লেন, তখন তিনি সন্ধান করছিলেন সত্য ও আলোর পথ। কেন মানুষের মনে দুঃখ আসে?- এই ছিল তার একমাত্র প্রশ্ন। কিভাবে এই দুঃখ দূর করা যায়?- এই প্রশ্নের উত্তর খোঁজাই ছিল তার একমাত্র লক্ষ্য।\nআমার পুরো লেখায় আমি সেই উত্তরগুলোই সামনে তুলে ধরব। আমাদের পক্ষে আদৌ কি সেই উত্তরগুলো যে পথের নির্দেশ করে, সে পথে চলা সম্ভব কিনা?- এটা নিয়েও একটা ধারণা দেবার চেষ্টা করব। এখানে বএল রাখা প্রয়োজন, সময়ের পরিবর্তন হলেও বুদ্ধের চিন্তা ও দর্শনের কার্যকারিতা আজও রয়েছে অম্লান। তবে তার অনুসরণ? হুম, বড় কঠিন, ক্ষেত্রবিশেষে অসম্ভব।\nবুদ্ধ সারাজীবন জ্ঞানের পথে নিরলস বিচরণ করেছেন, কঠিন তপস্যা করেছেন। এর সবকিছুর যোগফল তাকে একটি নতুন ধর্মমত প্রচারে উদ্বুদ্ধ করে বলে উপসংহারে আসা যায়। তার যাবতীয় জ্ঞান ও পর্যবেক্ষণকে ৪ টি সত্যে প্রকাশ করা যায়ঃ\n১। জীবন, জন্ম থেকে মৃত্যু পর্যন্ত, দুঃখে পরিপূর্ণ\n২। সকল দুঃখ জন্ম নেয় কামনা, আকাঙ্ক্ষা থেকে clomid over the counter\n৩। সকল দুঃখ অতিক্রম করার একমাত্র উপায়, ইচ্ছা ত্যাগ করা\n৪। অষ্টমার্গের পথ নিরবিচ্ছিন্ন অনুসরণই সাধারণ মানুষকে দুঃখ থেকে মুক্তি দিতে পারে।\nঅষ্টমার্গ আসলে কি? আটটি উপাদান নিয়ে এটি গঠিত। এগুলো হল আত্মজ্ঞান (সঠিক অভিমত, সঠিক উদ্দেশ্য), নৈতিক আচরণ (সঠিক আচরণ, সঠিক বক্তব্য, সৎ জীবিকা) এবং মানসিক শৃঙ্খলা (সৎ প্রচেষ্টা, সঠিক চিন্তা, ধ্যান)। বুদ্ধের মতে, এই আটটি উপাদানের সঠিক ব্যবহারই কেবল আমাদের দুঃখের হাত থেকে মুক্তির উপায় এনে দিতে পারে, একটি ভিন্ন পরিচয়ের বিভ্রম থেকে আমাদের মুক্তি দিতে পারে। আমাদের সর্বশেষ গন্তব্যকে বুদ্ধ অভিহিত করেছেন “নির্বাণ” নামে, যা একটি তৃপ্তি ও প্রশান্তিময় পরিবেশের সন্ধান দেয়।\nআমরা সবাই সংসারী, প্রতিদিন নানা দুঃখ আমাদের হানা দিচ্ছে। আর এতসব দুঃখের মাঝে, সত্যি কথা হচ্ছে, অষ্টমার্গ অনুসরণ করা-একটি অসম্ভব ব্যাপার। কারণ, অষ্টমার্গের পথে চলার পূর্বশর্ত হচ্ছে সংসার ত্যাগ। তবে গৌতম বুদ্ধ হওয়াটা সহজ কি? না, মোটেই সহজ নয়।\nতাত্বিক আলোচনা টা এখানে কঠিন মনে হতে পারে। তাই একটি সহজ কিন্তু সম্মানিত উদাহরন টানা যেতে পারে। আমি এখন সত্যজিৎ রায় পরিচালিত “গুপী গাইন বাঘা বাইন” চলচ্চিত্রে ব্যবহৃত “এক যে ছিল রাজা” শীর্ষক গানের উল্লেখ করব, যা বুদ্ধের দর্শনের একটি শৈল্পিক রূপ, ধারক ও বাহক।\n“এক যে ছিল রাজা, তার ভারী দুখ, ভারী দুখ। doctus viagra\nদেখ রাজা, কাঁদে রাজা, আহা রাজা, বেচারা রাজার,\nভারী দুখ, ভারী দুখ”। ovulate twice on clomid\nএই স্তবকে একজন রাজার উল্লেখ আছে, যিনি অত্যন্ত দুখী। কিন্তু সাধারণ মতে, রাজাদের তো দুঃখ থাকার কথা নয়। তবে রাজা দুঃখে কেন? কারণ অনুসন্ধান করা দরকার। renal scan mag3 with lasix\n“দুঃখ কিসে হয়? দুঃখ কিসে হয়?\nঅভাগারা ভাবে জেন শুধু নয়,\nযার ভাণ্ডারে রাশি রাশি, সোনা-দানা ঠাসাঠাসি,\nতারও হয়, জেন সেও সুখী নয়, সুখী নয়”।\nপ্রথমেই চিরকালীন প্রথাকে ভেঙে দেওয়া হচ্ছে, যে অভাবীরাই শুধু তাদের অভাবের কারণ খোঁজে না। রাজার মতন ধনী ব্যাক্তিও দুঃখের কারণ অনুসন্ধান করতে বাধ্য হন। প্রচুর সম্পদ থাকলেই সুখী হওয়া যায় না। কারণ, প্রচুর সম্পদ আরও অনেক সম্পদ উপার্জনের জন্য আমাদের তাড়িত করে। ঠিক যেন, চাই চাই, আরও চাই। capital coast resort and spa hotel cipro\nদুঃখ যাবে কি? দুঃখ যাবে কি? বিরস বদনে রাজা ভাবে কি? puedo quedar embarazada despues de un aborto con cytotec\nবলি যারে তারে দিয়ে শাস্তি, রাজা কখনো সোয়াস্তি (স্বস্তি) পাবে কি?\nদুঃখ যাবে কি।\nএখন যা দাঁড়াল, টা হচ্ছে, রাজার যে সম্পদ আছে, তা রক্ষা করা প্রয়োজন। রাজার সবাইকেই সন্দেহ হয়, এই বুঝি তার সম্পদ চুরি করতে কেউ আসবে। তাই তিনি সন্দেহের বশবর্তী হয়ে সবাইকেই শাস্তি দিচ্ছেন। কিন্তু তবু, তার মনে সুখ আসছে না। তিনি গোমড়া মুখে ভেবেই যান, সুখ কিভাবে আসবে? সুখ তো আসে না……… levitra 20mg nebenwirkungen\nদুঃখ কিসে যায়? দুঃখ কিসে যায়? প্রাসাদেতে বন্দী রওয়া বড় দায়, বড় দায়।\nএকবার ত্যাগী এ সোনারও গদি, রাজা মাঠে নেমে যদি, হাওয়া খায়,\nত্যাগী এ সোনারও গদি, রাজা মাঠে নেমে যদি, হাওয়া খায়,\nরাজাকে এই শেষ অন্তরায় এসে পরম আরাধ্য সুখের সন্ধান দেওয়া হচ্ছে। রাজা যদি নিজেকে প্রাসাদে আবদ্ধ রাখেন, তবে সুখের দেখা পাবেন না। তাকে প্রাসাদ ছেড়ে বাইরে আসতে হবে। রাজ্যশাসনের দায়িত্ব ঘাড়ে নিয়ে নয়, সবকিছু ত্যাগ করে। এই হচ্ছে সেই অষ্টমার্গ, যেখানে রাজ্য তথা সংসার ত্যাগের মধ্য দিয়ে পথে নেমে রাজা প্রকৃত জ্ঞান ও আলোর সন্ধান লাভে সক্ষম হবেন, যেমন টা হয়েছিলেন, বুদ্ধ। পৌঁছেছিলেন গন্তব্যে, যার নাম, “নির্বাণ”।\nসমাধান সেটাই, যা সমস্যা দূর করে। তবে সবসময় আমাদের পক্ষে সর্বোত্তম সমাধান বেছে নেওয়া সম্ভব হয় না। আমরা বেছে নিই “বাস্তবায়নযোগ্য সমাধান”- যা আমাদের আয়ত্তে আছে, যা আমাদের পক্ষে করা সম্ভব। সেদিক দিয়ে বিচার করলে বুদ্ধের পথে হাঁটা, আর যাই হোক, সহজ বলা চলে না।\nভেবে দেখুন, ভাল থাকুন, স্বুস্থ থাকুন।\nNext story ঘোলা wirkung viagra oder cialis\nPrevious story সিপাহী বিপ্লবের ইতিহাস এবং একজন মেজর জিয়া\nক্যাটেগরী নির্বাচন অনুবাদ (১০) অন্যান্য (৩) অর্থ ও বাণিজ্য (২) আইন (৫) আলোকচিত্র (১৪) ইতিহাস (১৬৫) উদ্যোগ (১৭) একাত্তরের দলিল (৪৮) ঐতিহ্য (১৫) কথাসাহিত্য (২৭৩) উপন্যাস (১০) গল্প (২০৫) অনুগল্প (৪২) কল্পবিজ্ঞান (৮) গোয়েন্দা কাহিনী (২) ছোটগল্প (১০৯) রোমহর্ষক (১৩) রোমান্টিক (৮) চিত্রনাট্য (২) ধারাবাহিক (১৭) নাটক (১) প্রবন্ধ (৩১) প্রহসন (১৮) রম্যরচনা (১২) রূপকথা (৭) কবিতা (২৬৪) অণুকাব্য (১৩) ছড়া (১৮) প্যারোডি (৫) খেলাধুলা (২৮) ক্রিকেট (২০) ফুটবল (৬) গণজাগরণ (২৪) দর্শন (৫৪) তুলনামূলক ধর্মতত্ত্ব (১৩) মতবাদ (২৩) যুক্তিবাদ (১৭) নির্বাচিত (২১) পর্যালোচনা (৭৯) গ্রন্থ পর্যালোচনা (১০) চলচ্চিত্র পর্যালোচনা (২৬) সমালোচনা (১৯) পুরাণ (মিথোলজি) (২০) বাঙালী ও বাঙালীত্ব (২০) বিজ্ঞান (৩৯) কণা বলবিদ্যা (৪) গবেষণা (১২) জীববিজ্ঞান (১২) জীনতত্ত্ব (২) প্রাণ রসায়ন (২) বিবর্তন (৫) তথ্য ও প্রযুক্তি (৭) নভোবস্তুবিদ্যা (৭) নৃতত্ত্ব (১) পদার্থবিজ্ঞান (৩) পরিবেশ এবং বাস্তুবিজ্ঞান (১) বস্তুবিদ্যা (৫) রসায়ন (১) বিনোদন (২৮) ব্যক্তিত্ব (৭২) ব্যাঙ্গচিত্র (কার্টুন) (৩) ব্লগ এডমিন (৬) ভ্রমণ এবং অভিযান (১১) মুক্তিযুদ্ধ এবং একাত্তর (১৩২) যুদ্ধাপরাধ (২২) রাজনীতি (৩৮) লোকশিল্প (২) শরীর ও স্বাস্থ্য (৭) শিক্ষা (৭) শিল্পকলা (১৭) শিশু এবং কিশোর (২) সংবাদ (১৪) সংবিধান (২) সএডমিন (২৭) সঙ্গীত (২৫) সভ্যতা (৪০১) সাম্প্রতিক (১১৩) glyburide metformin 2.5 500mg tabs\nদ্যা সাইন্টিস্ট can your doctor prescribe accutane\nফ্রয়ড মিউজিয়াম nolvadex and clomid prices\nদ্যা ফিলসফি ফাউন্ডেশন para que sirve el amoxil pediatrico\nআমাদের সময় about cialis tablets


অ'তিথিদের জন্য বিশেষ শর্ত বরুণ-নাতাশার বিয়েতে\nবুধবারের এইচএসসির ফলাফল প্রকাশ!\n‘সালমান শাহ মা’রা গেছে শুনে চি’ৎকার করে কাঁদছিলেন হু’মায়ূন ফরীদি’\nসুশান্ত একটাই ভুল করেছিলেন,দা’বি কঙ্গনার\nকরো'নায় কমল মৃ'ত্যু ও শনাক্ত\nমহামা'রি করো'না ভাই'রাসে গত ২৪ ঘণ্টায় দেশে আরও ২২ জনের মৃ'ত্যু হয়েছে। এ নিয়ে মোট মৃ'তের সংখ্যা বেড়ে দাঁড়াল ৭ হাজার ৮০৩ জন। এছাড়া গত ২৪ ঘণ্টায় আরও ৮৪৯ জনের দেহে করো'না শনাক্ত হয়। এ নিয়ে দেশে মোট করো'না রোগী শনাক্ত হলো ৫ লাখ ২৩ হাজার ৩০২ জন।\nসোমবার (১১ জানুয়ারি) বিকেলে করো'নাভাই'রাস নিয়ে স্বাস্থ্য অধিদফতরের প্রেস বি'জ্ঞপ্তিতে এ তথ্য জানানো হয়।সংস্থার অ'তিরিক্ত মহাপরিচালক (প্রশাসন) অধ্যাপক ডা. নাসিমা সুলতানা স্বাক্ষরিত সংবাদ বি'জ্ঞপ্তিতে আরও উল্লেখ করা হয়, এদিন সুস্থ হয়েছেন ৯১৭ জন। মোট সুস্থ হয়েছেন ৪ লাখ ৬৭ হাজার ৭১৮ জন।\nএর আগে রোববার (১০ জানুয়ারি) দেশে ১ হাজার ৭১ জনের দেহে করো'না শনাক্ত হয়। এছাড়া আ'ক্রান্তদের মধ্যে মা'রা যান আরও ২৫ জন।এদিকে করো'নাভাই'রাসে আ'ক্রান্তদের সংখ্যা ও প্রা'ণহানির পরিসংখ্যান রাখা ওয়েবসাইট ওয়ার্ল্ডওমিটারের তথ্যানুযায়ী, সোমবার (১১ জানুয়ারি) সকাল পর্যন্ত বিশ্বে করো'নায় আ'ক্রান্ত হয়েছেন নয় কোটি ছয় লাখ ৮৮ হাজার ৭৩৩ জন এবং মৃ'ত্যু হয়েছে ১৯ লাখ ৪৩ হাজার ৯০ জনের। সুস্থ হয়ে বাড়ি ফিরেছেন ৬ কোটি ৪৮ লাখ ১১ হাজার ৩৮০ জন।\nকরো'নায় এখন পর্যন্ত সবচেয়ে বেশি সংক্রমণ ও মৃ'ত্যু হয়েছে যু'ক্তরাষ্ট্রে। তালিকায় শীর্ষে থাকা দেশটিতে এখন পর্যন্ত করো'নায় সংক্রমিত হয়েছেন দুই কোটি ২৯ লাখ ১৭ হাজার ৩৩৪ জন। মৃ'ত্যু হয়েছে তিন লাখ ৮৩ হাজার ২৭৫ জনের। আ'ক্রান্তে দ্বিতীয় ও মৃ'ত্যুতে তৃতীয় অবস্থানে থাকা ভা'রতে এখন পর্যন্ত সংক্রমিত হয়েছেন এক কোটি ৪৬ লাখ ৭ হাজার ৪৩১ জন এবং মা'রা গেছেন এক লাখ ৫১ হাজার ১৯৮ জন।\nআ'ক্রান্তে তৃতীয় এবং মৃ'ত্যুতে দ্বিতীয় অবস্থানে থাকা লাতিন আ'মেরিকার দেশ ব্রাজিলে এখন পর্যন্ত করো'নায় ৮১ লাখ ৫ হাজার ৭৯০ জন সংক্রমিত হয়েছেন। মৃ'ত্যু হয়েছে দুই লাখ তিন হাজার ১৪০ জনের। আ'ক্রান্তের দিক থেকে রাশিয়া চতুর্থ স্থানে রয়েছে। দেশটিতে এখন পর্যন্ত করো'নায় আ'ক্রান্ত হয়েছেন ৩৪ লাখ এক হাজার ৯৫৪ জন। ভাই'রাসটিতে মা'রা গেছে ৬১ হাজার ৮৩৭ জন।\nপঞ্চ'ম স্থানে থাকা যু'ক্তরাজ্যে এখন পর্যন্ত করো'নায় সংক্রমিত হয়েছেন ৩০ লাখ ৭২ হাজার ৩৪৯ জন। এর মধ্যে মা'রা গেছে ৮১ হাজার ৪৩১ জন।এদিকে আ'ক্রান্তের তালিকায় ফ্রান্স ষষ্ঠ, তুরস্ক সপ্তম, ইতালি অষ্টম, স্পেন নবম এবং জার্মানি দশম স্থানে আছে। এ ছাড়া বাংলাদেশের অবস্থান ২৭তম।গত বছরের ডিসেম্বরের শেষ দিকে চীনের হুবেই প্রদেশের উহান থেকে করো'নাভাই'রাস সংক্রমণ শুরু হয়। এখন পর্যন্ত বাংলাদেশসহ বিশ্বের ২১৮টি দেশ ও অঞ্চলে ছড়িয়ে পড়েছে কোভিড-১৯।


বাংলা ভাষার ওয়েবসাইট-এর জন্যেও এখন গুগল অ্যাডসেন্স! | গাজীপুর প্রেস\nHome/প্রযুক্তি/বাংলা ভাষার ওয়েবসাইট-এর জন্যেও এখন গুগল অ্যাডসেন্স!\n৮৫৬ ২ minutes read\nবাংলা ভাষার ওয়েবসাইটের জন্যেও এখন গুগল অ্যাডসেন্স!\nঅবশেষে বাংলা ভাষার ওয়েবসাইট-এর জন্য বিশ্বখ্যাত সার্চ ইঞ্জিন গুগল অ্যাডসেন্স চালুর ঘোষণা দিয়েছে। গত বছরে এ বিষয়ে এক ব্লগপোস্টে বিস্তারিত জানানো হয়। সিঙ্গাপুরে গুগল অফিসে অনুষ্ঠিত ‘টপ কন্ট্রিবিউটর সামিট’-এ বিষয়ে প্রাথমিক ভাবে গুগলের কন্টিবিউটরদের জানানো হয়। এর পরেই ব্লগপোস্টের মাধ্যমে বিষয়টি নিশ্চিত করা হয়। গুগলের তথ্য মতে, বাংলাদেশ, ভারতসহ বিশ্বের বিভিন্ন দেশে বাংলা ভাষার ব্যবহার বেড়েছে অনেক। ব্যবহারকারীদের কথা বিবেচনায় রেখেই অন্যান্য ভাষার পাশাপাশি বাংলায় গুগল অ্যাডসেন্স চালুর উদ্যোগ নেওয়া হয়েছে।\nবাংলাসহ ৪১টি ভাষায় বর্তমানে গুগল অ্যাডসেন্স চালু রয়েছে। বাংলা ভাষায় অ্যাডসেন্স চালু হওয়ার ফলে এ সংখ্যায় নতুনমাত্রা যুক্ত হবে বলে মনে করছেন তথ্যপ্রযুক্তি ও বাংলা নিয়ে কাজ করছেন এমন মানুষেরা। তাদের মতে, গুগল অ্যাডসেন্সের বাংলা ভাষায় সমর্থনের বিষয়টি দীর্ঘদিনের প্রত্যাশিত থাকলেও এতদিন অন্যতম এ ডিজিটাল টুলস বাংলা সমর্থন করতো না।\nএ টুলসটি দীর্ঘদিন ধরে বাংলা ভাষা সমর্থন না করায় অনেকেই নানা ভাবে ব্যবহারের চেষ্টা করতো। তবে এখন যেহেতু বাংলা ভাষাতেই সমর্থন করছে গুগল তাই আর সে সমস্যাগুলো হবে না। গুগলের এমন উদ্যোগকে স্বাগত জানিয়ে তিনি বলেন, সারাবিশ্বের ৩৫ কোটি মানুষের ভাষা বাংলা। আর বাংলা ভাষায় গুগল অ্যাডসেন্সের স্বীকৃতি মূলত ডিজিটাল দুনিয়ায় বাংলা ভাষার শক্তিশালী অবস্থানকেই তুলে ধরছে।\nগুগল অ্যাডসেন্স হচ্ছে গুগল পরিচালিত একটি ওয়েব অ্যাপ্লিকেশন যা মূলত একটি লাভ-অংশীদারি প্রকল্প। গুগল অ্যাডসেন্সের সাহায্যে ব্যবহারকারী তার ওয়েবসাইটে ব্যবহৃত বিজ্ঞাপনের কনটেন্ট থেকে আয় করতে পারেন। অ্যাডসেন্স গুগলের বিজ্ঞাপন প্রচার করে । এ প্রোগ্রামের মাধ্যমে গুগল তৃতীয় পক্ষের বিভিন্ন বিজ্ঞাপন বিভিন্ন সাইটে প্রদর্শন করে। আর ওয়েবসাইটে গুগল অ্যাডসেন্স বিজ্ঞাপন প্রদর্শনের মাধ্যমে সাইটের মালিক অর্থ উপার্জন করতে পারে।\nবিজ্ঞাপনদাতাদের কাছ থেকে প্রাপ্ত অর্থের ৬৮ শতাংশ (কনট্যান্টের ক্ষেত্রে) এবং ৫১ শতাংশ (সার্চের ক্ষেত্রে) সাইটের মালিকদের দেয় গুগল। অ্যাডসেন্স ওয়েবসাইটের পাশাপাশি ইউটিউব, মোবাইল অ্যাপেও ব্যবহার করা যায়। গুগল কর্তৃক ব্যবহারকারীকে একটি কোড দেয় হয়, যা ব্যবহারকারী ওয়েবসাইটে ব্যবহার করতে হয় বিজ্ঞাপন দেখানোর জন্য। আর মাস শেষে আয় ১০০ ডলার বা তার বেশি অতিক্রম করলে গুগল থেকে চেকের মাধ্যমে অর্থ পাঠানো হয়।\nএ বিষয়ে বিস্তারিত জানা যাবে গুগল অ্যাডসেন্স ব্লগ ঠিকানায়।


ঢাকার তিন উপজেলার সরকারি প্রাথমিক বিদ্যালয়ের তিনজন প্রধান শিক্ষককে সাময়িক বরখাস্ত করা হয়েছে। তাদের বিরুদ্ধে প্রতারণা করে শিক্ষকদের কাছে অর্থ আদায় করার অভিযোগ রয়েছে। তারা হলেন নবাবগঞ্জ সরকারি প্রাথমিক বিদ্যালয়ের প্রধান শিক্ষক নূরে আলম সিদ্দিকী, গেন্ডারিয়া মহিলা সমিতি সরকারি প্রাথমিক বিদ্যালয়ের প্রধান শিক্ষক রিয়াজ পারভেজ এবং সাভার মানিকচন্দ্র সরকারি প্রাথমিক বিদ্যালয়ের প্রধান শিক্ষক মো. নজরুল ইসলাম।\nগতকাল মঙ্গলবার প্রাথমিক শিক্ষা ঢাকা বিভাগীয় উপ-পরিচালক মো. ইফতেখার হোসেন ভুঁইয়া স্বাক্ষরিত এই আদেশ জারি করা হয়। আদেশে বলা হয়, সরকারি প্রাথমিক বিদ্যালয়ের প্রধান শিক্ষক সমিতির পক্ষে রিয়াজ পারভেজ, মো. নজরুল ইসরাম এবং নূরে আলম সিদ্দিকীর যৌথ স্বাক্ষরে সোনালী ও ডাচ বাংলা ব্যাংকে দুইটি হিসাব খোলা হয়। যৌথ স্বাক্ষরে পরিচালিত ওই দুইটি ব্যাংক হিসাবে নূরে আলম সিদ্দিকী সরকারের অনুমতি বা রেজিস্ট্রেশন ছাড়া সরকারি প্রাথমিক বিদ্যালয়ের প্রধান শিক্ষক সমিতির পক্ষে কোষাধ্যক্ষ পরিচয়ে শিক্ষকদের কাছ থেকে কয়েক লাখ টাকা চাঁদা আদায় করেছেন। প্রধান শিক্ষকদের টাইম স্কেল এবং ১০তম গ্রেড প্রাপ্তির জন্য খরচ করবেন বলে এ অর্থ শিক্ষকদের কাছে আদায় করা হয়েছে।\nএতে আরও বলা হয়েছে, এ ধরনের অনৈতিক কাজে জড়িত হওয়ার বিষয়ে বিভাগীয় ঢাকা বিভাগের উপ-পরিচালক সতর্ক করলেও তিনি তা আমলে নেননি। তার ওপরে শিক্ষক বদলি ও ডিজিটাল হাজিরা মেশিন নিয়ে মিথ্যা, বানোয়াট ও উদ্দেশ্যপ্রণোদিত তথ্য গণমাধ্যম ও সামাজিক যোগাযোগমাধ্যমে প্রচার করে ভাইরাল করছেন এবং আদায়কৃত চাঁদার অর্থ আত্মসাৎ করেছেন। তার এসব কর্মকাণ্ডে প্রাথমিক শিক্ষার পরিবেশ এবং প্রাথমিক শিক্ষা প্রশাসনকে জনসম্মুখে হেয় প্রতিপন্ন করা হচ্ছে।\nএমতাবস্থায় নবাবগঞ্জ সরকারি প্রাথমিক বিদ্যালয়ের প্রধান শিক্ষক নূরে আলম সিদ্দিকীকে সরকারি কর্মচারী (শৃঙ্খলা ও আপিল) বিধিমালা মোতাবেক অসদচারণ ও দুনীতির দায়ে সাময়িক বরখাস্ত করা হলো। এ সময়ে প্রচলিত বিধি মোতাবেক তিনি নির্ধারিত ভাতা পাবেন। এ আদেশ অবিলম্বে কার্যকর হবেও বলেও আদেশে উল্লেখ করা হয়েছে।\nএ বিষয়ে ঢাকা বিভাগীয় উপ-পরিচালক মো. ইফতেখার হোসেন সাংবাদিকদের বলেন, অভিযুক্ত শিক্ষকদের বারবার সর্তক করার পরও নানা অজুহাতে শিক্ষকদের কাছে অর্থ আদায় করার প্রমাণ পাওয়া গেছে। এছাড়া শিক্ষক বদলি ও শিক্ষাপ্রতিষ্ঠানে বায়োমেট্রিক হাজিরা মেশিন ক্রয়-সংক্রান্ত অপপ্রচারের কারণে তাদের সাময়িক বরখাস্ত করা হয়েছে।\nPrevious চার আসনে উপনির্বাচনে বিএনপির মনোনয়ন ফরম বিতরণ আজ\nNext পাওয়ার গ্রিডে আবারও আগুন, বিদ্যুৎবিচ্ছিন্ন ময়মনসিংহ


বেজে গেল বিয়ের সানাই! বাস্তব জীবনে সাতপাকে বাঁধা পড়ছেন 'মোহর'-এর শ্রেষ্ঠা ম্যাম\nHome/বিনোদন/বেজে গেল বিয়ের সানাই! বাস্তব জীবনে সাতপাকে বাঁধা পড়ছেন ‘মোহর’-এর শ্রেষ্ঠা ম্যাম\nবেজে গেল বিয়ের সানাই! বাস্তব জীবনে সাতপাকে বাঁধা পড়ছেন ‘মোহর’-এর শ্রেষ্ঠা ম্যাম\nsangbad OnlineOctober 9, 2021 , 3:13 PM\nআবারো টলিপাড়ায় বিয়ের সানাই বাজল বলে। তবে এবারে কোনো ধারাবাহিকে নয় বরং বাস্তবেই ছাতনাতলায় বসতে চলেছেন ‘মোহর’,’শ্রীময়ী’ ধারাবাহিকের অন্যতম জনপ্রিয় অভিনেত্রী মধুরিমা বসাক (Madhurima Basak)। তবে এখনই নিজের হবু বরকে নিয়ে মুখ খুলতে নারাজ অভিনেত্রী। নিজের ব্যক্তিগত সম্পর্ক আড়ালে রাখতে চান বলেই তিনি জানিয়েছেন। বাংলা ধারাবাহিকে খলনায়িকার রাজত্বে রীতিমতো দাপিয়ে বেড়াচ্ছেন অভিনেত্রী মধুরিমা বসাক। কখনো শ্রেষ্ঠা কখনো কিয়া চরিত্রের দর্শকদের কাছে ভীষণ জনপ্রিয় হয়ে উঠেছেন তিনি। শ্রীময়ী ধারাবাহিক ডিংকার সঙ্গে বিয়ে টেকেনি কিয়ার ওদিকে মোহর ধারাবাহিক সঙ্গে নিজের দাম্পত্য জীবন। তবে রিল লাইফ যেমনই হোক না কেন রিয়েল লাইফে তিনি গুছিয়ে নিতে চান।\nবিজ্ঞাপন জগতের পরিচিত মুখ। শীঘ্রই ছোটপর্দার ছেড়ে বড় পর্দার দিকে পা বাড়াচ্ছেন অভিনেত্রী তাও আবার পরিচালক সৃজিত মুখোপাধ্যায়ের হাত ধরে। স্মৃতির মুখোপাধ্যায়ের আসন্ন ছবি ‘এক্স প্রেম’এ মুখ্য চরিত্রে অভিনয় করবেন অভিনেত্রী মধুরিমা বসাক। নিজের পছন্দের পাত্র সঙ্গে চার হাত এক করার দিন গুনছেন অভিনেত্রী। ইতিমধ্যে নাকি দুই পরিবারের মধ্যে পাকাকথাও হয়ে গিয়েছে বলে ঘনিষ্ঠ সূত্রে জানা গিয়েছে। তবে কিছুদিন আগেই অভিনেত্রীর বাবা অসুস্থ হয়ে পড়েন এর জেরেই বিয়ের আয়োজন নিয়ে এখনই কোন সংবাদমাধ্যম কিংবা কোনো মাধ্যমে মুখ খুলতে চান না অভিনেত্রী।\nতবে এক বিশেষ সংবাদ মাধ্যমের পক্ষ থেকে অভিনেত্রীর বিয়ের ব্যাপারে কিছু প্রশ্ন করা হলে অভিনেত্রী সেই সাক্ষাৎকারে জানিয়েছেন, ‘আগামী বছরেই বিয়ের পরিকল্পনা ছিল। কিন্তু এই মুহূর্তে আমার বাবা খুব অসুস্থ। তাই এখনই এ সব নিয়ে ভাবছি না।’ ওদিকে আবার পরিচিত মহল বলছে বিয়ের পরেও পুরোদমে অভিনয় জগতের সঙ্গে যুক্ত থাকবেন অভিনেত্রী মধুরিমা। এখনই গ্ল্যামারাস জগৎ থেকে কোনরকম বিরতি নেওয়ার ইচ্ছা নেই তাঁর। টলিপাড়ায় ইতিমধ্যেই জল্পনা খুব শীঘ্রই শেষ হতে চলেছে ধারাবাহিক মোহর। তবে মোহর ধারাবাহিক শেষ হলেও খুব তাড়াতাড়ি অভিনেত্রী মধুরিমা দর্শকদের কাছে ফিরবেন নতুন এক ধারাবাহিকের হাত ধরে।\nMadhurima Basak Mohar\nগুরুতর অসুস্থ মিমি চক্রবর্তী, চলছে চিকিৎসা\nJune 26, 2021 , 6:43 PM\nদু-চোখ ভরে জল, চারিদিক আবছা হয়ে আসছে, বড় ছেলে চিকুর মৃত্যুর পর ভেঙে পড়েছেন মিমি চক্রবর্তী\nApril 25, 2021 , 7:42 PM\nOctober 2, 2021 , 12:36 PM


NewsChittagong24.Com » গ্রীন লাইনের সঙ্গে কার্গোর সংঘর্ষ সবাই অক্ষত\nগ্রীন লাইনের সঙ্গে কার্গোর সংঘর্ষ সবাই অক্ষত\nপ্রকাশ:| শনিবার, ২২ এপ্রিল , ২০১৭ সময় ০৯:৫৮ অপরাহ্ণ\nবরিশাল থেকে ঢাকার উদ্দেশে ছেড়ে যাওয়া গ্রীন লাইন-২ এর সঙ্গে মাসুম-মামুন নামের একটি কার্গোর মুখোমুখি সংঘর্ষ হয়েছে। এতে কার্গোটি ডুবে গেছে। গ্রীন লাইন আংশিক নিমজ্জিত হলেও যাত্রীরা অক্ষত আছেন। শনিবার বিকাল ৪টার দিকে সদর উপজেলার লামছড়ি এলাকা সংলগ্ন কীর্তনখোলা নদীতে এ দুর্ঘটনা ঘটে।\nগ্রীন লাইনের যাত্রী রিয়াজুল ইসলাম রিয়াজ জানান, বরিশাল থেকে বিকাল ৩টায় চার শতাধিক যাত্রী নিয়ে ঢাকার উদ্দেশে ছেড়ে যায় গ্রীন লাইন-২ নামের যাত্রীবাহী ওয়াটার ওয়েজ। বরিশাল নৌ-বন্দর ত্যাগ করার প্রায় ঘণ্টা পর লামছড়ি মোড় ঘোরার সময় বিপরীত দিক থেকে আসা একটি কার্গোর সঙ্গে মুখোমুখি সংঘর্ষ হয়। এতে কার্গোটি ডুবে যায়। গ্রীন লাইনের তলা ফেটে গেলে যাত্রীরা ভয়ে চিৎকার শুরু করেন। গ্রীন লাইনের চালক ততক্ষণে ওয়াটার বাসটি নদীর তীরে উঠিয়ে দেন। সেখানে যাত্রীদের নামিয়ে দেওয়া হয়। গ্রীন লাইনের বেশ কয়েক জন যাত্রী ও কার্গোর স্টাফ আহত হলেও কোনো প্রাণহানীর ঘটনা ঘটেনি। তবে গ্রীন লাইনের অর্ধেকের বেশি অংশ নিমজ্জিত আছে।\nকাউনিয়া থানার অফিসার ইনচার্জ সলিম রেজা জানান, একটি কয়লা বোঝাই কার্গোর সঙ্গে গ্রীন লাইনের মুখোমুখি সংঘর্ষ হয়েছে। এতে কার্গোটি ডুবে গেলেও গ্রীন লাইনে থাকা যাত্রীরা অক্ষত রয়েছেন। কোনো হতাহতের ঘটনা ঘটেনি। গ্রীন লাইনের সব যাত্রীদের নমিয়ে দেয়া হয়েছে। পাশাপাশি গ্রীন লাইনের তলদেশ ফেটে আংশিক নিমজ্জিত হয়েছে। যাত্রীদের উদ্ধার করে আনার জন্য ঘটনাস্থলে সুরভী লঞ্চ পাঠানো হয়েছে। আহতদের সড়কপথে হাসপাতালে পাঠানো হয়েছে।\nএ ঘটনায় অতিরিক্ত জেলা ম্যাজিস্ট্রেট জাকির হোসেনের নেতৃত্বে পাঁচ সদস্যের তদন্ত কমিটি গঠন করা হয়েছে বলে জানিয়েছেন জেলা প্রশাসক ড. গাজী মো. সাইফুজ্জামান।


জার্মান হয়েও বাঁচিয়েছেন ইহুদিদের প্রাণ, আট দশক পর জুটল স্বীকৃতি - Prohor\nপ্রয়াত কবি প্রভাত চৌধুরী, শোকস্তব্ধ অনুরাগীরা\nপ্লাস্টিক বর্জ্য দিয়ে দৈত্যাকার গ্লোব তৈরি জেরুজালেমের শিল্পীর\nমহাজাগতিক চুম্বকীয় সুড়ঙ্গের মধ্যে ভাসছে পৃথিবী, বদলাচ্ছে মেরুর অবস্থান!\nপ্রযুক্তির হাত ধরেই প্রাণ ফিরছে তামা-পিতল শিল্পে\nঅন্য মানুষের হয়ে লাইনে দাঁড়ানোই পেশা এই যুবকের!\nহয়ে ওঠা সৌমিত্র\nসদ্য নেমেছে পিতৃঋণের বোঝা, জলসায় মুক্তো খচিত জুতো পরে হাজির…\nআনা ফ্রাঙ্কের বন্দিজীবনের নেপথ্যে কে? ৭৭ বছর পর প্রকাশ্যে বিশ্বাসঘাতকের…\nএক নজরে নারায়ণ দেবনাথ সৃষ্ট সব কমিক চরিত্র\nঅপরিণত সন্তানপ্রসবের নেপথ্যে বিশ্ব উষ্ণায়ন, চাঞ্চল্যকর তথ্য সাম্প্রতিক গবেষণায়\nজার্মান হয়েও বাঁচিয়েছেন ইহুদিদের প্রাণ, আট দশক পর জুটল স্বীকৃতি\nপ্রহর ডেস্ক | November 6, 2021\n১৯৩৩ সাল। চ্যান্সেলরের ক্ষমতায় আসার পর পরই ‘ডিক্টেটর’ হয়ে ওঠেন হিটলার। নিষিদ্ধ করেন বিরোধী সোশ্যাল ডেমোক্রেটিক পার্টিকে। ইহুদি-বিদ্বেষ বপনের কাজ শুরু হয়ে গিয়েছিল তখন থেকেই। সেই অস্থির সময়ে নিউকোলন সিটি কাউন্সিল থেকে কাজ হারিয়েছিলেন তিনি। না, কোনো দলীয় সংগঠন নয়। বরং, এককভাবেই ‘যুদ্ধ’ ঘোষণা করেছিলেন নাৎসি বাহিনীর বিরুদ্ধে। প্রতিজ্ঞা নিয়েছিলেন নিপীড়িত ইহুদিদের নতুন জীবনদানের। ম্যাক্স শিন্ডলার (Max Schindler)। এবার তাঁর বীরত্ব, সততাকে বিশেষ সম্মাননা জানাল জার্মান প্রশাসন। স্বীকৃতি দিল প্রায় আট দশক আগের ইতিহাসকে।\nম্যাক্স এবং ম্যালউইন শিন্ডলার (Schindler Couple)। হিটলার প্রশাসনের চোখ এড়িয়ে নিজ-বাড়িতে ইহুদিদের (Jews) আশ্রয়প্রদান তো বটেই, আরও বহু মানুষকে জার্মানি ছেড়ে অন্য দেশে আশ্রয় নেওয়ার পথ তৈরি করে দিয়েছিলেন এই জার্মান দম্পতি। হিটলার ক্ষমতায় আসার পর ইউরোপের রাজনৈতিক আবহাওয়াকে ভালোভাবেই অনুমান করতে পেরেছিলেন ম্যাক্স। বুঝে গিয়েছিলেন পোল্যান্ড, হাঙ্গেরি, অস্ট্রিয়ার মতো জার্মানির প্রতিবেশী দেশগুলি খুব দ্রুতই জোটবদ্ধ হতে চলেছে হিটলারের সঙ্গে। আর তা যদি না হয়, তবে যুদ্ধের মাধ্যমে দখলদারি নিতে পিছপা হবেন না হিটলার। ফলে, জার্মানি থেকে পালিয়ে প্রাণ বাঁচাতে গেলে ইহুদিদের আশ্রয় নিতে হবে ব্রিটেন কিংবা যুক্তরাষ্ট্রে। আর তার জন্য প্রয়োজন ইংরাজির জ্ঞান।\nহিটলারের আগ্রাসন থেকে ইহুদিদের বাঁচাতে সেই জায়গাটাকেই হাতিয়ার করে নেন ম্যাক্স। ইতিপূর্বে প্রশাসনিক কাজ করার জন্য ইংরাজি ভাষায় তাঁর দক্ষতা ছিল আগে থেকেই। হিটলার ক্ষমতায় আসার পর তিনি শুরু করলেন ইংরাজি শিক্ষাদানের প্রতিষ্ঠান। তবে তার উদ্দেশ্য ছিল ভিন্ন। শিক্ষাদানের ছল করেই সেসময় তিনি হাজির হতেন ইহুদি এবং রাজনৈতিক সন্দেহভাজন ব্যক্তিদের বাড়িতে। একদিকে যেমন চলত শিক্ষাদান প্রক্রিয়া, তেমনই মার্কিন যুক্তরাষ্ট্র ও ব্রিটেনে তাঁদের আইনত অভিবাসনের সুযোগ করে দেওয়ার প্রচেষ্টা চালিয়ে যেতেন তিনি।\nবিশ্বযুদ্ধ শুরুর পর, খোদ বার্লিন শহরেও শুরু হয়ে যায় ইহুদি নিধনযজ্ঞ। গেস্টাপোর নজর এড়িয়ে সেইসময় ঝুঁকি নিয়েই নিজের বার্লিনের বাড়িতে তিনি আশ্রয় দেওয়া শুরু করেন ইহুদিদের। বিশ্বযুদ্ধ চলাকালীন তাঁর বেসমেন্টেই বসবাস করত বেশ কয়েকটি ইহুদি পরিবার। খাবার থেকে শুরু করে জীবনযাপনের সমস্ত রসই তাঁদের হাতে তুলে দিতেন ম্যাক্স-ম্যালউইন। কিন্তু ঠিক কতজন তাঁদের মাধ্যমে উপকৃত হয়েছিলেন, আজও স্পষ্ট নয় সেই সংখ্যাটা।\nনাৎসিদের হাতে লুঠ হয়েছিল বিশ্বযুদ্ধে, নিলামে ভ্যান গঘের আঁকা সেই ছবিই\nতবে ইহুদিদের ত্রাতা হয়ে উঠলেও, বিশ্বযুদ্ধের পর চরম আর্থিক সংকটের মুখে পড়তে হয়েছিল শিন্ডলার দম্পতিকে। ১৯৪৮ সালেই মারা যান ম্যাক্স। রাজনৈতিক ডামাডোলের মধ্যে তাঁকে কোথায় সমাধিস্থ করা হয়েছিল, সেটাও অজ্ঞাত আজ। ম্যালউইন বেঁচে ছিলেন আরও দু’দশক। ১৯৬৩ সালে তাঁকে ‘আনসাং হিরো’-র সম্মাননা জানানো হলেও কোনোরকম স্মৃতিফলক স্থাপন করা হয়নি। ফলত, ইতিহাসের পাতা থেকে মুছেই গিয়েছিল শিন্ডলার দম্পতির এই বীরত্বের কাহিনি।\nবছর দুয়েক আগে ট্রাঙ্কবন্দি অবস্থায় বেশ কিছু চিঠি এবং ছবি খুঁজে পান অস্ট্রেলিয়ার ভিক্টোরিয়ার বাসিন্দা ফ্রান্সেস নোয়েল। এই চিঠিসমূহের লেখক স্বয়ং তাঁর দাদু। হ্যাঁ, তিনিও বিশ্বযুদ্ধের সময় আশ্রয় পেয়েছিলেন শিন্ডলার দম্পতির বাড়িতে। সেই চিঠির দৌলতেই ফের সামনে আসে ম্যাক্স-ম্যালউইনের গল্প। সম্প্রতি ফ্রান্সেসের আবেদনই পুনরায় শিন্ডলার দম্পতিকে হলোকাস্ট-হিরোর সম্মাননা জানাল জার্মান সরকার। বার্লিনে শিন্ডলার দম্পতির বাড়ির সামনে বসল বিশেষ ফলকও। ম্যাক্স-ম্যালউইনের গল্প সামনে এল ঠিকই, আট দশক পরে হলেও যোগ্য সম্মাননা মিলল তাঁদের। কিন্তু ম্যাক্সের মতো আরও বহু নায়ক আজও রয়ে গেছেন বিস্মৃতির আড়ালেই…\nপ্রকাশ্যে ঝুলছে অপরাধীর মৃতদেহ, তালিবানদের নৃশংসতায় নাৎসি-ছায়া\nProhorGerman CoupleMax SchindlerSchindler CoupleJewish FamiliesSavedHonoredHolocaust HeroHistoryBerlinHitler's Regime\nPrevious News ইঞ্জিনিয়ারিং পড়া ছেড়ে শারীরিক প্রতিবন্ধীদের জন্য কৃত্রিম হাত বানাচ্ছেন প্রশান্ত Next News টানা ১২ দিনের যানজট! পৃথিবীর দীর্ঘতম জ্যামে যখন নাকাল বেজিং\nদ্বিতীয় বিশ্বযুদ্ধের আগে কলকাতা হয়ে তিব্বতে নাৎসিরা, কী ছিল উদ্দেশ্য?\nসিন্থেটিক ড্রাগে অভ্যস্ত ছিল নাৎসি সেনারা, ‘নেশা’র অভাবেই আত্মহত্যা হিটলারের?\nইঞ্জিনিয়ারিং পড়া ছেড়ে শারীরিক প্রতিবন্ধীদের জন্য কৃত্রিম হাত বানাচ্ছেন প্রশান্ত\nটানা ১২ দিনের যানজট! পৃথিবীর দীর্ঘতম জ্যামে যখন নাকাল বেজিং


মানবদেহের বিভিন্ন অঙ্গের ছবি আঁকায় পথিকৃৎ হয়ে আছেন যারা\nমেডিকেল শিক্ষাব্যবস্থার অপরিহার্য একটি অংশ হলো চিত্রাঙ্কন। মানবদেহের বিভিন্ন অঙ্গের হুবহু চিত্র আঁকা না জানলে মেডিকেলীয় শিক্ষা কখনো পরিপূর্ণ হয় না। একজন মেডিকেল পড়ুয়া শিক্ষার্থীই কেবল ভালো বলতে পারবে এই ব্যাপারে। আপনি যতই পড়াশোনা করুন, মুখস্থ করুন, ভুল আপনার হবেই, কিন্তু একবার কষ্ট করে একটি চিত্র আঁকতে শিখুন, সেটি আপনার কল্পজগতে খুব সহজেই ঢুকে যাবে। আপনার যখন সেটি স্মরণ করবার প্রয়োজন হবে, তখন দেখবেন কল্পজগতে সূক্ষ্মরূপে উঁকি দিচ্ছে চিত্রটি।\nযা-ই হোক, এই লেখার বিষয় মেডিকেলীয় চিত্র সম্পর্কিত নয়। বরং মানবদেহের বিভিন্ন অঙ্গের চিত্র অঙ্কনে যে মানুষেরা পথিকৃৎ এবং স্মরণীয় হয়ে আছেন তাদেরকে নিয়েই সাজানো হয়েছে এই লেখাটি।\nলিওনার্দো দ্য ভিঞ্চি; Source: simonandschuster.com\nফ্লোরেন্সের পশ্চিমে অবস্থিত ক্ষুদ্র এক শহর ‘ভিঞ্চি’-তে জন্মেছিলেন লিওনার্দো। লিওনার্দো যে বাড়িতে জন্মান সেই বাড়িটিকে বর্তমানে যাদুঘর হিসেবে ব্যবহার করা হয়, সেখানেই সংরক্ষিত আছে লিওনার্দো অঙ্কিত বেশ কিছু চিত্র।\nলিওনার্দো নামটি যে কেবল ইতালিয়ান রেঁনেসা যুগের একজন গ্র্যান্ড মাস্টার হিসেবে পরিচিত তা নয়, অসাধারণ মেধা আর কৌতূহল নিয়ে জন্মানো মানুষটির নাম জুড়ে রয়েছে একজন ইঞ্জিনিয়ার, আবিষ্কর্তা, স্থাপত্যবিদ এবং অঙ্গসংস্থানবিদ হিসেবে। ছাত্রাবস্থাতেই অন্তত ৩০টির মতো মানবদেহ কাঁটাছেঁড়া করে দেহের বিভিন্ন অংশের স্কেচ করেছিলেন তিনি। মাংসপেশি, টেন্ডন, রক্তনালিসহ আরো অনেক কিছুই স্থান পেয়েছে সেই স্কেচগুলোতে।\nমাইকেল অ্যাঞ্জেলো কিংবা রাফায়েলের মতো চিত্রশিল্পীগণও মানবদেহ কাঁটাছেঁড়া করে স্কেচ করেছেন। কিন্তু সেই স্কেচগুলো কেবল ত্বকের নিচে পর্যন্তই সীমাবদ্ধ ছিলো। ত্বকের নিচে কেমন দেখা যাচ্ছে সেগুলোই উঠে এসেছে তাদের স্কেচে। লিওনার্দোর স্কেচগুলো দেহের আরো ভেতরের চিত্রসমৃদ্ধ। দেহের বিভিন্ন নরম অঙ্গের বিভিন্ন সেকশন, অঙ্গগুলো কীভাবে দেহে কাজ করেছে সেগুলোও তিনি বর্ণনার চেষ্টা করেছেন। লিওনার্দো কর্তৃক অঙ্কিত সবথেকে সমৃদ্ধ চিত্রগুলো হলো দেহের মাংসপেশির কাজ, পেশিগুলো কীভাবে বিভিন্নভাবে যুক্ত এবং তারা কীভাবে সম্মিলিতভাবে নড়নক্ষম হয়ে উঠে সেই ব্যাপারেও স্পষ্ট বর্ণনা রয়েছে ছবিতে। পেশির স্কেচ ছাড়াও কঙ্কাল, বিভিন্ন অঙ্গ, এমনকি গর্ভাবস্থায় একজন নারীর জরায়ু কেমন রুপ ধারণ করে সেই দৃশ্যেরও দেখা মিলবে লিওনার্দোর কাজের মাঝে। আর ছবিগুলো যে কেবল একদিক থেকে আঁকা হয়েছে তা-ই নয়, সামনে থেকে, পেছনে থেকে কিংবা পাশ থেকে দেখলে কেমন দেখাবে সেই ছবিও এঁকেছেন লিওনার্দো।\nঅসম্ভব মেধাবী একজন চিত্রশিল্পী হিসেবে জ্ঞানের সকল শাখায় নিজের চিত্রাঙ্কনের ক্ষমতা ছড়িয়ে দেবার সাথে সাথে অঙ্গসংস্থানবিদ্যায়ও রয়েছে লিওনার্দোর অসংখ্য ছাপ। জীবদ্দশায় তিনি এসব স্কেচ আলাদা করে জমা করে রেখে দিয়েছিলেন, বই আকারে প্রকাশ করা হয়ে ওঠেনি আর সেগুলো। উত্তরাধিকারসূত্রে সেই স্কেচগুলো হাতে হাতে চালিত হয়ে একসময় গিয়ে পৌঁছায় লন্ডনের উইন্ডসর প্রাসাদে। পরবর্তীতে ১৭৯৬ সালে প্রথমবারের মতো স্কেচগুলো নিয়ে প্রকাশিত হয় বই।\nমানুষের মাথার খুলি; Source: bbc.com\nবক্ষপিঞ্জর ও পেটের সকল নরম অঙ্গের অবস্থান, পাশেই দেখানো হয়েছে হাত নাড়ানোর সময় পেশি ও হাড়গুলো কীভাবে নড়াচড়া করে; Source: drawingacademy.com\nহৃৎপিন্ডের চিত্র; Source: enotes.com\nভিঞ্চি কর্তৃক অঙ্কিত ডান বাহুর বিভিন্ন পেশি, পেশিগুলোর নড়নক্ষমতার বর্ণনাও লিখিতভাবে রয়েছে পাশে; Source: royalcollection.org.uk\nঅ্যান্ড্রিয়াস ভেসালিয়াস; Source: americanhistory.si.edu\nচিকিৎসক পরিবারে জন্ম নেয়ার সুবাদে অ্যান্ড্রিয়াস ভেসালিয়াসের প্রাতিষ্ঠানিক শিক্ষাও সম্পন্ন হয় একজন চিকিৎসক হিসেবেই। লিওনার্দো দ্য ভিঞ্চি কর্তৃক অঙ্কিত স্কেচগুলো যেহেতু ১৭৯৬ সালের আগে পর্যন্ত লুকায়িত ছিলো তার উত্তরসূরীদের মাঝে, সেহেতু সেগুলোর ব্যাপারেও জানা ছিলো না অ্যান্ড্রিয়াসের। তিনি নিজেও কোনো চিত্রশিল্পী ছিলেন না। ইতালির পাদুয়া বিশ্ববিদ্যালয়ে সার্জারীর অধ্যাপক থাকাকালীন সময়ে শিক্ষার্থীদের সহজে বোঝাতে ধমনী ও শিরার বিস্তারের উপর কিছু চার্ট তৈরি করেছিলেন। সেই চার্টগুলোতে যেসব ছবি ছিলো ওগুলো তিনি নিজেই এঁকেছেন। শিক্ষার্থীদের মাঝে যখন চার্টগুলোর প্রতি চাহিদা তৈরি হয়, তখন তিনি নিজের অঙ্কিত চিত্রগুলোসহ চিত্রশিল্পী জন স্টেফান ভন ক্যালকারকে দিয়ে কঙ্কালতন্ত্রের তিনটি চিত্র আঁকিয়ে নিয়ে সবগুলো একসাথে চার্ট আকারেই প্রকাশ করেন।\nকিন্তু অ্যান্ড্রিয়াসকে আজও স্মরণ করা হয় তার অন্য একটি কাজের জন্য। বেশ কয়জন চিত্রশিল্পীকে নিয়োগ দেন তিনি একটি গুরুত্বপূর্ণ কাজ সম্পন্ন করতে। কাজটি হলো মানবদেহের বাইরের এবং ভেতরের নানান অংশ বিভিন্ন দৃষ্টিকোণ থেকে এঁকে বই আকারে প্রকাশ করা। শত বাঁধা পেরিয়ে অ্যান্ড্রিয়াস তৎকালীন সময়ে অঙ্গসংস্থানবিদ্যার উপর অঙ্কিত কিংবা রচিত তুলনামূলক পূর্ণাঙ্গ একটি বই প্রকাশ করেন, যার নাম দেয়া হয় ‘ভেসালিয়াস ডি হিউম্যানি’। ছাপাখানায় প্রযুক্তির সীমাবদ্ধতাকে বিবেচনা করেই বইটিকে ধরা হয় আধুনিক অঙ্গসংস্থানবিদ্যার উন্মোচনকারী হিসেবে।\nমস্তিষ্কের সেরেব্রাম অংশটি ডান ও বাম পাশে পৃথক করা অবস্থায়; Source: gettyimages.com\nত্বকের নিচে থাকা পুরো দেহের চিত্র; Source: nyamcenterforhistory.org\nভেসালিয়াস কর্তৃক রচিত বইটি; Source: facsimilefinder.com\nউইলিয়াম হান্টার; Source: commons.wikimedia.org\nস্কটল্যান্ডের গ্লাসগো শহরে জন্মেছিলেন উইলিয়াম হান্টার। গ্লাসগোতে পড়াশোনার পাট চুকিয়ে তিনি চলে আসেন লন্ডনে, পড়াশোনা শুরু করেন সেইন্ট জর্জ হাসপাতালে। অঙ্গসংস্থানবিদ্যা পড়ানোর জন্য পরবর্তীতে তিনি লন্ডনে একটি স্কুল প্রতিষ্ঠা করেন। মরদেহ কাঁটাছেঁড়া করতে এবং তা থেকে অঙ্গগুলোকে পড়াশোনার উপযোগী করে তুলে রাখতে নিয়োগ দেন ছোট ভাই জন হান্টারকে।\nউইলিয়াম হান্টার রয়্যাল সোস্যাইটির একজন সম্মানিত ফেলো নির্বাচিত হবার পর তিনি শুরু করেন তার বিখ্যাত এক বই রচনার কাজ, ১৭৭৪ সালে বাজারে আসে তার বইটি, ‘অ্যানাটমি অব দ্য হিউম্যান গ্র্যাভিড ইউটেরাস’। বইটিতে সংযুক্ত ৩৩টির মতো জীবন্ত ছবি অধ্যয়নকারীদের মাঝে বিশেষভাবে সমদৃত হয়।\nবইটিতে মহামূল্যবান এবং স্বয়ংসম্পূর্ণ এই চিত্রগুলো সংযুক্ত করতে গিয়ে উইলিয়াম হান্টারের বেশ কয়েক বছর লেগে যায়। কেননা গর্ভে থাকা পূর্ণাঙ্গ শিশু সম্বলিত একটি মরদেহ পাওয়া খুবই দুষ্কর ছিলো, সেই সাথে ছাপাখানার অনগ্রসরতা তো ছিলোই।\nএই বইটি সমধিক সমাদৃত হবার পর হান্টার কাজ শুরু করেন মানবদেহের সকল অংশের ছবিসম্বলিত একটি পূর্ণাঙ্গ অ্যাটলাস রচনার কাজে। সেই সময়টাতেই রাজপরিবারের লাইব্রেরিয়ান রিচার্ড ডালটন উইন্ডসার প্রাসাদে লিওনার্দো দ্য ভিঞ্চি কর্তৃক অঙ্কিত অঙ্গসংস্থানবিদ্যার চিত্রগুলো আবিষ্কার করেন। ধারণা করা হয় যে, ডালটন হয়তোবা সেই চিত্রগুলো উইলিয়াম হান্টারকে দেখিয়ে থাকবেন। কেননা হান্টার রচিত অ্যাটলাস বইতে এমন অনেক প্রমাণ পাওয়া যায় যা দেখে মনে হবে হান্টার ভিঞ্চির চিত্রগুলো থেকে কিছুটা অনুপ্রাণিত হয়েছিলেন।\nজরায়ুর ভেতরে অবস্থিত জমজ দুই শিশু; Source: rcpilibrary.blogspot.com\nগর্ভবতী একটি জরায়ুর বাইরের এবং ভেতরের দৃশ্য; Source: nlm.nih.gov\nহেনরি গ্রে; Source: wikipedia.org\nলন্ডনে জন্ম নেয়া হেনরি গ্রের পড়াশোনাও সম্পন্ন হয় সেইন্ট জর্জ হাসপাতালে। তিনি পড়াশোনা করেন মেডিসিন এবং অ্যানাটমি নিয়ে। মাত্র ২৫ বছর বয়সেই তিনি আপন গুণে আর দক্ষতায় রয়্যাল সোস্যাইটির একজন ফেলো নির্বাচিত হন। সেইন্ট জর্জ হাসপাতালকে কেন্দ্র করেই চলতে থাকে গ্রের উত্থান। প্রথমে শিক্ষার্থী, তারপর একজন ডেমনস্ট্রেটর আর অ্যানাটমি মিউজিয়ামের কিউরেটরের দায়িত্ব সফলভাবে সম্পন্ন করে অবশেষে তিনি হন অ্যানাটমি বিভাগের একজন প্রভাষক।\nহেনরি গ্রের মাস্টারপিস বইটি প্রকাশিত হয় ১৮৫৮ সালে, ‘অ্যানাটমি: ডেস্ক্রিপ্টিভ অ্যান্ড সার্জিক্যাল’। বইটিতে গ্রে নিজেই পূর্ণাঙ্গ মানবদেহ নিয়ে বিশদ বর্ণনা করেন। আর বর্ণনার পাশাপাশি তাতে ৩৬৩টি চিত্র এঁকে অবদান রাখেন হেনরি ভ্যানডাইক কার্টার নাম্নী অপর এক চিকিৎসক এবং চিত্রশিল্পী। কার্টার আর গ্রে দুজনেই একসাথে সেইন্ট জর্জে কাজ করেছেন, তখন থেকেই পরিচয়। উইলিয়াম হান্টারের ভাই জন হান্টার কর্তৃক সংগৃহীত অঙ্গগুলো সংরক্ষিত ছিলো হান্টারিয়ান মিউজিয়ামে। সেই মিউজিয়াম খুশিমতো কাজ করবার সুযোগ পেয়ে গেছিলেন কার্টার। এই সুযোগটিকেই কাজে লাগিয়েছিলেন তিনি গ্রের মাস্টারপিসে অবদান রাখার জন্যে।\nহেনরি গ্রে কর্তৃক রচিত বইটিকে এখনও, এত বছর পরেও চিকিৎসাবিজ্ঞানের একটি প্রাথমিক বই হিসেবে পড়ানো হয়। শুধু যে পড়ানো হয় তা-ই নয়, অ্যানাটমির সকল বইয়ের গুরু মানা হয় হেনরি গ্রে রচিত বই ‘গ্রে’স অ্যানাটমি’-কে। মাত্র ৩৩ বছর বয়সে স্মল পক্সে আক্রান্ত হয়ে মৃত্যুবরণ করেন গ্রে। কার্টার যতদিন বেঁচে ছিলেন, বোম্বেতে অ্যানাটমির শিক্ষক হিসেবে নিযুক্ত ছিলেন। গ্রে যদিও কোনো চিত্রশিল্পী নন, কার্টার অঙ্কিত চিত্রগুলো জীবন্তরূপে মানুষের মাঝে সমধিক গৃহীত হয়েছে কেবলমাত্র গ্রের অসাধারণ বইটির জন্যই। দেড়শো বছর পরেও এখনো বইটির নতুন নতুন সংস্করণ প্রকাশিত হয়। ভাবতেই অবাক লাগে, তাই না? একটি বই কতটা স্বয়ংসম্পূর্ণ হলে এমনটি হওয়া সম্ভব!\nগ্রে’স অ্যানাটমির মলাট; Source: amazon.in\nহেনরি কার্টার অঙ্কিত প্লীহার ভেতরের গঠন; Source: arstechnica.com\nহেনরি কার্টার অঙ্কিত মস্তিষ্কে রক্তপ্রদানকারী ধমনীর ছবি, ধমনীগুলো মিলে একটি লুপের মতো তৈরি করে রেখেছে, একে বলা হয় Circle of Willis; Source: wikipedia.org\nহেনরি কার্টার অঙ্কিত বক্ষপিঞ্জরের নরম অঙ্গগুলোর ছবি; Source: radiopaedia.org\nহেনরি কার্টার অঙ্কিত পায়ের হাড়গুলোর ছবি; Source: pinterest.com\nফ্র্যাংক এইচ নেটার\nফ্র্যাংক এইচ নেটার; Source: medicalart.johnshopkins.edu\nফ্র্যাংক এইচ নেটার, ইলাস্ট্রেশনের কাজ করবার এক পর্যায়ে; Source: note9.info\nলিওনার্দো দ্য ভিঞ্চি পরবর্তী সময়ে প্রথমবারের মতো চিকিৎসাবিজ্ঞানে প্রবেশ করলেন অসাধারণ এক চিত্রশিল্পী। একজন ভালো মানের চিত্রশিল্পী হবার পাশাপাশি তিনি ছিলেন একজন চিকিৎসক। ছোটবেলা থেকেই ছবি আঁকতে পছন্দ করতেন তিনি, স্বপ্ন দেখতেন একজন বড় মাপের চিত্রশিল্পী হবার। হয়তো আমরা কখনো মেডিকেল বিষয়ক চিত্র তার কাছ থেকে পেতাম না যদি না তার পরিবার তাকে জোর করে চিকিৎসাশাস্ত্র পড়তে পাঠাতো। চিত্রশিল্পী হবার স্বপ্ন নিয়েই তিনি প্রথমে পড়াশোনা করেন ন্যাশনাল অ্যাকাডেমি অব ডিজাইন অ্যান্ড আর্ট স্টুডেন্টস লিগে। পরিবারের চাপে চিত্রশিল্পী হবার পাট চুকিয়ে প্রবেশ করতে হয় নিউ ইয়র্ক বিশ্ববিদ্যাল মেডিকেল কলেজে।\nছাত্রাবস্থা থেকে শুরু করে কর্মজীবনের শুরুর দিকের প্রতিটি ধাপে তিনি প্রমাণ পেয়েছেন যে, তার ধারালো ব্লেডটির পরিবর্তে মানুষের উপকারে তার রঙ-তুলির ব্রাশটিই অধিক উপকারী। ছাত্রাবস্থা থেকেই শিক্ষকদের সুবিধার্থে মানবদেহের বিভিন্ন অঙ্গের ছবি এঁকে দিতে তিনি সমধিক পরিচিত ছিলেন। সবকিছু ভেবে নিয়েই তিনি হুট করে রোগী দেখা বন্ধ করে মন দেন ছবি আঁকাতে। শুরু করেন চিকিৎসাশাস্ত্রের বিভিন্ন ছবি অঙ্কনের কাজ।\nঅপর চারজন ব্যক্তির চেয়ে নেটারের এই চিত্রাঙ্কনে অধিক সুযোগ ছিলো, কেননা নেটারই একমাত্র ব্যক্তি যিনি চিকিৎসক হবার পাশাপাশি একজন সুদক্ষ চিত্রশিল্পী। তাছাড়া চিকিৎসাবিজ্ঞানের পাশাপাশি ছাপাখানাও উন্নত হয়ে গেছে ততদিনে। সবদিক থেকেই নেটারের ভাগ্য সুপ্রসন্ন হওয়াতে তিনিই তৈরি করলেন প্রথমবারের মতো পূর্ণাঙ্গ এক অ্যাটলাস, অ্যাটলাস অব হিউম্যান অ্যানাটমি। এতে স্থান পেয়েছে মানবদেহের প্রতিটি অংশের পৃথক চিত্র; প্রতিটি নরম অঙ্গ, রক্তসংবহনতন্ত্র, স্নায়ুতন্ত্র, লসিকাতন্ত্রসহ শরীরের সকল তন্ত্রের ছবি রয়েছে পৃথক পৃথকভাবে। ভাগ্য যেমন সুপ্রসন্ন ছিলো, নেটার কাজটিও করেছেন তেমনি ভাবেই।\nএই সেই বিখ্যাত বই, ফ্র্যাংক এইচ নেটার রচিত অ্যাটলাস অব হিউম্যান অ্যানাটমি, যা পুরো পৃথিবীর চিকিৎসাশাস্ত্রের প্রাথমিক বইগুলোর একটি; Source: ivi.md\nনেটারের অঙ্কিত মানুষের মাথার খুলি ; Source: muvag.info\nছবিটিতে প্রদর্শিত হচ্ছে মানুষের মাথা ও গলার পাশে যেসকল পেশি ও নার্ভ রয়েছে তা; Source: muvag.info\nবক্ষপিঞ্জরের নরম অঙ্গগুলো; Source: lchsreunion.info\nছবিটি হৃৎপিন্ডের সামনের অর্ধেক কর্তিত অবস্থায় ভেতরের সবকিছু প্রদর্শন করছে; Source: muvag.info\nপায়ের হাড় ও হাড়গুলো যেসব লিগামেন্ট দিয়ে যুক্ত থাকে; Source: winkbooks.net\nনেটারের এই অ্যাটলাস এখনো চিকিৎসাবিজ্ঞানের একটি অবিসংবাদিত বই হিসেবে পড়ানো হয়। চিকিৎসাবিজ্ঞানে ভর্তি হওয়া প্রথম বর্ষের শিক্ষার্থীদের হাতে তুলে দেয়া হয় বইটি। এটি এতটাই স্বয়ংসম্পূর্ণ একটি বই যে, পুরো পৃথিবীতে একযুগে পড়ানো হয় নেটার রচিত বইটিকে। প্রতি বছর লক্ষ লক্ষ কপি মুদ্রিত হয়, আসে নতুন সংস্করণ, রঙিন এই চিত্রগুলো ছাড়া যেন চিকিৎসাশাস্ত্র অসম্পূর্ণই থেকে যেতো। বইটি যে শুধু প্রথম বর্ষ ব্যবহার করে তা নয়, একজন চিকিৎসকের সারাজীবনই নির্ভর করতে হয় এর উপর, শুরুটা যে একে দিয়েই!\nফিচার ইমেজ: note9.info


এবার ক্রিকেট টিম কিনল সালমন খান! তাঁর দলেই খেলবেন গেইল Archives | Bangla Tweet\nHome/Tag: এবার ক্রিকেট টিম কিনল সালমন খান! তাঁর দলেই খেলবেন গেইল\nTag Archives: এবার ক্রিকেট টিম কিনল সালমন খান! তাঁর দলেই খেলবেন গেইল\nএবার ক্রিকেট টিম কিনল সালমন খান! তাঁর দলেই খেলবেন গেইল\nOctober 23, 2020 ক্রিকেট 0\nশাহরুখ খান, প্রীতি জিন্টা, জুহি চাওলা, শিল্পা শেট্টিরা ইতিমধ্যেই ইন্ডিয়ান প্রিমিয়ার লিগের কোনও না কোনও ক্লাবের সঙ্গে যুক্ত। অন্যদিকে জন আব্রাহাম, অভিষেক বচ্চনরা যুক্ত ফুটবলের সঙ্গে। হৃতিক রোশনও দীর্ঘদিন আইএসএলের দলের সঙ্গে যুক্ত ছিলেন। এবার এই স্পোর্টস বিজনেসে নাম লেখালেন সলমন খানও! সরাসরি না হলেও পরোক্ষে। শ্রীলঙ্কার স্থানীয় টি-২০ প্রতিযোগিতা …


বিয়ে করলেন প্রীতম-মিথিলা! – Bangla Hour 24\nহোম/বিনোদন/বিয়ে করলেন প্রীতম-মিথিলা!\nবিনোদন ডেস্ক:‘হুট করেই শুভদিনে শুভকাজটি সেরে ফেললাম। সময় সংকীর্ণতার কারণে সবাইকে জানাতে পারিনি। আমাদের জন্য দোয়া করবেন।’ ফেসবুক স্ট্যাটাসে এভাবেই খবরটি দিলেন জনপ্রিয় সংগীতশিল্পী প্রীতম আহমেদ। সঙ্গে দিয়েছেন দুটি ছবি। দুটি ছবিতেই জনপ্রিয় মডেল-অভিনেত্রী মিথিলা বউ সেজে বসে আছেন তার পাশে। বর-কনের সাজে তাদের এই ছবিটি ফেসবুকে প্রকাশের পর থেকেই ভক্তরা উৎসাহী হয়ে পড়েন সত্যিই কি প্রীতম-মিথিলা বিয়ে করলেন! এমন ভাবনা ভক্তদের মনে জাগতেই পারে। কারণ কিছুদিন আগেই সংগীতশিল্পী তাহসানের সঙ্গে বিচ্ছেদ হয়েছে মিথিলার। ফলে নতুন কাউকে বিয়ে করা তার জন্য এখন সময়ের ব্যাপার। তবে ভক্তদের মধ্যে এমন ভাবনারও উদ্রেক হয় যে, প্রীতম তো লন্ডন প্রবাসী মডেল ও অভিনেত্রী স্মৃতিকে বিয়ে করে বেশ সুখেই আছেন।\nতাহলে তার আবার বিয়ে কেন? এমন প্রশ্নের উত্তর খুঁজতে গিয়ে জানা যায়, প্রীতমের ফেসবুক ওয়ালে পোস্ট করা ছবি দুটি ‘অবশেষে ভালোবেসে’ নামের একটি স্বল্পদৈর্ঘ্য চলচ্চিত্রের শুটিংয়ের ছবি। ভালোবাসা দিবসে এটির শুটিং করা হয়। এসব তথ্য জানালেন প্রীতম আহমেদ নিজেই।\nতিনি বলেন, গত দু’দিন ধরে স্বল্পদৈর্ঘ্য চলচ্চিত্রটির শুটিং করছি। আজ আমরা একটি বিয়ের দৃশ্যের শুটিং করলাম। আগামীকালও শুটিং হবে।\nউল্লেখ্য, মানিকগঞ্জ ও ঢাকার বিভিন্ন লোকেশনে স্বল্পদৈর্ঘ্য চলচ্চিত্রটির শুটিং হচ্ছে। এটি পরিচালনা করছেন ফরহাদ আহমেদ। এটি প্রযোজনা করেছে আলফা আই। শিগগিরই স্বল্পদৈর্ঘ্য চলচ্চিত্রটি মুক্তি পাবে ভিডিও শেয়ারিং সাইট বায়োস্কোপ অরিজিনালস-এ।\nকরলেন বিয়ে বিয়ে করলেন প্রীতম বিয়ে করলেন মিথিলা মিথিলা\n‘আমার প্রেম আমার প্রিয়া’ নিয়ে অনেক আশাবাদী : পরী মণি\nমুক্তির ১২ দিন আগেই সেন্সর বোর্ড এর ছাড়পত্র পেয়েছে ‘ফাগুন হাওয়ায়’\nসালমান ক্যাটরিনার নয়া কেমিস্ট্রি\nমুক্তির আগেই জনপ্রিয় ‘তৃতীয় অধ্যায়’-এর গান


শর্ত মেনেই খুলতে হবে বিদেশি বিশ্ববিদ্যালয়ের শাখা - বিশ্ববিদ্যালয় - দৈনিকশিক্ষা\nশর্ত মেনেই খুলতে হবে বিদেশি বিশ্ববিদ্যালয়ের শাখা\n‘বিদেশি বিশ্ববিদ্যালয় বা প্রতিষ্ঠানের শাখা ক্যাম্পাস বা স্টাডি সেন্টার পরিচালনা বিধিমালা-২০১৪’ প্রণয়ন করা হয়েছিল পাঁচ বছর আগে। কিন্তু নানা গোঁজামিল দিয়ে নামসর্বস্ব কিছু স্টাডি সেন্টারের পক্ষে ওই বিধিমালা প্রণয়ন করা হয় বলে অভিযোগ ওঠে। এমনও অভিযোগ ওঠে, বিশ্ববিদ্যালয় মঞ্জুরি কমিশনের (ইউজিসি) ওই বিধিমালার খসড়া মূলত তৈরি হয় রাজধানীর এক শিক্ষা ব্যবসায়ীর কার্যালয়ে। ওই অভিযোগের সত্যতা প্রমাণিত হওয়ায় বিধিমালাটি সে বছরই স্থগিত করতে বাধ্য হয়েছিল শিক্ষা মন্ত্রণালয়। এরপর গত বছরের মাঝামাঝি আবার এই বিধিমালা সংশোধনের উদ্যোগ নেয়া হয়। এরই মধ্যে শিক্ষা মন্ত্রণালয়ে খসড়াটি জমা দিয়েছে ইউজিসি। শনিবার (১৫ ফেব্রুয়ারি) কালের কণ্ঠ পত্রিকায় প্রকাশিত এক প্রতিবেদনে এ তথ্য জানা যায়। প্রতিবেদনটি লিখেছেন শরীফুল আলম সুমন।\nপ্রতিবেদনে আরও জানা যায়, গত ৯ জানুয়ারি ইউজিসির সদস্য ও বিধিমালা সংশোধন কমিটির আহ্বায়ক প্রফেসর ড. মো. আখতার হোসেনের সই করা সংশোধিত বিধিমালার খসড়া শিক্ষা মন্ত্রণালয়ে পাঠানো হয়। তবে এবার খসড়া থেকে স্টাডি সেন্টার করার বিধান পুরোপুরি বাদ দেয়া হয়েছে। সংশোধিত এই বিধিমালা পাস হলে বাংলাদেশে চালু থাকা সব স্টাডি সেন্টার অবৈধ বলে গণ্য হবে। শুধু বিদেশি বিশ্ববিদ্যালয়ের শাখা ক্যাম্পাস স্থাপন করা যাবে দেশে। তবে এর জন্য রাখা হয়েছে কঠোর শর্ত। ওয়ার্ল্ড র‌্যাংকিংয়ে ৫০০-এর ওপরে থাকা কোনো বিশ্ববিদ্যালয়ের শাখা স্থাপন করা যাবে না বলেও শর্ত দেয়া হয়েছে।\nশিক্ষা মন্ত্রণালয়ের অতিরিক্ত সচিব (বিশ্ববিদ্যালয়) আবদুল্লাহ আল হাসান চৌধুরী বলেন, ‘সংশোধনী আমাদের কাছে এসেছে। এই বিধিমালার ব্যাপারে আইনি মতামতের জন্য আইন মন্ত্রণালয়ে পাঠানো হবে। এরপর সব প্রক্রিয়া শেষে তা জারি করা হবে। আমরা দ্রুততম সময়েই কাজ শেষ করার চেষ্টা করছি।’\nবিধিমালার খসড়ায় বলা হয়েছে, বিদেশি বিশ্ববিদ্যালয়ের শাখা ক্যাম্পাস হবে অনেকটা বেসরকারি বিশ্ববিদ্যালয়ের মতো। বেসরকারি বিশ্ববিদ্যালয়ের আদলে ৯ সদস্যের বোর্ড অব ট্রাস্টিজ, সিন্ডিকেট, একাডেমিক কাউন্সিল, অনুষদ, পাঠক্রম কমিটি, অর্থ কমিটি, শিক্ষক নিয়োগ কমিটি ও শৃঙ্খলা কমিটি থাকবে। এ ছাড়া কর্মকর্তাও থাকবেন বেসরকারি বিশ্ববিদ্যালয়ের মতো। আর বাংলাদেশে শাখা ক্যাম্পাসে প্রধান হবেন উপ-উপাচার্য বা ভাইস প্রেসিডেন্ট। এ ছাড়া ট্রেজারার, ডিন, পরীক্ষা নিয়ন্ত্রক, রেজিস্ট্রার, প্রক্টর, বিভাগীয় প্রধান, ছাত্রকল্যাণ উপদেষ্টা, পরিচালক (অর্থ), জনসংযোগ কর্মকর্তা ও লাইব্রেরিয়ান থাকবেন। বোর্ড অব ট্রাস্টিজের কোনো সদস্য ভারপ্রাপ্ত হিসেবেও উপ-উপাচার্য বা ভাইস প্রেসিডেন্ট বা ট্রেজারার থাকতে পারবেন না।\nখসড়া বিধিমালা অনুযায়ী, শাখা ক্যাম্পাসকেও সমাবর্তন করতে হবে। তবে সনদপত্রে সই করতে হবে বিদেশি বিশ্ববিদ্যালয়ের মূল উপাচার্য বা প্রেসিডেন্টকে। এমনকি সমাবর্তনের সময় তাঁকে উপস্থিত থাকতে হবে। কোনো শাখা ক্যাম্পাস বিধিমালা না মানলে প্রত্যেকবার ১০ লাখ টাকা পর্যন্ত অর্থদণ্ড করা যাবে। এ ছাড়া কোনো শাখা ক্যাম্পাস বন্ধ হলে বা কোনো কারণে বিশ্ববিদ্যালয়ের কারণে শিক্ষার্থীর শিক্ষাজীবন ক্ষতিগ্রস্ত হলে বা কোনো শিক্ষক-কর্মকর্তা-কর্মচারী ক্ষতিগ্রস্ত হলে শাখা ক্যাম্পাস কর্তৃপক্ষকে সংশ্লিষ্টদের ক্ষতিপূরণ দিতে হবে।\nজানা যায়, দেশে বর্তমানে শতাধিক স্টাডি সেন্টার পরিচালনা করা হচ্ছে। ইউজিসি থেকে বারবার ওই সব প্রতিষ্ঠান বন্ধ করার নির্দেশ দেয়া হলেও তারা তা মানছে না। এমনকি কয়েক বছর আগে ৫৬টি স্টাডি সেন্টার বন্ধ করার নির্দেশ দিয়েছিল ইউজিসি। সংশোধিত বিধিমালা জারি হওয়ার পর অনুমোদনহীন অবস্থায় চলা ওই সব স্টাডি সেন্টার আইনগতভাবেই নিষিদ্ধ হবে।\nএ ছাড়া দেশে এখন অর্ধশত পাবলিক বিশ্ববিদ্যালয়ের পাশাপাশি শতাধিক বেসরকারি বিশ্ববিদ্যালয় চালু আছে। বেসরকারি বিশ্ববিদ্যালয়ের মধ্যে ১০ থেকে ১৫টি ছাড়া বাকিগুলো মানহীন। অনেক বিশ্ববিদ্যালয়ে ভর্তি হলে পড়ালেখা ছাড়াই সার্টিফিকেট পাওয়া যায়। এ অবস্থায় দেশে বিদেশি বিশ্ববিদ্যালয়ের মানসম্মত শাখা ক্যাম্পাস চালু হলে বেসরকারি বিশ্ববিদ্যালয়গুলোর সঙ্গে প্রতিযোগিতা সৃষ্টি হবে। এতে উচ্চশিক্ষার মান বাড়বে। তবে যদি বিধিমালা পাস হওয়ার সময় ওয়ার্ল্ড র‌্যাংকিংয়ে ৫০০-এর মধ্যে থাকার বাধ্যবাধকতা তুলে দেয়া হয়, তাহলে অখ্যাত বিদেশি বিশ্ববিদ্যালয়ের সার্টিফিকেট বিক্রির দ্বার নতুনভাবে উন্মোচিত হবে বলে মনে করেন সংশ্লিষ্ট ব্যক্তিরা।\nইউজিসির সাবেক চেয়ারম্যান অধ্যাপক ড. এ কে আজাদ চৌধুরী বলেন, ‘যেসব বিদেশি বিশ্ববিদ্যালয় ওয়ার্ল্ড র‌্যাকিংয়ে আছে, তারা এলে প্রতিযোগিতা বাড়বে। যাদের কোয়ালিটি, টিচিং, রিচার্সসহ সব কিছুই উন্নতমানের, তারা এ দেশে এলে ক্ষতি নেই। মালয়েশিয়ায় অনেক বড় বড় বিদেশি বিশ্ববিদ্যালয়ের শাখা ক্যাম্পাস আছে, সেখানে তো কোনো সমস্যা হচ্ছে না। তবে প্রফিট মার্জিন কী হবে, ফি সহনশীল থাকছে কি না সেটা বিধিমালায় থাকতে হবে। আর আমাদের দেশে যেহেতু বেসরকারি বিশ্ববিদ্যালয়ের সংখ্যা অনেক, তাই তারাও যাতে ক্ষতির মুখে না পড়ে সেদিকে খেয়াল রাখতে হবে।’


গোপালগঞ্জে ঝুঁলে গেছে করোনা ল্যাব স্থাপনের কাজ ।। - ডেইলি আলোকিত সকাল গোপালগঞ্জে ঝুঁলে গেছে করোনা ল্যাব স্থাপনের কাজ ।। - ডেইলি আলোকিত সকাল\nগোপালগঞ্জে ঝুঁলে গেছে করোনা ল্যাব স্থাপনের কাজ ।।\nদুলাল বিশ্বাসঃ গোপালগঞ্জে ল্যাব স্থাপনে শেখ সায়েরা খাতুন মেডিকেল কলেজের গড়িমসির কারণে চাহিদা অনুযায়ি করোনা পরীক্ষা করা সম্ভব হচ্ছে না। শেখ সায়েরা খাতুন মেডিকেল কলেজে ডাক্তার, টেকনিশিয়ানসহ সকল সুবিধা থাকার পরও পরীক্ষাগার স্থাপনে রাজি নয় কর্তৃপক্ষ। তারা বিষয়টি বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের দিকে ঠেলে দিচ্ছে বলে জানায় গোপালগঞ্জের সিভিল সার্জন অফিসের একটি সূত্র। ফলে দিন গড়াচ্ছে আর মানুষের মধ্যে বাড়ছে হতাশা। যদিও বঙ্গবন্ধু বিঞ্জান ও প্রযুক্তি বিশ্ববিদ্যালয়ের ভারপ্রাপ্ত ভিসি অধ্যাপক ড. মোঃ শাজাহান বলেছেন, তাদের ল্যাব স্থাপনের সক্ষমতা রয়েছে। সিদ্ধান্ত ও যন্ত্রপাতি পেলে তারা কাজ করার জন্য প্রস্তুত রয়েছেন। গোপালগঞ্জের সিভিল সার্জন অফিস সূত্রে জানা যায়, বর্তমানে প্রতিদিন জেলার পাঁচটি উপজেলায় মোট ৭৫ টির বেশী নমুনা পরীক্ষা করা সম্ভব হচ্ছে না।অথচ দিনের পর দিন বেড়ে চলেছে আক্রান্তের সংখ্যা।\nজেলা প্রশাসক শাহিদা সুলতানা বলেন, করোনার শুরু থেকেই গোপালগঞ্জে ল্যাব স্থাপনের গুরুত্ব সম্পর্ক প্রধানমন্ত্রীর দৃষ্টি অকর্ষন করেছি। গোপালগঞ্জ থেকে ফরিদপুর মেডিকেল কলেজে বেশী নমুনা সংগ্রহ করে পাঠানোর পরও তা-পরের দিনের জন্য তা ফেলে রাখা হয়।এতে অনেক সময় নমুনা নষ্ট হয়ে যায়। পরীক্ষায় ভুল রির্পোট আসছে। যদিও বিশ্ববিদ্যালয়ের ভারপ্রাপ্ত ভিসি অধ্যাপক ড. মোঃ শাজাহান বলেছেন, তাদের পরীক্ষাগারে স্থাপনের সক্ষমতা রয়েছে। সিদ্ধান্ত ও যন্ত্রপাতি পেলে তারা কাজ করার জন্য প্রস্তুত রয়েছেন। গোপালগঞ্জের সিভিল সার্জান ডা. মোঃ নিয়াজ মোহাম্মদ বলেন, রেশখ সায়েরা খাতুন মেডিকেল কলেজে ল্যাব স্থাপনে র্কৃতপক্ষ রাজি হলেও তাদের গড়িমসিতে বিষয়টি ঝুলে গেছে।


সিলেটে অপহরণ মামলার আসামী গ্রেপ্তার – Kaler Sylhet\nসিলেটে অপহরণ মামলার আসামী গ্রেপ্তার\nপ্রকাশিত হয়েছে : ১১:৫২:৫০,অপরাহ্ন ০৬ মার্চ ২০২০\nসিলেটে মারুফ আহমদ অনিক (২৮) নামে অপহরণ মামলার এক আসামীকে গ্রেপ্তার করেছে পুলিশ।\nশুক্রবার (৬ মার্চ) সন্ধ্যায় নগর পুলিশের অতিরিক্ত উপ-পুলিশ কমিশনার (মিডিয়া এন্ড কমিউনিটি সার্ভিস) মো. জেদান আল মুসা স্বাক্ষরিত ও গণমাধ্যমে প্রেরিত এক সংবাদ বিজ্ঞপ্তিতে এ তথ্য জানানো হয়েছে।\nবিজ্ঞপ্তিতে জানানো হয়, বৃহস্পতিবার (৫ মার্চ) রাত ১০টার দিকে নগরীর শাহাজালাল উপশহর এলাকা থেকে তাকে গ্রেপ্তার করা হয়। সিলেট মহানগর পুলিশের দক্ষিণ সুরমা থানার সিনিয়র সহকারী পুলিশ কমিশনারের নেতৃত্বে পুলিশের উপ পরিদর্শক (এসআই) শিপলু চৌধুরী অতিরিক্ত উপ পরিদর্শক (এএসআই) মো. জালাল উদ্দিনসহ পুলিশের একটি দল শাহাজালাল উপশহর এলাকায় বিশেষ অভিযান পরিচালনা করে মারুফ আহমদ অনিককে গ্রেপ্তার করে।\nগ্রেপ্তারকৃত অনিকের বিরুদ্ধে এসএমপির দক্ষিণ সুরমা থানার করা মামলার (নং- ১০, তাং-১৩/০৩/২০১৫খ্রি: ধারা- ৩৬৪/৩৪ পেনাল কোড এবং জিআর-৪৩/১৫, দায়রা- ৬২৮/১৮) প্রধান আসামী বলে বিজ্ঞপ্তিতে উল্লেখ করা হয়েছে এবং মামলাটি বর্তমানে সিলেটের অতিরিক্ত মহানগর দায়রা জজ আদালতে বিচারাধীন আছে বলে জানানো হয়েছে।\nগ্রেপ্তার হওয়া মারুফ আহমদ অনিক সিলেটের গোলাপগঞ্জের বহর গ্রামের আব্দুল্লাহ আল মাদানির পুত্র। তবে বর্তমানে সে নগরীর শাহজালাল উপশহর এলাকায় বসবাস করে আসছিলেন। তিনি সে দীর্ঘ সাড়ে পাঁচ বছর যাবত পলাতক ছিল বলে জানা গেছে।\nলাখ ছাড়ালো করোনা আক্রান্ত রোগীর সংখ্যা


তালেবান পাগড়ি না পরলে হামলার হুমকি\nজয়পুরহাটে বিচারককে চিঠি\nপ্রকাশ: ২৭ আগস্ট ২১ । ১১:২০ | আপডেট: ২৮ আগস্ট ২১ । ০২:৩২\nডাকযোগে পাঠানো চিঠি-সমকাল\nজয়পুরহাট জজ আদালতের নারী ও শিশু নির্যাতন দমন ট্রাইব্যুনালের বিচারক মো. রুস্তম আলীকে ‘তালেবান গোষ্ঠীর বীর যোদ্ধা’ পরিচয়ে ডাকযোগে চিঠির মাধ্যমে হুমকি দেওয়া হয়েছে বলে অভিযোগ উঠেছে। চিঠিতে আফগানিস্তানের মতো শিগগিরই বাংলাদেশও দখল হবে বলে হুমকি দেওয়া হয়।\nওই চিঠিতে আরও বলা হয়েছে, ‘আদালতের সবাইকে তালেবান পাগড়ি পরতে হবে। না পরলে আদালতে যেতে দেওয়া হবে না। হামলার শিকার হতে হবে।’ বৃহস্পতিবার বিকালে ওই আদালতের বিচারক জেলা পুলিশ সুপারকে এ হুমকির কথা জানান।\nচিঠির মাধ্যমে হুমকির অভিযোগ পাওয়ার বিষয়টি নিশ্চিত করেছেন জয়পুরহাটের পুলিশ সুপার মাছুম আহাম্মেদ ভূঞা। তিনি বলেন, ‘এই চিঠি কে বা কারা, কী উদ্দেশে পাঠিয়েছে তা খতিয়ে দেখা হচ্ছে। জেলায় বিচারকদের নিরাপত্তা ব্যবস্থা জোরালো করা হয়েছে। সদর থানার অফিসার ইনচার্জকে প্রয়োজনীয় ব্যবস্থা নেওয়ার জন্য বলা হয়েছে।\nচিঠিটির খামে প্রেরকের ঠিকানায় ‘মো. আশরাফ আলী, দুর্গাদহ, ভাদসা, সদর, জয়পুরহাট’ লেখা রয়েছে। এতে বলা হয়, ‘আফগানিস্তানের মতো শিগগিরই বাংলাদেশ দখল হবে। বিচার হবে কোরআন-সুন্নাহ অনুযায়ী। প্রতিটি গ্রামেই বিচার হবে। এজন্য সরদার নিয়োগ হবে।’\nএ ব্যাপারে জয়পুরহাট জজ আদালতের সরকারি কৌঁসুলি ও জয়পুরহাট জেলা আইনজীবী সমিতির সভাপতি নৃপেন্দ্রনাথ মন্ডল সমকালকে বলেন, জয়পুরহাট জজ আদালতের নারী ও শিশু নির্যাতন দমন ট্রাইব্যুনালের বিচারক (জজ) মো. রস্তম আলীকে ‘তালেবান গোষ্ঠীর বীর যোদ্ধা’ পরিচয়ে ডাকযোগে একটি চিঠি পাঠানো হয়েছে। রস্তম আলী বৃহস্পতিবার বিকালে চিঠিটি হাতে পেয়েছেন। যারা বাংলাদেশকে তালেবান রাষ্ট্র করার চিন্তাভাবনা করছে তারা দুঃস্বপ্ন দেখছে। যতই চেষ্টা ও ষড়যন্ত্র করুক না কেন বঙ্গবন্ধুর স্বপ্নের বাংলাদেশকে কেউ ধ্বংস করতে পারবে না। বিচারক ও আইনজীবীরা স্বাধীনভাবে তাদের দায়িত্ব পালন করবেন। যারা তালেবান নামধারী গোষ্ঠি পরিচয়ে বিচারককে হুমকি দিয়েছে তাদের খুঁজে বের করে বিচারের আওতায় এনে কঠোর শাস্তির দাবি জানান তিনি।\nজেলা কমিউনিস্ট পার্টির সাধারণ সম্পাদক আব্দুর রশিদ বলেন, আমার কাছে মনে হয় এটা তালেবানদের কাজ না, বর্তমান আফগানিস্থানের পরিবেশ-পরিস্থিতির আলোকে বাংলাদেশে আতঙ্ক সৃষ্টির উদ্দেশে কে বা কারা এমন চিঠি বিচারককে পাঠিয়েছে। তবে আমাদের আফগানিস্থানের বিষয়টি মাথায় রেখেই চলতে হবে। তিনি আরও বলেন, এমন স্থানে চিঠিটি পাঠানো হয়েছে যাতে করে খুব দ্রুত প্রচার হয়। যারা চিঠিটি পাঠিয়েছেন তারা খুবই কৌশলী।\nবিষয় : জয়পুরহাট তালেবান পরিচয়ে চিঠি ডাকযোগে চিঠির


দারোগাকে হিরোইন ও ইয়াবা সেবনের প্রশিক্ষন দিলেন বখশি! থানায় জব্দকৃত মাদক বিক্রি ও সেবনের অভিযোগ - Gournadi.com\nপ্রচ্ছদ/আর্কাইভ/দারোগাকে হিরোইন ও ইয়াবা সেবনের প্রশিক্ষন দিলেন বখশি! থানায় জব্দকৃত মাদক বিক্রি ও সেবনের অভিযোগ\nঝালকাঠি সংবাদদাতা ॥ সদর থানার বখশি আনছার আলী জনৈক দারোগাকে হিরোইন ও ইয়াবা খাওয়ার প্রশিক্ষন দেয়ার ঘটনা নিয়ে হাস্যরসের সৃষ্টি হয়েছে। শুক্রবার সন্ধ্যায় ঝালকাঠি থানার সামনের একটি দোকানে উপস্থিত পুলিশ ও লোকজনের সামনে বখশি এক উপ-পরিদর্শককে কিভাবে হিরোইন ইয়াবা খায় সিগারেটের কাগজ নিয়ে তার নমুনাচিত্র উপস্থাপন করেন।\nজানাগেছে, সদর থানার বখশি দীর্ঘদিন ধরে এই কর্মস্থলে থাকার কারনে তার সাথে বিভিন্ন ধরনের অপরাধ চক্রের সাথে সম্পর্ক গড়ে উঠছে। চক্রটির সাথে আনছার আলীর রয়েছে দহরম মহরম। এলাকার মাদক ব্যবসায়ী ও অপরাধী চক্রের সাথে তার রয়েছে গভীর সম্পর্ক। প্রতিনিয়ত ঐ চক্রের লোকজন তার সাথে দেখা করতে থানা চত্ত্বরে ভিড় জমায়। মাদক ব্যবসায়ীদের কাছ থেকে পার্সেন্টিজ বানিজ্যের অভিযোগ রয়েছে তার বিরুদ্ধে। আর এ অভিযোগ খোদ পুলিশ সদস্যদেরও।\nআনছার আলী ঝালকাঠি পুলিশ লাইনের নিযুক্ত লোক হওয়ার সুবাদে কেউ তার বিরুদ্ধে মুখ খুলছেনা। দীর্ঘদিন ধরে মুখ বুঝে সহ্য করছেন পুলিশ কর্মকর্তারাও। বখশি থানায় আইনী সহায়তা নিতে আসা লোকজনের কাছ থেকে অর্থ আদায় করছেন দেদারছে। মালখানার চাবি নাকি তার কাছে থাকে। তাই থানায় জব্দকৃত গাঁজা ও ফেনসিডিল বিক্রি ও সেবনের অভিযোগ রয়েছে তার বিরুদ্ধে। শহরের কামারপট্টি রোডস্থ হিরোইন ব্যবসায়ী নাজিমের সাথে রয়েছে তার সুসম্পর্ক। তিনি নাকি থানার একজন প্রভাবশালী বখশি তাই বখশির কাছে ওসি বাদে দারোগা কোন ব্যাপার নয়। পুলিশ কর্মকর্তাদের টাকায় তিনি ধুমপান করেন অহরহ।\nএদিকে পুলিশ সুপারের হস্তক্ষেপে থানায় জব্দকৃত মাদকগুলো তদন্ত করার দাবী করেছে অনেকে। এ অভিযোগের ব্যাপারে আনছার আলীর ফোনে তার বক্তব্য নেয়ার জন্য ফোন করা হলেও তিনি রিসিভ করেননি।\nবরিশালে আবাসিক হোটেল থেকে কিশোরীর লাশ উদ্ধার\nআগৈলঝাড়ায় অজ্ঞান পার্টির এক সদস্য গ্রেফতার\nমন্ত্রী পরিষদ বিভাগের সিস্টেম এ্যানালিস্ট-এর মাহিলাড়া ইউনিয়ন পরিষদের তথ্য সেবা কেন্দ্র পরিদর্শন


প্রথম দেখাতেই কুপোকাত রেলমন্ত্রী! প্রথম দেখাতেই কুপোকাত রেলমন্ত্রী! – Abc Bangla News24\nOctober 28, 2021, 8:17 am\n151\tদেখা হয়েছে:\nদিনাজপুরের বিরামপুর উপজেলার মেয়ে শাম্মী আকতার মনিকে (৪২) বিয়ে করেছেন রেলমন্ত্রী নূরুল ইসলাম সুজন। শনিবার (০৫ জুন) ইসলামী শরিয়ত ও সরকারি আইন মেনে তাদের বিয়ে সম্পন্ন হয়।জানা গেছে, শাম্মীকে প্রথমবার দেখেই পছন্দ করে ফেলেন মন্ত্রী।\nআরও পড়ুন: আবারও বিয়ের পিঁড়িতে রেলমন্ত্রী!\nশুক্রবার (১১ জুন) বিয়ের কথা স্বীকার করেন শাম্মী আকতার মনির বড় ভাই মো. জাহিদুল ইসলাম মিলন।\nতিনি বলেন, আমার বোন শাম্মী ঢাকার উত্তরায় থাকে। সে আইন বিষয়ে পড়াশোনা শেষ করে হাইকোর্টে এক সিনিয়রের সঙ্গে প্র্যাকটিস করছে। আইনি বিষয়ে পরমার্শ নিতে ২০ দিন আগে রেলমন্ত্রীর কাছে যায় আমার বোন।পরে আমার বোনকে মন্ত্রীর পছন্দ হয়। পারিবারিকভাবে ৫ জুন উত্তরায় আমার বোনের বাসায় তাদের বিয়ে সম্পন্ন হয়। বিয়েতে বরপক্ষে উপস্থিত ছিলেন বিরামপুরের বিচারপতি ইজারুল হক ও তার স্ত্রী। কনে পক্ষে আমি ও আমার ভাই উপস্থিত ছিলাম।\nপ্রসঙ্গত, নূরুল ইসলাম সুজনের স্ত্রী নিলুফার জাহান ২০১৮ সালের ডিসেম্বরে একাদশ জাতীয় সংসদ নির্বাচনের আগে মারা যান। তাদের এক ছেলে ও দুই মেয়ে রয়েছে। তিন সন্তানেরই বিয়ে হয়েছে। ৬৫ বছর বয়সী নূরুল ইসলাম ১৯৫৬ সালের ৫ জানুয়ারি পঞ্চগড়ে জন্মগ্রহণ করেন। পঞ্চগড়-২ (বোদা-দেবীগঞ্জ) আসন থেকে নবম, দশম এবং একাদশ জাতীয় সংসদের সদস্য নির্বাচিত হন তিনি। ২০১৮ সালে নির্বাচিত হওয়ার পর হন রেলমন্ত্রী।


Pluralism is the core of Secular India - Anandabazar\nPluralism is the core of Secular India\n‘সত্তার বহু স্বরেই ঐক্যের হারমোনিয়াম’\nকলকাতা ০৭ ডিসেম্বর ২০২০ ০৫:০৪\nভারতীয় কারে কয়? কাকেই বা হিন্দু কিংবা মুসলিম বলা হবে?\nপ্রশ্নগুলো ঘুরপাক খাচ্ছিল রবিবাসরীয় হাওয়ায়। সোনিপতের আইন কলেজের অধ্যাপিকা সামিনা দালওয়াই, কলকাতার ইহুদি মহিলা ইয়ায়েল সিলিম্যান, বাঙালি মুসলিম রেডিওজকি আলতামাস ওরফে অল্টো কিংবা এই শহরের পঞ্জাবি বৃদ্ধা শশী কপূররা মিলে ছকে-বাঁধা ধারণাগুলো নিয়ে প্রশ্ন ছুড়ে দিলেন।\nছাঁচে ঢালা ধ্যানধারণাগুলোকে চ্যালেঞ্জ ছুড়ে বহুত্বের উদযাপনে গত তিন দশকে এ দেশের রাজনীতিতে বহুচর্চিত ৬ ডিসেম্বর তারিখটিকেই বেছে নেওয়া হয়েছিল। উদ্যোক্তা, কলকাতার সম্প্রীতি মঞ্চ ‘নো ইয়োর নেবার’ এবং নারী অধিকার রক্ষা সংগঠন ‘স্বয়ম’।\nসামিনার মা সারস্বত ব্রাহ্মণ, বাবা মুসলিম। দুজনের কেউই প্রাতিষ্ঠানিক ধর্ম নিয়ে মাথা ঘামাননি। কিছু দিন আগে একটি গয়নার বিজ্ঞাপনে ‘লাভ জেহাদের’ গন্ধ পেয়ে নেট-হিংস্রতার সময়ে এই মায়ের কথাই তাঁর মনে পড়ছিল। সামিনার সঙ্গী তেলঙ্গানার রেড্ডি, ভাইয়ের স্ত্রী চিনা। তাঁর দত্তক নেওয়া একটি সন্তান আবার নাগা বংশোদ্ভুত। “আমাদের পরিবারটিকে তা হলে ভারতীয়ত্বের কোন গোত্রে ফেলা হবে?”, ওয়েব-আড্ডায় হাসতে হাসতে জানতে চাইলেন তিনি।\nকলকাতার ইহুদি কন্যা ইয়ায়েলের জীবনেও নানা পর্ব। আমেরিকায় থাকাকালীন একবার কলকাতার ইস্কুলে শেখা জাপানি গান শুনিয়ে তিনি তাক লাগিয়ে দেন। ‘‘এ দেশই তো বরাবর একসঙ্গে সবাই মিলে থাকতে শিখিয়েছে।’’ তবু উত্তর কলকাতার বাঙালি আলতামাস ওরফ অল্টোর পরিচিতি নিয়েও ইদানীং কম ধন্দে পড়তে হয় না! তিনি বাঙালি না মুসলমান, কিংবা মুসলিম হয়েও কেন বিরিয়ানির থেকে বেশি পিৎজ়াভক্ত, এ সব প্রশ্নও সামলাতে হয়। “এক সঙ্গে সবাইকে নিয়ে চলার দায়টা, সবারই মনে রাখার,” বললেন প্রাক্তন স্কুলশিক্ষিকা আনিস ওয়াহাব। সত্তার ঘোরপ্যাঁচে তাঁকেও আকছার সমস্যায় পড়তে হয়েছে। অথচ, বিগত দিনে বড়বাজারের বাসিন্দা শশী কপূরদের পরিবারের জমিতেই মন্দির ও মসজিদের সহাবস্থানে কখনও সমস্যা হয়নি।\nসমাজকর্মী সাবির আহমেদের আক্ষেপ, অথচ আজ পড়শিকে জানার অজ্ঞতায় মাদ্রাসা শব্দটাই বিপজ্জনক বা ‘অপশব্দ’ হয়ে উঠছে। আলোচনার অন্যতম সঞ্চালক অমৃতা দাশগুপ্ত ব্যথিত, এ কোন ভারতে থাকছি, যেখানে কে কী খাব, কে কাকে বিয়ে করব, নিয়েও খবরদারি চলছে। কবি কমলা ভাসির মতে, রাজনীতির নানা মতলবে ধর্মকে ঘুঁটি করা হচ্ছে।\nআজকের তথাকথিতে মূল স্রোতের থেকে আলাদা ভারতের গল্প শোনালেন কলকাতার বিশপ কলেজের প্রাক্তন শিক্ষক ফিলিপ পিকক এবং কলকাতার পার্সি কর্পোরেটকর্ত্রী মেহের নওরোজিও। মেহের হাসতে হাসতে মনে করালেন, বাবরি ভাঙার সময়ে এক নেতা সবাইকে ‘হারমোনিয়ামে’ থাকতে বলেছিলেন। সবারই মত, ভারত নামের সাতরঙা দেশের স্বরে কোনও একটা স্বরকে মূল সুরে বলে বেছে নেওয়া তাই কখনওই চলতে পারে না।\nBabri Masjid Pluralism India


অ্যাপে অর্ডার করলেই গাঁজা হাজির! - Hollywood Bangla News\nঅ্যাপে অর্ডার করলেই গাঁজা হাজির!\nJanuary 5, 2019, 11:41 AM, Hits: 612\nহ-বাংলা নিউজ : গাঁজা পাওয়া এখন খুব সহজ। অনলাইনে খাবার যেভাবে অর্ডার করেন, ঠিক সেভাবেই গাঁজার ফরমাশ দিতে পারবেন। মূল্য পরিশোধের নির্দিষ্ট সময় পর গ্রাহকের হাতে পৌঁছে যাবে গাঁজার প্যাকেট। আর তাতে লেখা থাকবে, ‘এনজয় দ্য মোমেন্ট’!\nবিবিসির খবরে বলা হয়েছে, মোবাইল অ্যাপের মাধ্যমে গাঁজা অর্ডার দেওয়ার এই সুবিধা চালু হয়েছে যুক্তরাষ্ট্রের লস অ্যাঞ্জেলসে। গাঁজার ব্যাপারে দেশটিতে নতুন আইন চালু হওয়ার পর থেকে ব্যবসায় এখন রমরমা অবস্থা। সেই সুযোগে গাঁজা বিক্রির অভিনব পন্থা চালু করেছে ‘ইজ’ নামের একটি প্রতিষ্ঠান।\nগত বছরের জানুয়ারি মাস থেকে যুক্তরাষ্ট্রের ১০টি রাজ্যে স্বল্প পরিমাণে গাঁজার বিক্রি বৈধ করা হয়েছে। চিকিৎসা বাদেও আমোদপ্রমোদের জন্য এখন গাঁজা কেনা যায়। সেই থেকে ওই সব রাজ্যে গাঁজার গ্রাহকের সংখ্যা উল্লেখজনক হারে বেড়ে গেছে।\nইজ অবশ্য এর আগেও অ্যাপের মাধ্যমে গাঁজা বিক্রি করত। তবে তা ছিল খুব সীমিত আকারে। ২০১৪ সাল থেকে এই সেবা চালু করেছিল ইজ। তবে সেটি পেতে গ্রাহককে চিকিৎসকের সনদপত্র দেখাতে হতো। অর্থাৎ চিকিৎসক লিখিতভাবে সুপারিশ করলেই কেবল গাঁজা বিক্রি করা যেত।\nকিন্তু আইন পরিবর্তনের কারণে এখন আমোদপ্রমোদের জন্যও গাঁজা ব্যবহার করা যাচ্ছে। তবে বেশি পরিমাণে তা কেনা যায় না।\nইজ-এর উচ্চপদস্থ কর্মকর্তা শিনা শিরাভি বিবিসিকে বলেন, ‘মানুষ এখন বন্ধুবান্ধবদের সঙ্গে এক সাথে গাঁজা সেবন করতে চায়। সে ক্ষেত্রে বাড়ি পৌঁছে দিলে খুবই সুবিধা। এখন অনেক মানুষই প্রকাশ্যে এই সুযোগ নিচ্ছে। এটা অনেকটা আমাজনে গিয়ে কেনাকাটা করা বা নেটফ্লিক্সে ছবি বাছার মতো।’\nনিজেদের একটি প্রযুক্তি প্রতিষ্ঠান হিসেবে দাবি করছে ইজ। তারা বলছে, গাঁজার বিশ্বস্ত উৎস হিসেবে ইজ নিজেকে প্রতিষ্ঠিত করতে চায়। বর্তমানে ৪০ থেকে ৬০ ধরনের ব্র্যান্ডের গাঁজা বিক্রি করছে এই প্রতিষ্ঠান। তবে ২১ বছরের কমবয়সী মক্কেলের কাছে গাঁজা বিক্রি করে না ইজ। আর বিক্রিও করে মেপে মেপে, খুবই কম পরিমাণে!


নেতানিয়াহুর পদত্যাগের দাবিতে ইসরায়েলে বিক্ষোভ! নেতানিয়াহুর পদত্যাগের দাবিতে ইসরায়েলে বিক্ষোভ! – আওয়ার মিডিয়া ২৪\nনেতানিয়াহুর পদত্যাগের দাবিতে ইসরায়েলে বিক্ষোভ!\nমিডিয়া ডেস্ক : ইসরায়েলের প্রধানমন্ত্রী বিনইয়ামিন নেতানিয়াহুর পদত্যাগের দাবিতে বিক্ষোভে নেমেছে হাজারো মানুষ। মঙ্গলবার তার বাড়ির সামনে আন্দোলন চালিয়েছে বিক্ষোভকারীরা।\nনেতানিয়াহুর বিরুদ্ধে ঘুষ নেওয়া ও অবৈধ বাণিজ্য সুবিধা দেওয়ার অভিযোগে মামলা চলছে। ইসরায়েলের প্রথম ক্ষমতাসীন প্রধানমন্ত্রী হিসেবে গত বছর তার বিরুদ্ধে তিনটি আলাদা মামলায় জালিয়াতি, বিশ্বাসভঙ্গ ও ঘুষ গ্রহণের অভিযোগ গঠন করা হয়। মে মাসে শুরু হয় বিচারকাজ।\nমঙ্গলবারের বিক্ষোভকারী প্ল্যাকার্ড নিয়ে নেতানিয়াহুর বাড়ির সামনে বিক্ষোভ করে। কোন প্ল্যাকার্ডে লেখা ছিল নেতানিয়াহুর দুর্নীতি আমাদের অসুস্থ করে তুলছে। আবার কোনটায় নেতানিয়াহু, পদত্যাগ করো লেখা ছিল।\nনেতানিয়াহুর বিরুদ্ধে দুর্নীতির অভিযোগ নিয়ে এক বছরের বেশি সময় ধরে ইসরায়েলে রাজনৈতিক অস্থিতিশীলতা চলছে। তবে ইসরায়েলের প্রধানমন্ত্রী নেতানিয়াহু এই মাসে টানা চতুর্থ মেয়াদে শপথ নিয়েছেন। সেখানকার আইন অনুযায়ী- ক্ষমতাসীন কোনও প্রধানমন্ত্রীর বিরুদ্ধে অপরাধ প্রমাণিত হলে তবেই তাকে পদত্যাগ করতে হবে। সেক্ষেত্রে তার কয়েক বছর পর্যন্ত সময় লাগতে পারে।\nএর আগে ২০১৮ সালের ডিসেম্বরে বেনিয়ামিন নেতানিয়াহুর সর্বশেষ জোট সরকারের মেয়াদ শেষ হয়ে যায়। এক বছরের মধ্যে তিন দফা সাধারণ নির্বাচন অনুষ্ঠিত হলেও কোনও পক্ষই সরকার গঠন করতে পারেনি।